
Despues di un persecucion dipolis 

ladronnan ta bolter altura di Kapel 

di fllto Vista 



ALTO VISTA - Diabierna 
madruga net ora cu un 
patruya atento tabata pas- 
ando dilanti di Sherwin 
Williams na Boegoeroei a 
tende glas kibra y alarma 
a cende. 


Mesora nan a bira pa bay wak 
y ta haya un pickup ta core 
sali bay e patruya a bira bay 
su tras. Asina a start cu un 
persecucion cu a bay termina 
riba e caminda pa bay Kapel 
Alto Vista, ora cu e chauffeur 


di e pickup a perde control 
den un birada baha caminda 
dal contra un baranca y a bay 
bolter. 

Despues di a bolter e chauf- 
feur a core bay, den e bolter- 
mento e pasahero a resulta 
herida na su man y cabes. 
Polis a avisa e pasahero cu e 
ta keda deteni bao sospecho 
di kiebro. Varios patruya mas 
a yega y tabata busca e otro 
sospechoso cu a huy na pia 
den e mondi, e agente cu a 
bay tras di e sospechoso den 
e mondi a pasa dal su curpa 
den e mondi yena cu tuna y 
hubada caminda e tambe a 
resulta herida. 


Despues di busca basta rato 
y sin resultado e patruyanan a 
stop cu e buskeda den e mon- 
dinan. 

Ambulance a presenta na e 
sitio y a atende e victima y 
transporte pa hospital acom- 
paña cu polis. Na e sitio di 


kiebro polis a nota cu nan a 
kibra un glas pero a dal riba 
un reki pues tabata un poco 
dificil pa drenta y como cu 
polis a pasa e sospechosonan 
a core bay sin drenta. E pasa- 
hero tin di bay bisa awor ta 
kende tabata na stuur. 


Editorial 

Parlamento a reuni riba 
Salubridad Publico 

Y cu ki resultado... 
Continuacion 

Lesa A4 

Cuminsando cu 4 florin, bo por gana e suma grandi aki 



250.000 

Pronostico di tempo 


Tempo: 

Parcialmente nubia y cu un 
awasero local. 

Temperatura maximo 33 
grado Celsius y temperatura 
minimo 28 grado Celsius. 
solo lo baha awe nochi 07:01 
pm y lo sali mañan mainta 
06:14 am. 


Biento: 

For di direccion oost te oost 
noordoost y modera te basta 
fuerte; 

Forsa 4 te 5 ( 20 te 39 km/ora, 
11 te 21 nudo), den dia de bes 
en cuando fuerte den rafaga; 
forsa 6 (40 te 50 km/ora, 22 te 
27 nudo) 


Situacion general di tempo: 
Diferencia di presion di aire 
entre un area di presion halto 
riba Atlantico y un area di 
presion abou 

riba Colombia a baha poco. 
consecuentemente biento 
tambe a baha poco den re- 
gion. 

Humedad den nivelnan mas 


abou di atmosfera a aumenta 
y esaki por produci algo di 
awasero localmente. 

Condicion di lama: 

Olanan di lama lo ta for di di- 
reccion oost cu haltura di 3 te 
localmente 5 pia 
Temperatura di superficie di 
lama 28 grado Celsius.Q 



Sra. Olga Buckley di fundacion Bon Nochi Drumi Dushi 

Mayor mester purba evita cu tecnologia domina educacion di mucha 



ORANJESTAD - Bon 
Nochi Drumi Dushi ta 
un proyecto cu a nace 
como uno piloto na 2007, 
y durante nan casi 9 aña 
di existencia nan bolun- 
tarionan ta realisando un 
bunita labor di mantene 
bibo e tradicion di conta 
cuenta infantil, special- 
mente prome cu e mucha 
ta bay dodo. 

Presidente di e fundacion 
aki sra. Olga Buckley a bisa 
cu fei 2008 nan a cuminsa 
bishita cas den grupo grandi 
y cu hopi boluntario, te hasta 
nan a yega entre 100 pa 125 
boluntario cu a traha cu nan. 
Nan a start cu pia drechi ya 
cu den e prome salida a re- 
sulta cu nan a haya asina hopi 
peticion pa nan bay bishita 
cas cu nan mester haci inme- 
diatamente e di dos ronda di 
bishita na cas. 

E proyecto aki a cuminsa 
crece, sinembargo den mun- 
do moderno di awendia nan 
ta confronta un rival hopi 
pisa, esta tecnologia. Pa con- 
fronta e rival aki cu ta caba cu 
creatividad y fantasia di nos 
muchanan, nan ta bin real- 
isando actividad varia cu ta 
yuda mantene e imaginacion 
di nos muchanan, y e cultura 
di lesamento bibo. 

Tecnologia 

E fundacion aki ta consciente 
di e impacto cu tecnologia tin 
awendia cerca e muchanan, 
ya cu fei di edad tempran, ya 
e muchanan ta mantene ocu- 


pa cu game boy, computer, 
etc... E1 a declara na Bon Dia 
Aruba cu un di e metanan di 
nan proyecto ta atende cu e 
asunto aki. 

E ta reconoce cu ta dificil, 
pero nan no ta mir’e como 
un enemigo, ya cu nan ta 
consciente cu no por elimina 
tecnologia awendia pasobra 
“tecnologia ta parti di bida y 
tambe di desaroyo”. Pero nan 
ta kere si den un balansa en- 
tre e parti tradicional di conta 
cuenta y uzo di tecnologia 
den nos poblacion infantil. 
“Esaki ta e balansa cu nos ta 
purba trece. Cu un mucha 
ta haci uzo di un di e cosnan 
tecnologico ey, no ta prob- 
lema”, el a bisa. 

E ta haya cu e problematica 
aki mester mira esey fei di 
otro perspectiva. “Nos como 
mayor -segun sra. Buckley- 
mester purba evita laga e tec- 
nologia domina educacion di 
e mucha. E fundacion aki ta 
purba di demostra e mucha y 
mayor cu lesa ta dushi. 

“E experiencia cu nan ta haya 
cu lesa nan no ta bay haye 
riba e aparato electronico”, el 
a bisa. E1 a splica cu e tipo di 
aparato electronico “tur cos 
ta pensa y desaroya” y esaki 
ta algo cu nan ta purba di 
splica na e mayornan. 

E unico cos cu e mucha por 
haci ta esun di haya habi- 
lidad den su maneho motriz. 
E no ta desconoci cu den e 
mundo moderno aki e tipo 
di aparato aki ta atractivo pa 


e mucha. Tur mucha kier un 
smart phone y te hasta nan ta 
domina esey miho cu un per- 
sona adulto. 

E ta reitera cu nan meta no ta 
esun di prohibi e mucha pa 
ehempel wak television, ya 
cu e aparato aki tin hopi aña 
existente y prome t.v. tabata 
peliger pero awor ta tecnolo- 
gia digital. Pero e balansa e ta 
kere cu ta hopi necesario pa e 
mayor tene cuenta cun’e. 

Imaginacion y creatividad 

Encuanto si imaginacion di 
nos muchanan ta bibo ainda 
of e ta den via di extinsion, 
sra. Buckley ta kere cu ainda 
e fantasia y imaginacion di 
nos muchanan ta bibo, pero 
ta nos deber como adulto 


keda stimula esey. 

P’esey ora cu nan ta realisa 
bishitanan na cas, nan ta sug- 
eri e mayor pa no considera e 
aparato electronico un reem- 
plaso di e historia cu bo ta bay 
conta of den algo cu e mucha 
por experencia por ehem- 
pel den un parke Arikok. E1 
a laga sa cu ora bo sali cu un 
mucha y bay den naturalesa, 
bo ta wak cu e ta gosa. 
Recientemente e grupo di 
Canta Cuenta di e fundacion 
aki a realisa un show exitoso 
na Cas di Cultura. E ta un 
elenco di 15 hende cu ta ac- 
tua, ademas nan tin alrededor 
di 20 hende cu ta yuda den 
diferente aspecto di e proyec- 
to y plus e boluntarionan cu 
ta bishita cas. 


Sra. Buckley a declara na 
Bon Dia Aruba cu durante 
nan añanan di existencia e 
satisfaccion pa nan ta gran- 
di. Nan a haya masha hopi 
reconocimento mes tanto lo- 
cal como di afo. Na Hulanda 
nan a wordo reconoci y den 
nos region Caribense tambe 
nan a gana un premio di bib- 
lioteca na 2010. Pa loke ta 
nan actividad localmente, e ta 
reconoce cu esaki ta demanda 
hopi trabou, pero e satisfac- 
cion ta grandi ya cu nan ta 
haya bastante publico. 

“E satisfaccion ta grandi y 
nos ta basta bon conoci na 
Aruba caba, el a bisa. E ta 
afirma cu nan meta principal 
ta esun di comparti e placer 
di lesamento.Q 


Raymond Maxwell: 

Seminario Maximizing Manhood ta pa 
yuda e hende homber ta mas miho 


ORANJESTAD - Awe 
Fundacion pa Hende 
Homber lo tene un 
seminario pa hendenan 
masculino. Otro siman 
diasabra tambe nan 
lo tin esaki. Durante e 
seminario Sr. Raymond 
Maxwell di Edumax 
Training & Consultancy 
lo ta presente pa duna 
un charla cu ta pa yuda e 
hende homber ta miho. 

E meta di e seminario ta 
pa cu e grupo di hende 
homber cu ta yega hunto 
pa brainstorm haya un 
tayer di Maximizing Man- 
hood, Maximalisa poten- 
cial di e hende homber, 
segun Sr. Maxwell na Bon 
Dia Aruba. Esaki ta pa e 
hende homber mira pa e ta 
bon cu su mes, pa nan casa, 
yiunan, na trabou y tur otro 
caminda, pa asina nan por 
sa kico ta e identidad di 
hende homber. 

E seminario aki lo tin 


un capacidad di 30 pa 40 
hende homber, di cual Sr. 
Maxwell a compronde cu 
ta e cantidad di stoel cu 
tin den disponibilidad. E 
seminario lo cuminsa lOor 
y lo bay te lor di merdia, na 
Fantastic Garden y e costo 
pa esaki ta 25 florin. 

Nan a dicidi di wanta e 
prijs hopi mas abou, pa 
asina hopi hende homber 
por presenta na e seminario 
aki. “Otro siman un bi- 
aha mas lo tin e seminario 
na Fantastic Garden,” Sr. 
Maxwell a indica. Pa loke 
ta e edad esunnan cu kier 
participa por ta di 18 aña y 
bay ariba, pero ta depende 
individualmente. Si tin un 
mucha homber di 16 eyfo y 
e ta sinti cu e ta cla pa haya 
informacionnan, e por bin. 
Tin hopi mucha homber di 
16 of 17 aña ta tumando rol 
di nan tata.” 

Famia disfuncional 
E fundacion y Edumax ta 
duna hopi conseling. Y si 


bay puntra Departamento 
di Asuntonan Social, Re- 
classering y Voogdijraad, 
cu tur instancia, por ripara 
cu tin hopi famia disfun- 
cional aki na Aruba, unda 
e ausencia di tata ta hunga 
un rol masha grandi. E ta 
impacta e situacion mas 
cu hopi hende ta kere. E 
fundacion y Edumax kier 
mira un cambio den esaki, 
unda nan kier yuda tur es- 
unnan cu yega cerca nan 
na e seminario, pa hende- 
nan homber ta bon ekipa, 
pa por enfoca riba nan rol 
berdadero. Tur dia hende 
homber ta wordo bom- 
bardia pa imagennan y nan 
kier mustra e imagennan 
aki cu ta mustra bunita, 
pero na fmal di dia ta caba 
cu e hende homber. 
Mayoria di problemanan 
cu tin aki na Aruba ta pa 
motibo cu falta e figura di 
tata den cas. Eynan ta unda 
nan enfoke ta, segun Sr. 
Maxwell. □ 

Minister Michelle Hooyboer - Winklaar: 

“’Alumno cu ricibi conseho di nan scol basico so por traha 

test pa drenta Colegio” 


ORANJESTAD - Dia- 
huebs atardi, Minister 
di Enseñansa, Michelle 
Hooyboer - Winklaar a 
duna un rueda di prensa 
caminda el a haci un pre- 
sentacion tocante un tema 
cu ultimamente ta hopi 
papia, relaciona cu admis- 
ion pa HAVO. 

Oficialmente, diahuebs 27 
di mei e conseho a wordo 
aproba, cual lo bira e ora ey 
kico tur ta e componentenan 
cu lo wordo poni band’i 
otro pa evalua e admision 
di cada studiante cu ya caba 
a firma y a traha e examen 
pa drenta Colegio Arubano. 

Segun Minister Winklaar ta 
bisa, esaki no kiermen cu 
mester di bay reevalua tur 
mucha, pero solamente es- 
unnan cu a traha e examen 
y cu no a logra na prome 
instante, e ora ey banda di e 
examen ta bin e diferente fac- 
tornan. É ’Na varios ocasion, 
no por ta asina cu alumno 
ta bay 6 aña scol basico y na 
fmal ta djis un toets ta tuma, 


sin duna balor na e resultado 
di loke el a haci den 6 aña. 
Nos por bay bek den historia 
di esaki, pero mas bien nos 
kier awo concentra riba kico 
ta e maneho cu nos mester 
hiba pa bay dilanti. 4 ’ Min- 
ister Winklaar ta comenta. 

Segun Minister Winklaar, 
mirando cu nan no tabata tin 
e oportunidad pa pone tur 
cos banda di otro prome cu 
carta nan di admision a sali 
den nan bista 'prematuro’, pa 
otro aña comision e ora ey lo 
bolbe bin bek cu kico tur ta 
e componentenan y e factor- 
nan cu lo wordo poni banda 
di otro pa evalua e studiante 
nan aki. 

É ’E maneho cu nos ta bin cu 
ne ta percura pa tin mas cu 
un indicacion pa evalua si un 
mucha e ora ey tin e capaci- 
dad pa logra. Pasobra, nos por 
pone yen cos riba mesa, na 
fmal di dia tin biaha bo por 
premira cu un studiante por 
logra, pero hopi biaha esaki 
tampoco no ta suficiente. 
Sinembargo, nos ta haci tur 
loke ta posibel pa sikiera haci 


un sondeo pa bisa esaki ta un 
mucha cu ta fit un profiel cu 
lo ta exitoso na un HAVO.” 
Minister Winklaar ta splica. 
Segun Minister Winklaar, 
tur aña por a wak mayornan 
bini pa dilanti, studiante nan 
mes ta bisa cu nan ta bayen- 
do bon na scol,’ beste van de 
klas’ y esun mas fuerte den 
matematica cu un cifra di 9 
of mas halto pero pa motibo 
di un parti cu ta zwak, e stu- 
diante ta keda afo. É ’E senti- 
mento tabata ta cu esaki sigur 
no ta refleha e capacidad di 
nos muchanan ni tampoco e 
ta refleha locual nos kier pa 
nos mucha nan. Esaki ta un 
maneho unda e potencial di 
cada mucha ta conta y cu nos 
sistema lo saca lo maximo for 
di cada un di e mucha nan 
aki. Si nos ta pone asina hopi 
enfasis y peso riba un ‘mo- 
ment opname’, claro cu esey 
no ta cuadra cu e vision of e 
maneho eynan. É ’ Minister 
Winklaar ta splica. 

E maneho aki ta standard 
internacional 

E ley Landsbesluit (LB) cu 


a drenta na vigor aña pasa, 
segun Minister Winklaar, a 
permiti pa bisa cu tin cierto 
norma cu mester ta nacio- 
nal y no pa cada un scol di- 
cidi. Esaki a habri porta pa 
bini cu otro cambionan. Mi- 
rando cu no por bin cu tur 
cambio na mesun momento, 
aña pasa a enfrenta e asunto 
di MAVO, manera e aña 
aki lo bay enfrenta e asun- 
to di admision pa HAVO/ 
VWO na Colegio Arubano. 
Minister Winklaar ta splica cu 
e maneho aki ta a base di no 
solamente nan vision, pensa- 
mento of filosofia, pero sino 
standard internacional cu 
reputacion internacional, in- 
cluyendo loke Hulanda mes 
ta haci. 

É ’Nos sistema hopi biaha ta 
wordo mira como un copia 
di Hulanda, pero den e caso 
nan aki, nos ta wak cu hopi 
a desaroya na Hulanda com- 
para cu Aruba cu no a sigui 
e paso nan ey. E ley di LB a 
permiti cu esnan responsabel 
pa nos scol ta keda mantene 
e responsabilidad pa admiti, 
pero e mester ta a base di un 


evaluacion y aki ta unda Min- 
ister di Enseñansa ta determi- 
na kico ta e componente nan 
of con nos ta evalua studiante 
nan cu ta bin na remarca pa 
e admision aki” , Minister 
Winklaar ta splica. 

Cifra nan no por ta mas 
abao cu 11 punto 

Sr. John Hessen, Inspec- 
tor General di Enseñansa ta 
splica cu e comision a wak 
diferente opcionnan pa yega 
na criteria nan pa un alumno 
por drenta den Ciclo Basico 
HAVO y VWO. c ’Pa cuminsa, 
e toets mes a haya su debido 
peso y ta wordo considera im- 
portante anto esey e comis- 
ion a pone bon cla. E alumno 
mester tin minimal 11 punto 
den total pa e parti Taal cu 
Rekenen den e toets, hunto 
nan dos no mag ta bao di 11 
punto. Na momento cu esaki 
ta bao di 11 punto, e alumno 
no ta pasa. Banda di esaki no 
mag di tin un cifra mas abao 
cu un 4, maske cuanto e otro 
cifra nan ta, pa mustra atrobe 
e importancia di e toets.” Sr. 
Hessen ta splica.Q 


Gilbert van Veen, studia nivel HBO como IT: 

“Mi no tin y nunca tabatin ningun problema mental” 


ORANJESTAD - Sr. Van 
Veen tabatin un ÉÉ no kill 
shelter”. Hopi hende ta 
wak e cachonan y ta kere 
cu ta el a maltrata nan. 

Pa aclaria tur informacion 
publica anterior di estado 
mental di Sr. Van Veen, el a 
enfatisa cu e no tin ningun 
problema mental a traha 8 
aña den gobierno y te cu 2011 
tabata eherce su profesion di 
IT, te cu el a dedica su mes na 
cacho na “Happy Tails” cu tur 
cos tabata bayendo bon 
Sr. Van Veen a splica cu locual 
cu tin na Wayaca ta un “kill 
bin”. Esey ta ora cu bo no ta 
gusta un bestia of bo no kier 
un bestia, ta djis hibe eynan 
anto 9 di 10, chens ta cu e ta 
djis haya un hangua y nan 
ta mata nan. “Happy Tails” 
ta un no “kill shelter”. “E 
manera cu e cachonan den 
mi cura a wordo mata ta in- 
humano. Ami ta traha cu Kiki 
di Fundacion Cas pa Animal 
y e ta den e proceso pa traha 
un no “kill shelter”. Ora cu 
esey keda cla, tur e cachonan 
di Kaki cu tabata cerca mi, lo a 
bay eynan. 

A puntra Sr. van Veen si 
prome cu e fecha 10 di mei, 


Asuntonan Social of otro 
instancianan manera Polis a 
yega di papia cun’e pa e situa- 
cion cu e y su mama ta biba 
aden. E1 a bisa cu no, dos aña 
pasa tabatin contacto cu polis 
dilanti porta di cas y a mustra 
nan cu tin papel di veterinar- 
io, recibo di Superfood, Awa 
etc. y cu e cachonan ta bon. 

No sa motibo specifico cu 
a drenta su propiedad 

Locual cu a pasa 10 di mei ai- 
nda no ta cla pa Sr. Van Veen 
cu ta bisa di no sa kico ta e 
rason specifico cu nan a haci 
locual cu nan a haci. Pasobra 
e ta biba hopi patras y no hopi 
hende ta pasa eynan. E ta bisa 
di a papia cu bisiña cerca di 
dje cu no tin keho di dje. 
(Anterior, Bon Dia Aruba 
tambe a papia cu un bisiña cu 
a bisa cu no tabatin molester). 
E persona cu a ataca Sr. van 
Veen den su cas ta Eldrick Ca- 
bral di Safecom, partner di su 
ruman muhe Sheila Van Veen 
director di APHA. Su ruman 
muhe no a yama su persona 
despues di su aresto, y prome 
cu esaki contacto entre e y su 
ruman tabata minimal, igual 
cu su mama. Sr. Van Veen ta 
expresa cu e ta habri pa papia 


cu su ruman, sin su partner 
cual e no ta confia, como e ta 
e persona cu a atake den su 
cas (cas di e mama). 

Cas y pertenencia 
Ora Sr. Van Veen a wordo 
laga den libertad el a bay bek 
na un edificio cu solamente 
bentana y dos porta. E edi- 
ficio tabata completamente 
bashi. “Nan a bay cu mi lap- 
topnan, 3 guitara, piano y 
hopi cos mas personal, potret 
y video. E1 a yega cas y cu 
bulldozer nan tabata tirando 
tur cos pafo. “Ami a bay den 
e sushi y wak kico mi por a 
coy,” Sr. Van Veen a expresa. 
Pa loke ta e pertenencianan 
cu Sr. Van Veen a perde, su 
abogado Sr. Crouch a bisa 
cu nan ta bay papia despues 
di kico ta e siguiente paso cu 
nan lo tuma. 

Estado financiero y 
trabou 

Den e caso di Sr. van Veen e 
ta menciona diferente biaha 
riba e limitacion cu tin pa 
motibo di placa. Aworaki Sr. 
Van Veen ta buscando trabou 
y ta den e proceso di entrev- 
ista. Te cu aworaki e no tin 
ningun cacho mas pasobra 
tur a wordo mata. Te awo e 
no a bay Asunto Social cu e 


situacion aki pasobra nan ta 
den proceso pa haya e pen- 
sioen di su mama di Hulanda 
cual e ta bisa cu ta suficiente 
pa e cuida su mama. “24 di 
mei e mester a haya su prome 
pensioen y tur e papelnan aki 
a wordo tira afo.” 

Estado mental y profesion 

Tambe a sali hopi informa- 
cion di estado mental di Sr. 
Van Veen den prensa y medio 
social manera Facebook. Ora 
cu a puntra Sr. Van Veen si e 
tin problema mental of histo- 
ria, el a cuestiona e pregunta 
aki y el a bisa cu esey ta djis 
redo. “Por ta otro banda a 
pone como un anuncio, pa- 
sobra ami ta bon.” A mustra 
su persona riba henter e caso 
cu cacho morto rond y den 
frishider ta mustra manera 
ta hende loco ta biba den e 
cas. E1 a bisa nunca e tabatin 
problema mental y despues 
di e suceso tampoco el a haya 
ningun rapport psicologico. 
Sr. Van Veen ta un IT, pro- 
grammeur HBO di Hulanda. 

Y a traha 8 aña den gobierno. 

Y despues a sigui traha priva 
te cu 2010 unda cu el a haya 
algun problema laboral cual 
tin e sin por funciona como 


IT aki na Aruba. Na 2011 el a 
traha 2 luna na Safecom y nan 
no a cumpli cu su pago, “sim- 
plemente pasobra mi ta ru- 
man di Sheila,” el a bisa. “Na 
e momento ey “Happy tails” 
tabata bayendo hopi bon, 
pues mi a dicidi pa stop di 
traha y inverti tur mi tempo 
den traha tempo completo cu 
bestia.” Te cu prome cu 2011 
el a traha cu diferente com- 
pania manera Palm Tours, 
sinembargo na 2012 tabata 
full cu cacho. 

Dog Whisperer 
Terminando Sr. Van Veen a 
splica locual el a haci como 
Dog Whisperer. Na momen- 
to cu mi tabata haya hopi ca- 
cho di caya cu nan compor- 
tacion ta malo/brabo, for di 
e momento ey mi a cuminsa 
specialisa den comportacion 
di cacho y parha. Despues di 
trata basta cacho mi a ripara 
cu despues di mi tratamento 
nan ta bira manso, y cu e tec- 
nicanan ta funciona bon y for 
di e momento ey, mi a bay afo 
como un Dog Whisperer cu 
ta gewoon un specialista di 
comportacion di cacho. Ac- 
tualmente Sr. Van Veen no tin 
ningun cacho mas na “Happy 
Tails”.Q 

Parlamento a reuni riba Salubridad Publico 

Y cu ki resultado... Continuacion 


ORANJESTAD- Den un editorial ante- 
rior nos a discuti algun aspecto di e prob- 
lema di cuido medico, a raiz di e debate 
reciente den parlamento riba e tema. Den 
e editorial menciona nos a trata amplia- 
mente e problemanan cu dokter di cas. 
Awe algun otro asunto relaciona cu esey. 
Otro keho grandi di publico ta e falta di 
suficiente specialista den cierto speciali- 
sacion, loke ta causa un tempo largo di es- 
pera prome cu haya cita. Esaki sigur no ta 
un problema simpel pa resolve. E no ta un 
cuestion di contrata suficiente specialista 
Hulandes anto e problema a caba. Bon 
specialista ta scars tur caminda y mester 
tuma na cuenta cu den nan mes pais nan 
tin bon of hasta miho perspectiva pa un 
carera profesional bon paga. Kico ta e 
problema cu Aruba? Entre otro nos siste- 
ma fiscal. 

Pa mayoria di hende no ta problema cu 
Aruba ta cobrando casi 60% di impuesto 
riba entrada, pasobra mayoria no ta yega 
na e nivel di entrada ey. Pero un special- 
ista cu por yega na mas di 300 mil florin 
pa aña si ta sinti e peso di e areglo fiscal 
aki. Y naturalmente ta cuminsa compara 
Aruba cu otro posibilidad di trabao. Mes- 
ter bisa si cu algun aña pasa gobierno a 
introduci un areglo pa ‘expat’, profesion- 
alnan di exterior cu ta bin traha na Aruba, 
cu a crea un cuadro mas faborabel pa e 
personanan aki. 

De paso mester bisa cu esey a laga e asun- 
to mescos pa tur e Arubianonan bao di 
e profesionalnan ey, cu si ta haya tur e 
peso di belasting. Lo tabata mas logico pa 
haci Aruba mas atractivo pa profesional 
di tur ramo, bahando e famoso cifra di 
casi 60% ey, cu ta aparece semper ora nos 
google:”highest personal income tax”. 
Actualmente Aruba ta number dos na 
mundo, tras di Suecia. 

Pero tin mas pregunta relaciona cu nos 
problema pa haya suficiente specialista. 
Pakico ta haci tanto obstaculo pa laga por 
ehemplo specialista Colombiano traha na 
Aruba, sea contrata dentro di e sistema of 
den mercado liber? Dicon ora nos mester 
bay afo pa tratamento, nos ta finalisa den 
nan man, y satisfactoriamente, pero ora 
ta trata trabao na Aruba mes, diripiente 
ta diploma Hulandes so ta conta. Anto 
nos mester ta consecuente y manda tur 
pashent cu mester bay afo pa Hulanda, y 
no Colombia mas. Mientras cu den hopi 
asunto nos ta dispuesto pa cuestiona e 
sistema Hulandes, netamente aki cu nos 
mes tin tanto bon experiencia cu pais 


bisiña cu tin un nivel masha halto den 
ciencia medico, nos ta bira ‘mas catolico 
cu Papa di Roma’. 

Por ta cu nos mediconan tin miedo di 
competencia? Si den tur otro ramo com- 
petencia ta sano, anto ban haci esey den 
e sector medico tambe. Pero e yegada di 
clinicanan medico di calidad di exterior 
por tin otro bentaha tambe. Tur esnan cu 
ta busca ‘second opinion’ den exterior den 
caso di enfermedad serio, manera cancer, 
por haya esey cerca di cas, sin gasta placa 
pa paga biahe y estadia. Ademas esaki por 
ta comienso di un sector nobo di turismo 
medico, cu ta duna empleo bon paga. 

Ta increibel pa mira cu ora ta trata di in- 
unda Aruba cu trahado cu no mester di 
ningun educacion, y ta traha pa salario 
minimo o menos cu esey, ningun hende ta 
cuestiona, pero ora ta trata di trece hende 
altamente educa pa yuda nos crea activi- 
dad economico nobo di calidad, diripien- 
te tur porta ta dal cera! Pa varios aña caba 
ta menciona turismo medico como un 
di e posibilidadnan miho pa inverti den 
actividad economico cu ta duna empleo 
bon paga. Ademas di e manera aki nos 
por saca mas probecho di e inversionnan 
grandi cu nos ta haciendo den nos hospi- 
tal, aglomerando mas actividad medico 
na su alrededor. 

Por ultimo algo cu pa e pashent en gen- 
eral ta importante: e proceso di duna 
keho. Aki tambe ta trata di un asunto cu 
ta exigi cambio y mehoracion pronto. Ta 
suficiente prueba di e situacion actual ora 
bo puntra un ciudadano cualkier unda e 
lo mester acudi pa entrega un keho riba 
trato den e proceso di cuido medico, sea 
ta dokter di cas, specialista, hospital, etc. 
Tin un parti di nos cu lo sa unda pa haya 
informacion pa nan cana nan caminda. 
No cu esey ta resolve tur cos, pasobra 
manera nos por comprende di palabran- 
an di e mandatario, por lo pronto ainda lo 
no tin un inspeccion di salud. Manera nos 
a publica recientemente, nos no ta di acu- 
erdo cu e ponencia ey pasobra bao di e ley 
actual e departamento concerni tin cierto 
autoridad pa actua y no ta haci uzo di e 
facultadnan aki. Te awor nos no por haya 
un splicacion al caso pakico mester keda 
warda te dia por institui un organismo 
separa pa por eherce e podernan di super- 
vision cu pa gran parti ta describi den e 
ley bieu caba. Pa bolbe riba e reunion den 
parlamento tocante cuido medico, nos no 
tin nada na relato cu ta trata solamente 
punto general y no ta specifica nada. Q 

Presidente di FTA, sr. Hubert Dirksz: 

Shopstewardnan ta forsa y poder maximo den organisacion sindical 



ORANJESTAD - Dia- 
huebs atardi a clausura e 
di dos curso sindical ba- 
sico cu FTA su Centro di 
Formacion a organisa pa 
e generacion nobo di nan 
delegadonan of shopstew- 
ard. 

E curso aki a dura dos dia 
caminda nan a siña riba en- 
tre otro riba historia sindical, 
principalmente historia sin- 
dical di Aruba; importancia 
di formacion sindical; arte di 
oratoria of papia den publico, 
etc. Pero tambe den e curso 
aki nan ta haya capacitacion 
riba e responsabilidad cu nan 
mester carga como shopstew- 
ard. 

Nan a haya un training pa 
nan por demostra y tambe 
evalua e capacidad di erornan 
cu nan por tin, pa asina dre- 
cha nan pa nan haci nan tra- 
bou sindical debidamente na 
pia di trabou. 

“Bo mester tin cualidadnan 
pa bo por atende cu e duna- 


do di trabou y cu bo propio 
coleganan. Hopi biaha no ta 
facil y p’esey mes e training 
aki”, asina presidente di FTA, 
sr. Hubert Dirksz a declara 
na Bon Dia Aruba. E ta haya 
cu miho entrena e shopstew- 
ard aki ta, den organisacion 
tambe nan por haci un miho 
trabou. 

Interes y capacitacion 


E dirigente sindical a laga sa 
cu interes pa e curso aki ta- 
bata grandi di parti di nan 
shopstewardnan cu ta un rep- 
resentante di e trahadonan cu 
e ta considera como “e forsa y 
poder maximo den e organi- 
sacion sindical”. 

Un caracteristica cu el a trece 
dilanti ta cu entre mas nobo 
e shopsteward ta su interes 


ta hopi grandi. “Hopi biaha e 
interes ey bo tin cu lage keda 
bibo”, el a bisa. 

P’esey e ta considera rel- 
evante pa laga e shopsteward 
envolvi su mes cu frecuencia 
den e organisacion sindical y 
esey FTAya haciendo. Nan ta 
crea un sorto di curriculum 
ora cu e trahado ta bira un 
shopsteward of representante 


di su coleganan na pia di tra- 
bou, e ta cuminsa un proceso 
di formacion. 

Inicialmente e ta cuminsa 
cu un curso di introduccion 
y basico te ora cu e ta bira 
specialisa. E shopsteward su 
crecemento ta depende di su 
interes pa por yega na e nivel 
mas halto di e preparacion 
sindical aki.Q 



Pader Jairo Maduro: 

No ta prome biaha cu vandalistanan ta difama propiedad 
di Iglesia y patrimonionan cultural 



ORANJESTAD- No ta 
prome biaha cu propie- 
dad di clero y patrimo- 
nionan cultural, manera 
Bushiribana, den e caso 
aki, ta sufri den man di 
vandalistanan, cu segun 
tin entendi, a base di un 
protesta cu a cuminsa pa 
un causa husto, ta haci 
abuso y ta daña propiedad 
di otro. 

Misa di Brazil ta un di e edi- 
ficionan cu a sufri daño di 
vandalismo, cu palabranan 
hopi difamatorio y cu a cau- 
sa un disgusto cerca Pader 
Jairo Maduro. Riba medio- 
nan social, ya for di tempran 
den dia di ayera, esaki a keda 
propaga, mustrando asina 
cu sentido comun na Aruba 
ta bayendo den un decaden- 
cia. 

Esnan cu ta haciendo esaki, 
kisas tin un pensamento cu 
te ainda cu ningun hende por 
compronde. Esaki no lo bay 
trece husticia den loke nan ta 
sinti of e problema cu nan tin. 
E ta mas bien trece un rabia 
den pueblo contra esnan cu ta 
responsabel pa e actonan aki. 


Pader Jairo Maduro, tabata 
tin su pensamento riba esaki 
y a laga sa bon cla, cu misa 
ta sigui diadomingo, simple- 
mente e porta principal, cu 
tambe a haya su daño, no lo 
wordo habri den forma di 
protesta y e no lo kita e pa- 
labranan tampoco, pasobra, 
manera den su propio pa- 
labranan el a bisa “ami no a 
haci’e.” Laga esun cu a haci’e 
bin verf e porta. 

E clero a splica cu mainta 
tempran el a wordo yama y 
a wordo avisa cu e muraya 


pariba ta susha, y despues 
tambe e porta di misa ta su- 
sha, cual sigur ta un cos hopi 
desagradabel. A caba di mira 
dos dia pasa, e kapel di Alto 
Vista tambe a sufri di van- 
dalismo y ta sinti cu pueblo 
ta fada. Hopi biaha cu e cos 
aki mester por bin di e me- 
sun direccion aunke ta otro 
hende ta haci’e. Pakico e pal- 
abra Pedofiel. E pastoor no sa 
pakico a uza e expresion aki. 
E mes a uza e expresion aki, 
pero pa pone un fin na e situ- 
acion cu tabata tin na Kapel 
di Alto Vista. Ora cu ta papia 


di berdad, bo no ta haya un 
stoel pa sinta. E trabao di sac- 
erdote ta un trabao di profeta. 
Profeta ta anuncia y denun- 
cia y e ta consciente cu e por 
hay’e den tur sorto di mil 
situacion cu un hende ta 
bin contra dibo. E pastoor a 
bisa cu e no lo bay kita e verf 
y no lo habri’e diadomingo. 
E ta como un protesta den 
nomber di parokianonan, pa- 
sobra tur a yama e pastoor. E 
porta no lo bay habri. 

Esun cu ta tras di esaki, cu e 
porta ey lo keda cera. Ta un 
señal, cu no ta acepta e tipo di 
cosnan aki. Kiermen esey no 
por, segun e sacerdote. 

Un luga dedica na Dios ta 
consagra, ningun hende no 
mester mishi cu nan. Si de 
caso cu e vandalistanan lo a 
drenta paden di bisa di Brazil, 
e ora si lo mester a cera esaki 
pasobra e lo a wordo profana. 
Ta algo, manera el a splica cu 
a yega di pasa na Aruba, entre 
otro na Kapel di Tanki Leen- 
dert y tambe Capiya Emanu- 
el, caminda cu mester a cera 
e luga pasobra hende a kibra 
drenta den e tabernakel y pla- 
ma hostia. 


E clero ta splica den e caso- 
nan aki mester bin un acto 
di reparacion y penitencia 
pa cuminsa di nobo. Ora e 
dia yega, asina lo bay haci 
ora cu habri e porta aki bek. 
E ta keda asina awo pa tur 
hende mira ta den ki Aruba 
nos ta bibando, den e estado 
di derecho caminda cu tur 
hende ta kere cu nan por haci 
loke nan kier, cu propiedad di 
hende. 

Unda husticia a keda 

E sacerdote no ta compronde 
cu ta cera hende y despues 
di 10 dia ta sali atrobe. Te 
dia cu un hende cu ta fada, 
un hende spanta balente bin 
y tuma ley den su man y 
pone un fin na e cosnan aki. 
Esey nos mester para warda 
riba e luga aki, e sacerdote 
a cuestiona. Tur hende tin 
cu haci su trabao a drechi, 
hende di husticia mester sa 
di haci nan trabao drechi. 
Asina cu ta mira destruccion, 
no tin un peso di ley asina 
pisa, no ta duna e derecho 
di haci un minimo daño na 
otro hende y nan propiedad, 
pasobra no ta dibo, Pader Jai- 
ro a enfatisa.Q 

Directora di Dimas: 

No tin cuenta di paramento den rij mas 



ORANJESTAD - En- 
trante dia 1 di juni awo, 
e proceso pa facilita e cli- 
ente di Dimas y haci cu 
e tempo pa sinta warda, 
pa un servicio, a mehora. 
Pa medio di cita, ta duna 
asina e cliente di Dimas 
trankilidad cu e por bin 
riba e dia y e ora cu el a 
haci e cita y e tin e ora e 
siguransa cu Dimas lo 
brinda un bon servicio y 
si e cliente tin tur cos na 
ordo, por acepta e aplica- 
cion tambe. 

Esaki ta un manera pa por 
maneha e fluho di hende cu 
ta halto y ta bin Dimas a base 
diario y evita cu personanan 
ta bin para den rij di mainta 
tempran pa nan por haya 
servicio mientras cu Dimas 
ta brindando servicio henter 
dia. 

Turistanan 

E asunto di personanan stra- 
nhero cu ta bin keda pa un 
tempo cortico, como turista, 
tin su exigencianan. Kathy 
Paskel, directora di Dimas 
a splica cu tin exigencianan 
pa esaki, cual ta controla ta 
paspoort, ta controla tick- 
et, seguro, den caso cu nan 


ta keda na cas di famia, tin 
un hende cu tin cu para borg 
pa nan y asina tin ta controla 
tambe si e persona por sos- 
tene su mes na Aruba, pa e 
persona cu ta para garantia por 
carga e gastonan cu ta relata 
su estadia y den casonan cu 
ta rekeri ta haci control di cas 
tambe. Tin proposicionnan 
pa ahustacion di e mane- 
ho aki cu ainda ta rekeri di 
decisionnan politico y esey ta 
wardando riba dje. 

Tres tipo di permiso 

Paskel a sigui splica cu tin un 
variacion. Dimas ta atende 
tres tipo di permiso. Ta 
atende e prome permisonan, 


pero tambe tin prolongacion 
y cambio. Si wak te cu Maart, 
tin 688 prome peticion, 1672 
prolongacion y 603 cambio, 
pues personanan cu ta cam- 
bia di un of otro estadia of 
cambia di dunado di trabao. 
Si coy te na Maart, por wak di 
e 688 por parti’e den prome 
peticionnan, di cual cu 127 ta 
pa trabao. 123 pa empleado 
domestico y e otronan ta pa 
sobra di labor. E ora asina ta 
reparti nan cu trabao, of sin 
trabao, e ora ta haya un canti- 
dad y cua ta e peticionnan cu 
tin den tramite. Ta traha segun 
unidad. Cada unidad tin un 
portfolio pa atende di e per- 
sonanan cu a haci peticion. E 
parti cu tin di haber cu famia, 


reeducacion of si ta na Aruba 
caba, tin otro unidad cu ta 
atende cu labor y permisonan 
indefmi y tin un otro unidad 
cu ta atende e otro categori- 
anan di permiso. Tin permiso 
pa studiante, stagiaire, etc. 

No tin carchi ros mas 

Tin diferente evaluacion tu- 
mando luga, con por haci esa- 
ki. Un otro cambio cu Dimas 
ta poniendo ta cu e cliente cu 
na fmal di e trayecto tin un 
decision pe. E cliente ey antes 
tabata haya un carchi ros na 
cas unda cu e por bay busca 
su permiso of su contesta mas 
bien na postkantoor. Desde 
cu Dimas a muda, a fmalisa 
esey y e cliente ta wordo yama 
y por pasa busca su contesta 
na Dimas mes. Eynan tambe 
ta bay introduci un mehora- 
cion pasobra ta comunicando 
actualmente via e numbernan 
cu ta wordo poni riba e apli- 
cacion y no tur ora ta logra 
localisa nan. Ta bay comunica 
cu e cliente na momento cu e 
proceso ta cla cu e ta haya un 
e-mail y e ta haya e ora noti- 
ficacion cu su permiso of su 
contesta riba e aplicacion pa 
permiso ta cla. Esey por ni- 
fica cu e por ta un permiso, 


pero ta nifica tambe cu e por 
haya un negacion, pero den 
ambos caso, den un tempo 
rasonabel, ta boga pa e per- 
sona haya un contesta riba 
su peticion. Banda di esey 
tin tambe evaluando con 
pa miho atende cu casonan 
mas dificil. Tin casonan cu ta 
fit den e cierto hokinan cu ta 
stipula den beleid, pero otro- 
nan cu por ta no ta fit den e 
hoki aki of e hoki aya. E caso- 
nan ey ta bay duna atencion 
tambe y esey ta loke ta evalu- 
ando con pa miho atende cu 
eseynan y tin tambe pa cierto 
productonan cu e cliente no 
mester ni bin pa entrega nan 
na balie, pero lo bay tin un 
drop off box y esey ta conta 
por ehempel pa esnan cu ta 
bin pidi restitucion di nan 
“leges of waarborgsom”. 
Esey por wordo aplica door 
di pone nan solicitud den un 
buzon y esnan cu ta pidi carta 
di re entrada tambe no ta nec- 
esariamente lo mester haci un 
cita pa bin aplica pe pero por 
pone e peticion den e buzon 
y Dimas lo atende cu esaki. 
Asina ta purba di maneha tur 
locual cu tin na peticionnan y 
e ora tambe atende cu e parti 
di servicio na publico, Paskel 
a splica.Q 


Abogado Anthony Ruiz a defende MEP den corte contra Gerick Croes 


ORANJESTAD- “Sr. Ger- 
ick Croes a cuminsa un 
caso di rectificacion con- 
tra MEP y avance riba 
daño y perhuicio di 52 mil 
florin”, abogado Anthony 
Ruiz a duna di conoce na 
prensa despues di trata- 
mento di e caso na corte. 

MEP ta lamenta cu e caso aki 
a tuma luga pasobra no ta- 
bata necesario, specialmente 
lider di MEP a haci tur lo 
posibel pa tene tur cos paden, 
pero lamentablemente no a 
logra. 

“E demanda di Gerick Croes 
ta cu MEP lo a difama Gerick 
y daña su nomber riba suces- 
onan, y esey nos a mustra 
claramente cu no ta e caso y 
nos por a prueba cu mi cliente 
no tin arte ni parte den esaki. 
Y mi mester bisa, cu Gerick 
no a logra prueba contrario. 
Te awe ningun hende tabata 
conoce contenido di e docu- 
mentonan cu a wordo uza 
den e caso aki pasobra MEP 
no a publica nan, pero awe 
tur documento cu a wordo 
uza den corte ta bira publico 
cu e caso aki”. Cual docu- 


mento esakinan ta e abogado 
no kier a splica den detaye. 

Riba e pregunta cu si e abo- 
gado por confirma cu ta trata 
di un caso di malversacion cu 
Gerick Croes lo a comete, ya 
cu esaki a bira publico den 
Corte awe, e abogado a duna 
di conoce cu e no ta bay con- 
firma nada, e ta laga esaki pa 
politiconan y cliente. 

“Un cos mi por bisa cu du- 
rante tratamento di e caso 
hues a bisa cu por ta den in- 
teres di ambos partido pa nan 
papia cu otro pa bin un con- 
ferencia di prensa of comuni- 
cado di prensa cu conhunto 
por wordo saca pa suavisa 
e emocionnan entre parti- 
donan, y a duna nos te cu 10 
di juni pa yega na esey y si 
partidonan no yega na otro, 
dia 17 di iuni lo duna senten- 
cia”. 

Prensa a puntra abogado Ruiz 
si den e caso por a prueba 
algo cu MEP lo a leak infor- 
macion interno, y e abogado 
a bisa: “No, ningun momen- 
to, esey ta e penoso den full 
e caso aki. Pasobra a wordo 
bisa cu MEP a uza cierto 



palabranan of duna comu- 
nicado di prensa, pero nin- 
gun di e puntonan ey por a 
wordo comproba awe. P’esey 
nos ta lamenta cu e caso aki a 
wordo entama pasobra MEP 
a tene su mes na su palabra 
di no bay den publicidad, 


pero lamentablemente e caso 
a haya publicidad awe den 
corte, siendo cu e intencion 
tabata cu e caso aki lo a keda 
entre partidonan”. 

Na fmal a puntra e abogado 
con su feeling ta con e caso a 


bay: “Mi tin un bon feeling 
despues di e caso aki, mi tin 
confianza cu tur e pruebanan 
cu mi a trece dilanti y tur nan 
ponencianan cu nos a des- 
barata nan y mustra lo con- 
trario cu MEP no tin arte ni 
parte den esaki”.Q 

DPL: 

Tin lista amplio di hende riba tur nivel academico cu ta buscando trabao 


Departamento di Pro- 
greso Laboral, ta activa- 
mente ocupa cu registra- 
cion di no solamente va- 
catura, pero tambe di per- 
sonanan cu ta buscando 
trabao y tin cu bista cu e 
lista aki ta birando dia pa 
dia mas grandi. 


ta pone cu e candidato tin cu 
bay un extra miya pa asina e 
por bin na remarca pa haya e 
trabao. 

Na e momentonan aki ta 
mira cu tin hopi tendencia cu 
ta hunga un rol den e proceso 
di busca y haya trabao. Tin 


por ehempel companianan 
cu tin cu bay tres entrevis- 
ta, te cu 4 tin biaha, pa haya 
un trabao y esaki awendia ta 
hasta pa funcionnan basico. 

Tin companianan grandi cu 
pa haya cierto posicion, pa 
con inferior cu e por ta, bo 


mester por bay tres entrev- 
ista, convence HR Departa- 
mento cu bo ta e miho can- 
didato pa e trabao. Abo mes 
como buscado di trabao, con 
bo ta presenta bo mes, con bo 
ta bisti, con bo ta expresa bo 
mes, ta haci un impresion si 
bo ta cualifica pa bo haya di- 


cho trabao of no. 

Por ultimo, Stamper a splica 
cu si bo ta un hende confia- 
bel, un hende cu ta cla, posi- 
tivo y esaki ta basicamente 
locual e dunadonan di tra- 
bao kier scucha di e posibel 
empleado.Q 


Vacaturanan 

Richinel Stamper, vocero di 
DPL, a splica cu DPL tin dos 
cos ta haciendo, pa asina e 
futuro trahado por sa ki va- 
caturanan tin riba mercado, 
como tambe e sistema di 
busca trabao. 

Tur diasabra, entre otro den 
e corant aki, un lista di vaca- 
tura ta wordo publica, pero, 
esey ta solamente ta conta pa 
personanan local, esta naci na 
Aruba cu un identificacion 
Arubiano, pa e proximo 4 si- 
mannan (un luna) cu ta bin. 

E lista di vacaturanan aki 
ta conta pa esnan cu ta so- 
licita pa funcionnan basico 
te na esunnan di mas halto. 
Esey ta sigur cu tin hende 
den casi tur ramo laboral na 
Aruba, cu ta buscando tra- 
bao na e momentonan aki. 

Buscadonan di trabao 

E otro parti ta cu tin hende 
den sistema cu tin diferente 
antecedente. Di tur dos ban- 
da ta ofrece servicio, tanto di 
pone e vacatura. Si tin e va- 
catura habri ta publica esey 
y busca hende y di un otro 
banda, den e database, tin 
hende registra cu ta ward- 
ando of buscando trabao den 
tur ramo. 

Tin hende a solicita y no 
a haya trabao. Esey ta un 
critica cu a haya na DPL. 
Stamper a splica cu esaki ta 
varia den hopi aspecto na 
momento cu un persona ta 
busca trabao. 

Tin persona ta bishita cu 
simplemente no ta cla pa subi 
mercado laboral, cual ta pone 
cu nan no ta haya e trabao. 
Tin biaha conscientemente, 
tin biaha inconscientemente. 
Tambe mester bisa cu tin hopi 
factor cu ta hunga un rol. 

Entrevistanan 

Tin dunadonan di trabao cu 
kisas no ta mesun coopera- 
tivo cu otronan riba cierto 
punto. Cada compania tin 
nan mesun cultura, nan me- 
sun manera di traha. Tin 
companianan cu nan exi- 
gencianan ta asina halto cu 

Chauffeur ta kita 
pa peaton y bay dal contra 
palo di luz 


lor na su pecho y por a wak presenta na sitio y paramedi- 
cu e waya di coriente a cay conan a transporta e homber 
riba e auto. Ambulance a pa hospital. 


Ladron a bay cu tapa di fiel 
for di auto 

SAN NICOLAS - E dama JC a entrega keho di ladronicia 
cu a wordo cometi na su cas Mgr. Verrietstraat. Ladron lo a 
drenta su cas y a bay cu e tapanan di taira di su Toyota Yaris. 
JC a staciona su auto anochi dilanti di su cas. Marduga el 
a lanta di soño ora cu su cachonan tabata blaf. Ora cu el a 
bay wak via bentana, el a wak un homber largo, color scur, 
bisti cu un camisa cu capuchin preto y jeans largo, para ban- 
da di e auto. Ora cu e homber a ripara cu JC a wak e, el a 
core bay. Despues di a tuma keho, patruya a bay core rond, 
pero sin resultado. Central a wordo poni na altura y a wor- 
do pidi pa pasa e investigacion pa departamento tecnico. 

Ladron a bay cu mas di 10 mil 
florin for di 
Chikitin Bin Bin 

NOORD - Patruya di Noord a wordo dirigi pa Chikitin 
Bin Bin na Noord, pa un ladronicia. Ladron a kibra y drenta 
den e oficina di e scol y a bay cu un suma grandi di placa 
(mas di 10 mil florin). Keho a wordo tuma. Recherche y 
departamento tecnico di polis ta haciendo investigacion. 


ORANJESTAD - Diabi- mainta a sosode un acci- 
erna alrededor di 10’or di dente net prome cu cru- 


sada di Morgenster. 

E auto cu tabata biniendo di 
e scol y un BYD F6 a hala pa 
un señora cu ta crusando ca- 
minda. E maniobra aki a re- 
sulta cu e auto a bay dal riba 
e palo di luz y a kibra esaki. 

E auto a bira 45 grado y a bay 
direccion pa un cas , e chauf- 
feur mes a bula for di e auto. 
Hende cu a wak e accidente a 
bula den e auto y para esaki. 
E homber tabata keha di do- 


Atraccion turistico susha cu 
mensahenan di pedofiel 


ORANJESTAD - Diabi- 
erna mainta a drenta in- 


formacion cu e atraccion 
turistico na Bushiribana 
a wordo susha. Na yegada 
di polis nan a topa cu un 
situacion unda na e parti 
dilanti y e borchi a wordo 
susha. 

Paden unda turistanan ta 
cana tambe tabata tin mensa- 
henan skirbi. 

E mensahenan aki a wordo 
haci cu verf y cuashi. E no 
tabata cu spuitbus. Polisnan 
mas bien a mira e situacion y 
a bandona e sitio. Mas y mas 
nos ta nota cu kier manda un 
tipo di mensahe negativo pa 
nos isla. 


Kisas nan tin un meta pero e 
meta aki no lo wordo logra 
haciendo daño na propiedad 
priva of publico. Kisas nan 
kier haya atencion pero awor 
aki e ta birando mas bien un 
sentimento di rabia contra 
esnan cu ta cometiendo e 
acto aki. Esaki segun reac- 
cion cu a drenta cerca nos 
redaccion. 

Si tin cualkier hende cu sa 



algo di e caso aki por yama murayanan a wordo susha ta 
polis y duna informacion. dificil pa sa cu tin hende ey- 
Aunke den e oranan cu e banda. 


Homber di edad a bringa 
cu un hoben pa defende 
honor di su dama 

ORANJESTAD - E denunciante JQ a presenta na warda y 
a declara cu su partner tabata bringando pafo cu un homber. 
Polis a bay di biaha pafo y a nota cu na East Wind Marina 
Services, por a mira cu dos homber tabata bringando. Polis a 
intermedia pa para e pelea aki. 

A bin aparenta cu e homber EM, di 67 aña di edad, biba den 
Lucianitastraat, lo a bringa cu e homber GQ di 28 aña, biba den 
Timbalstraat. Nan a bringa pasobra “Maria” lo tabata fresco cu 
su amiga JQ. Ambos a wordo atendi riba nan comportacion. 

Maltrato y menasa den 
Lopezstraat 

SAN NICOLAS - Central ta dirigi patruya pa Lopez- 
straat pa un asistencia. Eynan Polis a papia cu e dama 
L, kende a bisa cu diamars anochi, su amigo AB a bin su 
cas. Tabata tin un discusion entre nan dos. 

Den e discusion AB a golpia L na su cara. E1 a cay abao incon- 
sciente pa motibo di e golpi. Ora cu el a bin bij, el a wak su 
amiga yama MQ ta yora. E no tabata sa kico a pasa. 

Segun declaracion di L. AB, a bin su cas. 

E1 a sali di parti patras di su cas. Ora cu e kier a papia cu e 
dama, e bisiña yama C. tabata na e sitio y a want’e. E1 a dicidi 
pa bay papia cun’e y a bay den su direccion. E ora ey AB a bisa 
“mi ta bay mata bo.” AB ainda tabata na e sitio ora cu polis a 
yega na e cas y a declara cu el a maltrata MQ y cu el a menasa 
cu arma di candela. Tambe el a declara cu e tabata tin un arma 
den su auto. 

Un rato despues, patruya a papia cu e dama MQ, kende a bisa 
cu diamars anochi e tabata cerca su amiga na cas, ora cu el a 
wordo menasa pa AB cu un cuchiu. AB a saca un cuchiu y a 
pone esaki na e garganta di dje y a expresa: “Mi ta bay mata bo.” 
E1 a bay y despues diaranson marduga el a regresa. E ora el 
a expresa: “ Mi ta bay pone tres bala den bo cabes, mi tin mi 
arma den mi auto.” 

Polis a puntra e damanan si nan ta sinti nan bida menasa y si 
nan kier a duna keho. 

Despues di esaki e sospechoso AB a wordo deteni y hiba war- 
da di San Nicolas, caminda cu el a keda presenta dilanti di 
fiscal auxilia y encarcela pa mas investigacion. 

Su auto Nissan Tiida, a wordo confisca pa investigacion. Den 
e auto, nada no a wordo haya. Un cuchiu a wordo confisca y 
hiba na recherche. □ 


Cuerpo Policial tapidi cooperacion dipueblo: 

Ta buscando turista Venezolano 
perdi riba nos isla 



ORANJESTAD- Desde 
diadomingo 17 di april 
2016 rond di 10:00am, e 
turista Darlyn Carolina 
Villasmil-Romero di 30 
aña di edad a sali for di 
cas, situa na Buena Vista 
5-B. 


E1 a bisa di lo bay na su 
amigo, pero ta resulta cu esey 
no tabata e caso. Te awe famia 
no a tende di dje y no sa di su 
paradero. 

E hoben ta midi 1.60m di 
haltura, di color di cuero cla, 


cabey blond, color di wowo 
bruin y ta papia Spaño. 

Famia ta preocupa y ta 
pidi pa tur cu por tin mas 
informacion di paradero di e 
turista aki, pa yama Polis of 
su famia na 567-3414.Q 

Kico pueblo por spera di e coalicion nobo awor 



KRALENDIJK - Elvis 
Tjin Asjoe, considerando 
e lider di e coalicion den 
gobernacion di Boneiro, 
dunando un splicacion 
di nan palabracionnan 
pa cu trabounan nan di- 
lanti, mustrando di no ke 
ki den ripiticion di e loke 
e coalicion Patia a pasa 
aden, sin a haci nada pa 
adelanto di e isla durante 
nan un (1) aña di goberna- 
cion. 

E1 a bisa cu despues di 5 aña 
despues di 10-10-10 nan a 


bisa cu mester di liderazgo, 
cu falta di direccion, falta di 
drenta den dialogo consiso cu 
Hulanda pa atende cu e do- 
lornan di pueblo, manera a 
keda menciona den rapport 
Spies hopi amplio y nan wor- 
do remedia. 

Segun Tjin Asjoe e prome cos 
cu nan a cuminsa na haci for 
di e prome dia di e coalicion 
aki ta reuni y palabra con ta 
bay cana e trayecto den e pro- 
grama di gobernacion. Un 
programa di gobernacion cu 
tabata e palabra magico un 


aña largo cu tabata un dje 
motibonan tambe cu e dos 
lidernan di fraccion Bernabe- 
la y fraccion Raphaela a dis- 
tancia nan mes di e coalicion 
di Patia y Nunu Raphaeala 
for di partido UPB. 

A palabra cu Colegio Ehecu- 
tivo cu pa dentro di 30 dia 
manera e acuerdo di gober- 
nacion ta bisa e programa di 
gobernacion mester ta cla. Ya 
caba a cuminsa cana e trayec- 
to y mester bisa cu tan a mita 
caminda ta bay. E forma cu 
esaki ta wordo haci, ta cu Co- 
legio Ehecutivo a puntra in- 
put di sector priva, coordina 
pa Camara di Comercio. 

Colegio Ehecutivo a pidi 
input di sector Sindical pa 
medio di acercamento di 
Sr. Chali Mercelina (yama e 
grupo Usibo) y tambe Cole- 
gio Ehecutivo a pidi e aparato 
publico pa medio di e miem- 
bronan di Colegio Ehecu- 
tivo mes, cu ta e tres debu- 
tantenan, e gezaghebber, pa 
medio di e secretaria pa pidi 
e hefenan di servicio y tambe 
tur e NGO nan pa duna in- 
put kico nan ke mira wordo 


haci den proximo 100 dianan 
cu ta bini y kico nan ke mira 
wordo haci den e proximo 3 
añanan nos dilanti. 

E intencion ta pa entrega un 
concepto na Conseho Insular 
pa medio di Colegio Ehecu- 
tivo prome cu 30 dia, cu ta 10 
di juni. E intencion ta tambe 
pa Conseho Insular pidi un 
reunion di forma opinion dia 
21 di juni y e intencion ta pa 
riba e fecha di 28 di juni un 
reunion di Conseho Insular 
wordo yama pa tuma deci- 
sion. Ke men cu e coalicion 
aki a soru pa e programa di 
gobernacion yega Conseho 
Insular 10 di juni awor, cu ta 
den e 30 dianan palabra, pa 
asina esaki wordo discuti y na 
fmal yega na un acuerdo di 
gobernacion cu ampliamente 
ta wordo carga pa e grupo co- 
mercial na Boneiro, e grupo 
sindical y naturalmente e 
aparato publico y no lubida 
cu oposicion tambe ta impor- 
tante den esaki, pasobra hun- 
to nos tur ta carga e bandera 
di Boneiro y tambe ta cargan- 
do e interes di e hende eyfo 
cu nos ke pa tin un bon biba. 
Esey ta un dje puntonan im- 


portante na e momentonan 
aki cu tin prioridad pa e 
coalicion atende, pasobra un 
gobernacion sin programa 
di gobernacion, ta un gober- 
nacion sin direccion. Y si bo 
no tin direccion, sea bo no ta 
perde nunca pasobra bo no sa 
unda bo ta bay of bo ta cana 
tur dia perdi. 

I nos a experencia un aña di 
gobernacion unda tur hende 
tabata cana wak rond y puntra 
kico mester pasa. Bo ta mira 
tambe cu nos a yega haya un 
gobernacion, segun comen- 
tarionan ricibi, cu ningun 
documentonan no tabata t’ey 
y cashinan blo bashi y hasta a 
compronde cu un dje oficina 
di un dje ex debutantenan a 
haya purga cu a keda atras y 
mester a pidi servicio higieni- 
co pa a bin desinfecta. Tambe 
ta bon pa remarca, di acuerdo 
cu Tjin Asjoe, cu haya poco 
decision cu tabata cla pa a 
wordo pasa den pito, mane- 
ra contractnan di 100 y pico 
mil dolor pa un hende hopi 
prominente aki na Boneiro. 
Asina tin algun decisionnan 
mas, cu Tjin Asjoe a bisa di 
no ke bay den detaye ariba ac- 
tualmente. 


Awasero fuerte cu lo ta mas frecuente sobra di e aña aki 



WILLEMSTAD - Servicio 
Meteorologico ta anticipa, 
cu tin awasero fuerte cu 
mas frecuencia den sobra 
di e aña aki. Esey ta rela- 
ciona cu e fenomeno La 
Niña cu a bin bek. 

Manera nos a informa, du- 
rante di aña 2015 e fenomeno 
di clima E1 Niño a manifesta 
su mes den Ocean Pacifico, 
afectando diferente region 


cu inundacion y otronan cu 
secura extenso y temperatura 
halto. Debi na cierto condi- 
cion atmosferico y di lama 
den Ocean Pacifico por resul- 
ta den un kentamento di su- 
perficie di lama extenso den 
e parti ecuatorial di Ocean 
Pacifico cu ta pik den fin di 
aña, e fenomeno aki ta carga 
e nomber di E1 Niño (Niño 
Hesus di Pasco). Consistente 
cu e diferente episodionan di 


un E1 Niño, Corsou a conoce 
un secura extenso (340 mm, 
loke ta 50% bou di prome- 
dio). Conforme e ultimo rap- 
port di Centro di Predicion di 
Clima di NOAA (na Merca), 
e temperatura di superficie 
di lama den e parti ecuatorial 
di Ocean Pacifico ta bahando 
gradualmente. E pronosti- 
conan tambe ta indica cu un 
siguransa di 76% cu e tem- 
peratura aki lo sigui baha y cu 
pa augustus un situacion di 
La Niña lo ta vigente. Esaki 
lo encera cu e temporada di 
awasero pa 2016 (juli janu- 
ari di 2017) lo por bira mas 
muha cu normal. 

Segun investigacionnan pu- 
blica pa e area di Corsou, tin 
un bon corelacion entre di 
e fenomeno di E1 Niño/La 
Niña y cu e cantidad di awa- 
sero den e temporada di awa- 

sero. Tambe condicionnan 
atmosferico riba Ocean At- 
lantico pa 2016 lo ta compara- 
bel cu e añanan 1973 y 1998. 
Pues comparando e episodio- 
nan di La Niña di den pasado 
(por ehempel di 2010, 1998, 
1988, 1973 y 1970) historica- 
mente por duna un indica- 
cion tambe con e temporada 
di awasero lo ta. Por conclui 
cu e cantidad di awasero pa e 
temporada proximo lo ta 30- 
50% riba e promedio di 455 
mm y lo por supera 70% den 
casonan extremo. 

Servicio Meteorologico lo 
sigui e desaroyonan di La 
Niña y su impactonan pa nos 
comunidad hopi di acerca 
y, si ta necesario, lo publica 
informacion necesario pa 
alerta autoridadnan y publico 
general relaciona cu posibel 


awasero fuerte cu lo ta mas 
frecuente sobra di e aña aki. 
Pa vigila tempo riba y den 
bisindario di Corsou, Ser- 
vicio Meteorologico tin un 
radar moderno y tambe un 
red di stacion automatico na 
varios parti di Corsou. Cu 
e ultimo aki por mira entre 
otro mes ora cuanto awa ta 
cayendo na cierto parti di nos 
isla. Tambe e servicio aki tin 
un model cu por pronostica 
unda tin menasa di inunda- 
cion. 

E tabel ta mustra e añanan 
(entre di 1970 y 2015) den 
cua tabatin actividad di La 
Niña y tambe cuanto awa a 
wordo midi na Aeropuerto 
Hato. Ta anticipa cu condi- 
cionnan e aña aki lo ta pare- 
cido na añanan 1973 y 1998 
(di print cu letter mas scur). 


Mei 28, 2016 

Comision Santana Noord ta avisa 

Pa medio di e aviso aki Comision Santana Noord, ta 
avisa tur famia cu tin defunto den e keldernan CA 29, CA 
31, CA 33, CA 35, CA 42, CA 45, CA 50, CA 53, CA 55, CA 
59, CA 62, CA 77, CA 78, cualnan a wordu afgekeurd pa 
Gezondheisdienst, pa por fabor pasa na oficina di 
comision pa hasi areglo di saca e resto di e defunto. Na 
porta di misa di Santa Anna tin un lista di e nombernan. 
Entrante fin di juni 2016, lo cuminsa saca e restonan pa 
asina por cuminsa basha e keldernan abou y cuminsa 
construccion di e keldernan nobo. 

Orario di oficina: 

Dialuna: 9:00 - 10:00 y Diabierna: 4:00 - 5:30 
Tel: 586 4747 

Minister di St. Maarten a bishita 
construccion di HNO 


WILLEMSTAD - Rela- 
ciona cu e trayecto na ca- 
minda pa construccion di 
un hospital nobo pa St. 
Maarten, e siman aki min- 
ister Lee cu tin e cartera di 
Salubridad Publico, Desa- 
royo Social y Labor (VSA) 
na St. Maarten a haci un 
bishita di orientacion na 
construccion di HNO. 

Eynan el a ricibi guia y spli- 
cacion di henter e proyecto. 
Tabata, Peter Bosman, Medi- 


cal Expert di HNO, Franke 
Scheper Director Medico 
di Sehos y Nadine Joubert 
Manager Interino di proyec- 
to HNO cu a duna Sr. Lee 
tur splicacion durante di su 
bishita. 

E interes di minister Lee pa 
cu e construccion tabata no- 
tabel; e mes biniendo for di 
mundo di construccion a 
keda impresiona cu e gran- 
dura di Corsou su hospital 
nobo. “Mi ta impresiona cu e 


bon organisacion cu tin den 
henter e area di construccion 
di HNO. Mi mes biniendo 
for di e mundo di construc- 
cion, ta tumando nota di cu- 
anto esfuerso boso ta haci pa 
mantene tur cos organisa”. 

Di acuerdo cu USONA, 
“Actualmente e construccion 
di HNO ta e area di con- 
struccion di mas grandi na 
Corsou y esun di mas safe 
tambe. Nos ta traha duro pa 
mantene esaki asina”. □ 


CITRO cu celebracion special di su 40 aniversario 


WILLEMSTAD - E or- 
ganisacion di rescate 
CITRO ta celebra su 40 
aña di existencia cu un 
charla di Jos Stierhout, 
director di ‘Koninklijke 
Nederlandse Reddings 
Maatschappij ’, traspaso 
di presidencia y un dem- 
ostracion hunto cu Ward- 
acosta. 

E celebracion aki ta tuma luga 
diasabra 28 di mei. Den oran- 
an di mainta lo tin un simpo- 
sio cu participacion di tur bo- 
luntario di CITRO pa evalua 
e organisacion internamente. 
Pa e ocasion aki director di 
KNRM Jos Stierhout - cu 
tambe ta miembro di e Con- 
seho Consultativo di CITRO 
- ta na Corsou. Señor Stier- 
hout pa añanan largo tabata 



pa CITRO tambe. 

2’or di atardi CITRO lo ricibi 
su invitadonan na Restaurant 
De Kleine Wereld. Aki Jos 
Stierhout lo tene un charla 
entre otro pa e entidadnan 
encarga cu e Plan di Rescate 
Nacional. 

Despues di e charla presiden- 
te saliente Frans Versteeg lo 
pasa e encargo aki pa Lusette 
Verboom-Fairbairn. 

Pa clausura e celebracion aki 
CITRO, den colaboracion cu 
Wardacosta lo duna un dem- 
ostracion den bahia di Cara- 
casbaai. Wardacosta lo dem- 
ostra con pa saca un persona 
for di awa cu un helicopter 
y trece na bordo di boto di 
rescate di CITRO. Tambe lo 

director di e Region di Sigur- ganisacionnan di yudansa ta Traha hunto riba tereno transplanta un persona di un 
idad Noord Holland Noord, traha hunto durante inciden- di siguridad y combate di boto pa otro y otro ehercicio- 
caminda munisipionan y or- tenan grandi y calamidad. calamidad ta hopi importante nan mas.Q 


Cas di Corsou representa 
na Lourdes 


Menos fakelmento na Refineria Isla cu 
opresor di gas nobo 


DEN HAAG - Pa 
prome pia un del- 
egacion di Cor- 
sou, Aruba y Sint 
Maarten a partici- 
pa na e biahe mili- 
tar internacional 
di resamento na 
Lourdes. Mas o 
menos 13.000 mili- 
tar y veterano a 
reuni for di 19 te 
cu 22 di mei pa 
reflexiona y resa. 



Minister Plenipo- 
tenciario Marvelyne 
Wiels a representa 
Cas di Corsou na e 
biahe. Esaki e aña 
aki a tuma luga pa di 58 biaha. “E tabata un actividad 
impresionante cu participacion di militarnan for di rond 
mundo. 

Pa prome biaha a invita Corsou y hunto cu representan- 
tenan di Sint Maarten y Aruba, nos a forma 40 persona”. 
Asina Marvelyne Wiels a bisa. 


WILLEMSTAD - E “Tail 
Gas Compressor” nobo cu 
a instala na Refineria Isla 
lo trece menos fakelmento. 
Esey consecuentemente lo 
ta na beneficio di medio 
ambiente, asina Refineria 
Isla ta bisa. 

Anteriormente e siman aki 
Refmeria Isla a indica, cu a 
acelera e trabounan cu ya taba- 
ta tumando luga, pa cu instala- 
cion di e “Tail Gas Compres- 
sor” nobo. Esaki a pone cu por 
a “start up” e compresor nobo 
apenas un par di ora despues 
cu e compresor existente a 
duna dificultad. Un palabra di 
gradicimento ta bay pa e em- 
pleadonan y contratistanan di 
Isla cu a traha riba e proyecto 
di e “Tail Gas Compressor” 
nobo, asina e compania ta bisa. 
E compania ta splica, cu e 
compresor nobo aki ta forma 
parti di e inversionnan cu 
Refmeria Isla ta haciendo na 


beneficio di nos medio ambi- 
ente. E “Tail Gas Compressor” 
nobo aki lo ta mas confiabel, 
esta ta premira menos fake- 
lmento. Esaki ta nifica, cu e 
emisionnan di S02 ta keda re- 
duci cual ta evita molester na 
nos comunidad. E gas cu lo a 
fakel ta keda comprimi dor di 
e compresor y uza como “fuel 
gas” den otro plantanan asina 
reduciendo uzo di combusti- 
bel likido cu ta contene suafel. 
Energetikamente e compresor 
nobo ta mas eficiente, como 
cu e ta haci uzo di menos stom 
compara cu e compresor an- 
terior. Tur esakinan ta resulta 
den un bahada di emision for 
di refineria y asina tin benefi- 
cio pa nos medio ambiente. 
Refmeria Isla den cuadro di su 
plan ambiental ta sigui cu su 
inversionnan pa cu medio am- 
biente, pa asina sigui cumpli 
cu su responsabilidad con- 
forme su permit di molester, 


semper cu e meta pa mehora, 
asina e compania ta bisa den 
un informacion. 
Anteriormente dialuna ultimo 
mester a saca e Tail Gas Com- 
pressor Station (TGCS) ante- 
rior for di operacion. Ta trata 
di e planta cu ta comprimi gas 
di e diferente otro plantanan 
manera Cat Cracker, HDX, 
etc., pa asina maximalisa uzo 
di gas como combustibel pa 
plantanan y minimalisa fake- 
lmento durante operacion 
normal di rutina. A tuma e 
decision pa algun actividad 
di mantencion imprevisto, 
pero sumamente esencial pa 
cu siguridad. Conforme Re- 
fmeria Isla Curaçao BV su 
permit di molester, riba 23 
di mei ultimo, nos a informa 
Ministerio di Salubridad, Me- 
dio Ambiente y Naturalesa to- 
cante esaki, pa asina indica cu 
e parada di e TGCS, por causa 
fakelmento. □ 

Natasha Gilkes: 

Actividad recreativo ta pa reenforsa lasonan entre tata y yiu 


ORANJESTAD - Nata- 
sha Gilkes trahado peda- 
gogico di Fundacion Pa 
Nos Muchanan a indica 
relaciona cu e luna inter- 
nacional di famia, e fun- 
dacion hunto cu IBiSA y 
Reach Your Goal Foun- 
dation, ta organisando un 
actividad recreativo pa 
henter e famia. 

Asina mes nan enfoke lo ta 
tatanan hunto cu nan yiu. Se- 
gun sra. Gilkes, e meta di esa- 
ki ta pa principalmente reen- 
forsa e laso entre e tata hunto 
cu nan yiunan. “E tata ta un 
figura hopi importante den 

bida di su yiunan,” e trahado 
pedagogico a indica. Hopi bi- 
aha tatanan ta un role model 
pa su yiunan. 

Pa reenforsa e laso aki, e 
fundacion conhuntamente 
cu IBiSA y RYG a bin cu e 
actividad recreativo y esaki 
lo ta hopi fun pa asina reen- 
forsa lasonan. Pa e motibo aki 
nan a bin cu e actividad aki 
cu tin e nomber di “Mi Tata 
ta campeon.” Diasabra 28 di 
mei cuminsando pa 3’or di 
atardi te cu 7’or di anochi e 
actividad aki lo ta tumando 
luga na Nikki Beach Linear 
Park. E entrada pa e actividad 
aki lo ta completamente gra- 


tis. 

Sra. Gilkes a indica cu e en- 
foke lo ta riba e tata cu su yiu, 
pero no mester ta e tata bio- 
logico di e yiu. E por ta por 
ehempel un otro figura cu ta 
hopi importante den e bida di 
e yiu. E por ta un padrastro, 
un welo, un ruman homber 
grandi, un omo, te hasta un 
bisiña, kende di un forma 
of otro tambe ta un sorto di 
tata pa e yiu. “P’esey nos ta 
bisa cu tur hende ta invita. 
Mama, tanta, wela, welo, pa 
asina hunto boso por join 
nos pa mustra muchanan cu 
hunto boso tambe ta tatanan 
campeon.”Q 


Giovanni Leocadia: 

E actividad recreativo ta bon pa e laso entre tata y yiu 


ORANJESTAD - Reach 
Your Goal Foundation 
(RYG) a wordo acerca 
pa e Fundacion Pa Nos 
Muchanan pidiendo pa 
yuda nan cu e actividad 
di “Mi Tata ta campeon.” 
Sr. Giovanni Leocadia, 
president di e fundacion 
RYG, a indica cu di biaha 
nan a acepta pa participa 
na e actividad di diasabra 
ya cu nan tambe ta haya 
esaki uno bon pa yuda cu 
e laso entre tata y e yiu. 

“Nos ta haya esaki tambe 
hopi importante. Un activi- 
dad hopi colorido,” segun sr. 
Leocadia. E actividad aki ta 
encera pa famia, aunke cu e 
enfoke ta riba e tata. E parti 
di aquathlon un di nan por 
landa y e otro lo por core. 
E parti di spel zonder grens, 
segun sr. Leocadia, esaki lo 
tuma cada tanto minuut. 
Den e wega aki, lo tuma 
luga diferente actividad cu ta 
encera e tata y e mucha, pero 
tambe lo bay encera activi- 
dad unda cu full e famia lo 
por participa. Tambe lo bay 
tin actividad unda cu e tata 
lo por competi contra di e 
yiu. Gregory Milliard kende 
tambe lo ta presente, lo ta en- 
carga pa mustra e muchanan 
algun cos di defensa propio. 
E tatanan cu kier participa na 
esaki, por haci esey. 

Mariniers Kazerne lo tin 
diferente actividad cu e tata y 
yiu por participa. “Nos sa cu 
hopi di e muchanan aki con- 
huntamente cu nan tata ta 
gusta actividad un poco mas 
extremo. Anto esey ta haci’e 
hopi importante,” el a indica. 

Feria 


E feria ta wordo hinca den 
otro pa e gruponan di scout. 
E gruponan di scout lo yega 
hunto y draai e actividadnan 
cu lo ta tumando luga na cu 
esaki. Nan lo ta cobrando 
algo pero e suma lo ta abou. 
E scoutnan ta recaudando 
fondo y haciendo esaki ta pa 
yuda nan cu e biaha cu nan ta 
preparando haciendo. “Aki- 


ORANJESTAD - Manera 
menciona den un comu- 
nicado anterior, Dienst 
Huur- en Consumenten- 
zaken (DHC) a inicia un 
investigacion pa midi e 
necesidad di Pueblo pa 
bin cu un forma diferente 
pa resolve disputa di con- 
sumido contra negoshi. 

Un parti di e investigacion 
aki tabata encera pa haci un 
encuesta cu empresa pa pun- 
tra opinion di empresa riba 
e topico aki. E encuesta cu 
empresa a wordo manda via 
e-mail pa mas di 3000 em- 
presa inscribi cerca Camara 
di Comercio di Aruba. E en- 
cuesta a logra haya un reac- 
cion di 96 empresa y a base 
di un margen di confiansa di 
95% e resultado di e encuesta 
tin un margen di precision di 
9.90%. 

Riba e pregunta si e clien- 
tenan tabata consumido of 
empresa, a resulta cu e mayo- 


nan nos a mira ta un bon po- 
sibilidad pa duna un man na 
e parti aki.” 

Lo bay tin e parti di happy 
bons, unda lo tin diferente 
actividad pa asina e muchan- 
an por mantene nan mes 
ocupa. Lo bay tin coy come 
y coy bebe. Gianni’s group 
lo percura pa e parti di come- 
mento, mientras cu Tropical 


ria (55.2%) tin como cliente 
tanto consumido como em- 
presa. E segundo pregunta 
tabata trata con frecuente e 
empresa ta haya keho di con- 
sumido. 53.1% di e empre- 
sanan a indica di casi nunca 
ta haya keho di consumido, 
25% a indica cu ta haya keho 
cu frecuencia normal anto 
segun 13% di empresa nan 
nunca ta haya keho di con- 
sumido. 

Riba e pregunta si e empresa 
ta di opinion si Aruba tin e 
necesidad pa un comision di 
disputa, 84.4% a responde cu 
si. Un comision di disputa di 
consumido ta un comision 
cu ta consisti di un represent- 
ante di consumido, uno di 
empresa y un presidente. Tur 
miembro di e comision ta di- 
cidi hunto kende tin rason, 
sea e consumido of e empresa 
ora presenta un keho di con- 
sumido. 

Riba e pregunta si e empresa 
ta di opinion si Aruba tin e 


Botling lo percura pa cosnan 
di bebe. 

IBiSA, Fundacion Pa Nos 
Muchanan y RYG ta in- 
vita comunidad di Aruba pa 
yega diasabra atardi na Nikki 
Beach. Mas tanto ta presenta, 
demostra e muchanan cu ey- 
nan tatanan tambe por ta acti- 
vamente ocupa cu e muchan- 


necesidad pa un ‘small claims 
court’, 86.5% di e empresan- 
an a responde cu si. Un ‘small 
claims court’ ta un corte cu 
ta un poco menos formal 
compara cu un corte normal, 
menos costoso y cu ta atende 
demanda (claim/ reivindica- 
cion) di suma chikito. 

Riba e pregunta si e empre- 
sa tabata haya cu ta existi un 
necesidad na Aruba pa un 
forma alternativa pa resolve 
keho di consumido, sea un 
comision di disputa di con- 
sumido of un ‘small claims 
court’ e empresanan a indica 
cu un porcentahe di 85.4% 
cu si. Bo por bisa cu e empre- 
sanan tanto riba comision di 
disputa di consumido como 
pa un ‘small claims court’ ta- 
bata di opinion cu na Aruba 
ta existi un necesidad pa es- 
akinan, aunke pa un diferen- 
cia hopi chikito mas tanto 
empresa a scoge un ‘small 
claims court’. 

Por ultimo, e empresanan 


an y e mamanan pa no keda 
afo pero tambe presenta y 
apoya nan yiunan cu e tata, 
tambe lo tin actividad pa ma- 
manan. “Lo bay tin suficiente 
premio, premionan grandi. 
Ban duna tatanan sosten, tur 
ora tin fiestanan grandi pa dia 
di mama, ban tatanan, ban 
apoya y demostra di nos ban- 

da tambe.’O 


tabata tin e posibilidad di 
duna comentario na fmal di 
e encuesta. E comentarionan 
tabata inclui entre otro indi- 
cacion pa un combinacion di 
un ‘small claims court’ y un 
comision pa disputa di con- 
sumido, protector di pueblo 
y tambe necesidad pa renoba 
henter e procedura legal na 
Aruba. Un empresa a te hasta 
duna e comentario: “Right 
now there’s only justice for 
those who can afford it”. 

Na e articulo aki bo no por 
adkiri derecho, pero pa mas 
informacion riba leynan cu 
ta trata derecho di consum- 
ido, haci un keho of registra 
un abuso contra consumido 
yama of pasa personalmente 
na Dienst Huur- & Con- 
sumentenzaken na Wayaca 
33, tel: 5829914, bishita nos 
website: www.dhc.aw, “like” 
nos of conta un anecdota riba 
facebook, sigui nos via twit- 
ter of e-mail nos na info@ 
dhc.aw.Q 


DHC resultado: 

Estudio Necesidad pa resolve disputa 
di consumido II 

Aruba Lions Club: 

A haci donacion na fundacion di sr. Fun 


ORANJESTAD- Durante 
e ultimo reunion di Aruba 
Lions Club, sr. John Fun 
di e fundacion “Duna un 
man na nos Muchanan” a 
ricibi un check di e bunita 
suma di 3.000 dollar di e 
presidente Lions Francis 
Leo cu sigur lo yuda e fun- 
dacion den e bunita tra- 
bao cu ya pa 15 aña sr. Fun 
ta haciendo. 

E fundacion ta ricibi dife- 
rente contribucion di comu- 
nidad pero asina mes e no 
ta suficiente. Segun sr. Fun 



nan gastonan pa 2015 tabata 
di 175.000 florin, cual ta bay 


pa tur mucha cu mester di un 
desayuno na scol. Tur scol na 



Aruba ta bin na remarca pa lo colabora cu e fundacion aki 
haya un ayudo di e funda- cu ta bin ta haci un tremendo 
cion. trabao pa nos muchanan di 

Di parti di Aruba Lions Club scol cu mester di un ayudo 
ta spera cu mas instancianan den forma di un desayuno.Q 


Studiantenan di ultimo aña di IPA cu exposicion di nan proyecto social pa publico 


ORANJESTAD - Den 
cuadro di finalisacion di 
e estudio pa bira maestro 
di scol e studiantenan di 
Instituto Pedagogico Aru- 
bano (IPA) di ultimo aña 
mester haci un investiga- 
cion y un proyecto social. 

E investigacion ta pa nan te- 
sina di fmalisacion di estudio 
y e proyecto social ta na bi- 
enestar di un instancia, grupo 
of comunidad en general. Di 
e delaster aki nan mester haci 
un presentacion cu ta wordo 
husga como parti di e exa- 
men final. 

E presentacion lo ta den for- 
ma di un exposicion caminda 
nan ta presenta nan proyecto 
na e docentenan di IPA, e in- 
stancianan y na publico en 


general. E proyecto social ta 
hopi importante den cuadro 
di e desaroyo como docente 
y “agente social”, esta como 
persona clave den nos comu- 
nidad Arubano cu ta participa 
y contribui activamente den 
e desaroyo social y cultural di 
nos pais. Lo tin exposicion di 
studiantenan di e estudio pa 
maestro di enseñansa prima- 
rio. 

E aña aki nos studiantenan 
ta presenta varios proyecto y 
topico interesante cu nan a 
elabora y traha riba nan con- 
huntamente cu e instancian- 
an social na Aruba. Algun di e 
instancianan aki ta entre otro 
FADA, Stichting Monumen- 
tenfonds Aruba, FAVI, Aruba 
Reef Care, Fundacion Lanta 
Papiamento, IBISA, WEB, 
Fundacion Muchila Creativo 


Wit Gele Kruis : Curso pa 
futuro mayornan 


ORANJESTAD - E cur- 
sonan pa futuro mayor- 
nan di Wit Gele Kruis ta 
wordo organisa pa varios 
aña. Na aña 1993 e curso a 
wordo organisa 4 biaha y 
cada biaha cu un duracion 
di 8 anochi. 

E aña aki e cursonan lo bay 
tin un duracion di 8 anochi. 

E siguiente curso lo tuma 
luga na: Juni 2016 na Club 
Kibrahacha na Piedra Plat. 
Durante e curso diferente 
orador lo trece nan charla 
padilanti. Entre otro parter- 
anan cu lo papia di embaraso 
y parto normal y complica. 
Enfermeranan di Horacio 
Oduber Hospital lo duna in- 
formacion di Kraamafdeling 
y Verloskamer. 


Enfermeranan di Wit Gele 
Kruis lo duna nan charla to- 
cante ayudo na cas despues di 
parto, lechi di pecho, relacion 
entre mayor y yiu y tambe 
consultanan di Wit Gele 
kruis. 

Un mondhygienist lo duna 
su charla tocante cuido den- 
tal durante embaraso. Tambe 
lo bay tin charla tocante pre- 
paracion pa parto y Funda- 
cion Pa Nos Muchanan lo 
bay informa mayornan con 
pa scoge un créche y tambe 
lo duna charla tocante cos di 
hunga pa mucha. 

Pa inscribi pa e curso pa Fu- 
turo Mayornan of pa mas in- 
formacion por yama telefon 
523-4444 entre 8’or pa l’or 
di merdia y di 2’or pa 5’or di 
atardi.Q 


y Wit Gele Kruis. E exposi- 
cion di e proyectonan social 
lo tuma luga dialuna dia 30 
di mei 2016 y lo ta habri pa 


publico di 5or di atardi pa 
7or di anochi den Sala Ma- 
donna Stephens na IPA na 
San Nicolas. Tur educador 


y interesado ta keda cordial- 
mente invita pa asisti na e 
exposicion interesante aki di 
nos studiantenan. Q 






Manrique Capriles 









































































































B Hn”* 


18 trahado di Cuerpo di Bombero a participa den curso y gradua 




ORANJESTAD - Coman- 
dante di Cuerpo di Bomb- 
ero, sr. Edward de Cuba a 
bisa cu despues di varios 
aña cu nan tabata busca 
un sistema nobo pa duna 
comunidad un miho ser- 
vicio, a dicidi di manda 
algun trahado na un curso 
pa asina mehora e trabou 
den Institucion aki. 

Pa algun siman 18 persona a 
participa na cursonan duna 
pa Enseñansa pa Empleo y 
tur a gradua. 


E curso di telefonista y re- 
cepcionista a wordo realisa pa 
sra. Christiaans Bernadetta, 
sra. Judith Barrera y sra. Car- 
oline Dijkhoff, kendenan ta 
di e departamento di “Bedri- 
jfsvoering”. 

Cursistanan tabata feliz di a 
logra e curso y a gradici co- 
mandante de Cuba y sr. O. 
E. Arends pa e oportunidad 
cu nan a haya. Tambe nan a 
gradici sra. Laureen Croes 
pa e curso cu nan a ricibi. 
Tambe a duna curso di co- 
municacion di operador na 
14 bombero. 


Nan a ricibi informacion to- 
cante e labor cu ta wordo re- 
alisa den Brandweer. 
Esunnan cu a participa tabata 
Toussaint FS, Kelly RRG, 
Biezen RVD, Tromp MS, 
Zimmerman JP, Mackay J, 

Boezem WJN, Winterdaal 
E, Bermudez A, Leeuw de 
WAR, Wing R, Jansen DE, 
Roza D y Chef Alarm Cen- 
trale Croes S. 

Sra. Laureen Eman kende ta- 
bata encarga pa duna e curso 
na e bomberonan y traha- 
donan di limpiesa a bisa cu 
tabata un placer pa duna e 
curso aki na e personal, y a 
gradici pa e apoyo cu a ricibi. 
Pa su persona e intercambio 
di informacion a bay un den 
ambiente agradabel. 



Garage Corciia: 

Ta reintroduci Toyota Industrial Equipment cu su linea di for klif t 




ORANJESTAD- Garage 
Cordia ta lansando e 8-se- 
ries lift trucks nobo du- 
rante di evento di Dia di 
Tata riba diasabra 28 di 
mei. E evento aki tambe 
ta marca e reintroduc- 
cion di Toyota Industrial 
Equipment na Aruba. 

Comunidad ta invita pa 
bishita e showroom na Ca- 
macuri for di 9’or di mainta 
pa lor di merdia, unda cu e 
8-series lift trucks mas nobo 
cu e eficiencia den uzo di 
combustibel ta para caba. 

Ta invita tur tata tambe pa saca 
potret cu nan yiu y ricibi un 
ticket pa participa na e rifa di 



un trip pa Miami. Como parti 
di evento aki, Garage Cordia 
ta contribui na e recaudacion 
di fondo pa un pashent di can- 


cer cu mester di tratamento, 
den cooperacion cu Koningin 
Wilhelmina Fonds, y lo ac- 
tividad pa mucha y cuminda 


y bebida na benta. Bin admira 
tur e modelonan di Toyota, 
Lexus y BYD, y Toyota Lift 
Trucks, saca potret pa partic- 


ipa pa gana un trip pa Miami 
y contribui na e salud di un 
persona cu cancer na Garage 
Cordia diasabra dia 28 di mei. 

GIFT DAY 

PLAYER'S CHOICE OF FREE GIFTS 


SATURDAY, MAY 28, 2016 


Guests must earn 100 points from 
10am - 8pm to qualify. 

ASB: Campeonato Heineken ta inicia cu un gran apertura 


ORANJESTAD - Campe- 
onato Heineken di Aruba 
Softball Bond lo inicia di- 
abierna 3 di Juni riba veld 
na Kudawecha. 

Ta pidi tur ekiponan pa ta pre- 


sente no mas laat cu 645pm 
unda lo prepara pa inicia cu 
un bunita desfile. 

Despues di toca e himno y 
tambe e programa protoco- 
lar lo bay over na tira lot pa 
e prome partido oficial pa cu 


aña 2016. Tur lider di team- 
nan ta wordo alabes invita 
pa un reunion diaranson 1 
di Juni pa 7pm den Trap- 
pers Club pa repasa regla- 
mento 2016. Campeonato lo 
wordo dedica na dos baluarte 


kende nan nomber lo wordo 
anuncia dialuna awor. Ta pidi 
ekiponan pa trece tambe un 
madrina durante e ceremo- 
nia como cu ASB lo scoge 
su madrina di aña 2016. Tin 
bastante cambionan den dife- 


rente ekipo y esaki sigur ta 
haci e campeonato binidero 
hopi interesante. Fanaticada 
di softball reserva Bo diabier- 
na 3 di Juni pa bo bin aprecia 
un bunita apertura y e prome 
2 weganan di campeonato. Q 


‘Ban Move Camp’ 2016 organisa pa IBISA y ASU 



ORANJESTAD - Tempo- 
rada di aña escolar ta ye- 
gando su final un biaha 
mas y ya caba Instituto 
Biba Saludabel y Activo, 
Ibisa hunto cu ASU tin su 
programa di vacacion cla 
pa ofrece na nos muchan- 
an. 

Ta bon pa mayornan planea y 
regla for di trempan e vakan- 
tie di nan yiunan. ‘Ban Move 
Camp’ ta un actividad cu ta 
wordo organisa anualmente 
door di Ministerio di De- 
porte, IBiSAy ASU. 

Esaki ta e Vakantie camp ’ cu 
ta wordo organisa den luna di 
juli y cada siman e concentra- 
cion ta na un localidad dife- 
rente. 

E aña aki e prome siman 
di e camp ta na Compleho 
Deportivo Frans Figaroa na 
Noord, e di dos siman ta 
sigui na Centro Deportivo 
Betico Croes na Sta. Cruz y 
e ultimo siman e ta tuma luga 
na Ibisa Sport Centrum na 
San Nicolas. 


Camp na Noord: 

Inscripcion ta habri prim- 
eramente pa e prome siman 
di camp cu ta e localidad na 
Noord. Pa esaki por cuminsa 
inscribi for di dialuna awor 
dia 30 di mei 2016 te cu dia- 
bierna dia 10 di juni 2016. 

Esaki ta posibel for di 8’or di 
mainta te cu 12’or di merdia 
y for di l’or di merdia te cu 
4’or di atardi, solamente na 
oficina principal di Ibisa situa 
na Frankrijkstraat 1. Durante 
dos siman ta duna oportuni- 
dad pa inscribi, pero Ibisa ta 
corda mayornan cu tin sola- 
mente 100 cupo disponibel 
den e camp. 

Na momento cu yega e can- 
tidad di cupo, no ta tuma 
mas inscripcion. Alabes ta 
informa na mayornan, cu no 
ta tuma inscripcion mas riba 
e dia di camp mes. P’esey 
ta pidi mayornan pa acudi 
trempan y sigura e cupo di bo 
yiu. E ‘Ban Move Camp’ na 
Compleho Deportivo Frans 
Figaroa na Noord ta tuma 
luga den e siman di 11 pa 15 
di juli 2016. 

Rekisito na momento di 
inscribi: 

Un mayor of voogd di e 
mucha mester pasa person- 
almente pa inscribi y mes- 
ter trece e carchi di AZV di 
e mucha pa por registra su 
number di AZV pa e wordo 
sigura. 

Na momento di inscripcion 
ta haci e pago tambe. E costo 
di participacion na e Vakantie 
camp’ ta 25 florin pa 1 yiu. Pa 

2 yiu esaki ta 40 florin Y pa 

3 yiu e participacion ta bira. 
60 florin. E costo di partici- 
pacion ta pa mucha pa siman, 
y e ta encera cu e mucha ta 
ricibi un T-shirt y tambe 1 


sandwich, 1 juice y 1 fruta pa 
dia. 


Siman di ‘Ban Move 
camp’: 

E orario di e Vakantie camp’ 
ta for di 8’or di mainta pa l’or 
di merdia. Y ta pa muchanan 
di 6 pa 14 aña cu ta bayendo 
Scol Basico. Durante e camp, 
e muchanan ta haya un pro- 
grama organisa y varia cu ta 
encera ‘Deporte y Movecion’ 
tur dia. Pa mas informacion 
por tuma contacto cu oficina 
di Ibisa. □ 

Local Special pa Luna di Mei y Juni 

Riu Palace Antillas - Adults Only 
lo tin prijs special pa local 

8v 

Daypass pa adulto 18+ pa $100 
Esaki ta indui tur facilidad 
di e Hotel, Buffetnan y Bar 
Orario ta di 10 am te cu 10 pm 
validote cu31 di Mei 

DEPORTE 


Playoff2016 na candelapuro, Deporte ta ON 


E guera di titannan lo continua diadomingo awo 
den Stadion Guillermo Prospero Trinidad 


ORANJESTAD - E ul- 
timo weganan cu a tuma 
luga tabata encuentronan 
candeloso caminda cu 
e publico por a disfruta 
di weganan di calidad. 
Pa nos recapitula, e ul- 
timo weganan cu ta tras 
di lomba, Dakota a vence 
Britannia cu e score 3-2, 
pa despues RCA gana Na- 
cional 5-0. 

AVB sigur hopi contento cu 
e acogida di e publico cu un 
aceptacion y respaldo grandi 
na deporte rey futbol . Cam- 
bionan y adaptacionnan den 
e rumbo nobo cu e directiva 
di AVB ta hibando e deporte 
ta dunando bon resultado y 
ta den plan aki pa sigui traha 
riba eleva y mantene e cali- 
dad den halto. 

Un invitacion cordial pa dia- 
domingo anochi caminda lo 
tuma luga un double header. 
Programa como e prome 
wega , bataya entre e dos ti- 
tannan cualnan ta Dakota y 
RCA. Un expectativa halti- 
simo caminda ambos partido 
mira como e gran favoritonan 
pa yega fmal y titula nan mes 
como ganado. Stadion cu 
cada partido di SV Dakota a 



sa di surpasa e cantidad max- y como tal a premira cu pa 
imo permiti den e compleho e partido venidero lo tin cu 


Participacion 

SETAR ta recorda tur diente di Cable Digital cu e trabounan di 
upgrading pa egula electronico ta andando. Manera a anuncia, 
esaki ta tuma Jugar den diferente fase. E proKimo baricnan ta: 


5 anta Cruz, Sabana Grandi, San Fuego, Urataea, Ayo, Kas dl 
Mflima, Hooiberg, Monte Verde, Sero Tijsbi, Mahuma, 

(»arkieténhns. 


Pé motfbo cu e upgradmg tá tunria iugar a base dl édres ta pidi 

tur diente di e bartánan menciona pé Fégé nan box pegé 

(pluggedj entre diadominKo 29 di mei 3016 éiiochi 

te cu dialruebs 2 di juni 2016 pa asina e 

upgráding por tuma lugar. E trabou di 

upgrade pdr dura entre 30 minuut pa 1 ora. 


Si tin cualkier pregunta of 
cliente haya un dificultad 
cu e upgrading, por tuma 
contacto cu SETAR 
na 52 S- 1700 . 


'O, SETAR 

Creandd ConeKion 





duna acceso na e tribuna mas 
grandi na e otro banda pa asi- 
na acapara e fanaticada cu lo 
yega den masa pa apoya tanto 
e ekipo di Dakota como esun 
di RCA. Varios DJ y anima- 
cion a ser confirma caba pa 
asina laga e ambiente keda 
uno di goso y alegria total , 
nombernan manera entre 
otro Dj Sky , Dj Vibes , Dj 
Alah , Dj Xavi D , Mc Oz , 
Papito Rafael y mas cu lo 
t’ey pa pone Drama den un 
stadion completamente yen. 
Dado caso cu Dakota mester 
gana of empata cu RCA, au- 
tomaticamente e lo clasifica 
pa fmal di e campeonato. 


E siguiente wega lo ta entre e 
orguyo di Noord, Nacional y 
e pumanan di Britannia. Cu 
tambe a haci un yamada na 
su fanaticada pa yega stadion 
y duna e respaldo na cada 
team den un Playoff 2016 di 
kita sombre. 

For di awor caba, tur amante 
di bon futbol, y e fanaticada 
grandi di cada un di e team- 
nan, yega, bin yena e stadion, 
bin cu bo tambor, fluit, bin 
haci bochincha y mustra e 
teamnan bo respaldo y alabes 
disfruta di un bon futbol ca- 
minda cu talentonan grandi 
lo resalta den gran forma.Q 

V* UlV I ARUBAdeo/. com 


en cooperashon cu 


' Onc happy markctplacn 



&□ ski er mak t portret? riba Arubadeal.cam y jana e 'LLuick code' 

Celular blu C 5 + 5 con su 
caha y acesorio. | Afl. 160.00 


Residencia 

Ta huur 1 camber den aparta- 
mento comparti | Bario Soli- 
to-Oranjestad- Inclui awa, 
gas y cable y Wi-Fi sin Airco, 
coriente exclui. Pa un Perso- 
na Afl.350,00 (Cabayero), Ta 
consisti sin mueble. cushina, 
sala y baño comparti ( Mester 
ta Legal cu trabou contract 
pa luna no mester deposito) 
CEL 5634459 | Afl. 350.00 | 
Tel. 5634459 | Quick Code: 
016789 | 

Ta Huur cas di 2 camber y 
2 baño, cushina y un kitch- 
enette apart, Cas ta comple- 
tamente muebla, tin patio 
grandi y cura grandi. | Afl. 
2500.00 | Tel. 564 0654 
- 7370654 | Quick Code: 
019277 | 

Ta Huur un bunita aparta- 


mento di 1 camber, cushina 
y baño apart. Prijs $15,- pa 
dia, minimal 2 persona of pa 
siman. Patio dilanti. Com- 
pletamente muebla ta inclui 
awa, coriente , gas, cable y In- 
ternet. Situa na Noord. Aptm 
ta liber y ta cla pa drenta. | 
USD 15.00 | Tel. 564 0654 
- 7370654 | Quick Code: 
019211 | 

Auto & Acesorio 

BYD F-3 2012 blanco tinted 
sunroof airco 52mil y pico 
km cori. Interesado por yama 
na 5933401 | tel. 5933401 | 
quickcode: 018468 | 

Computer &Telecomunica- 
cion 

Diferente wega di game boy 
| Afl. 50.00 | Tel. 7373343 | 
QuickCode: 019252 | 


| Tel. 563.74.81 - 661.45.9 | 
Quick Code: 019219 

Anuncio & Aviso 

Directv | Mi tin un directv di 
Colombia 200 canal, | Ganga 
| QuickCode: 018419 | 

Cas & Decoracion 

Fan cu luz 35 florin mi tin 
7 cada un pa 35 fls o menos 
si bay cu tur | Afl. 35.00 | 
Tel. 5616062 | Quick Code: 
019299 | 

Ta bende un Kitchen Cabi- 
net di puro palo, yama na 
600-54-10 | Afl. 2000.00 | 
QuickCode: 019286 | 

Reki pa buki of otro uzo 
Afl. 25.00 | Tel. 5616062 
QuickCode: 019298 | 


Mi tin mas cu 100 glas bloki 
di diferente style 3guilders 
pa cada un | Afl. 3.00 | Tel. 
5616062 | Quick Code: 

019301 | 

Tapijt 175 florin | Tel. 
5616062 | Quick Code: 

019037 | 

Sofa cama. Size 1.60 | Afl. 
100.00 | Tel. 5616062 | 
QuickCode: 016640 | 


Cashi cu 3 lachi | Afl. 25.00 | 
Tel. 5616062 | Quick Code: 
019297 | 

Mucha 

Stroller pa baby.70 florin 
| Bon calidad Graco. | Afl. 
70.00 | Tel. 5616062 | Quick 
Code: 011807 | 


Pone elasificado den 
e secshon aki? 

Bdi ri b-a www.arubadcal. 
corTi/pa.p/uscr/lo£i n 

Completaments gratist 

Box pa baby hopi bon condi- 
cion | Ganga | Tel. 5601261 
| QuickCode: 019215 | 

Aparato pa sterilisa, pa baby 
hopi bon condicion | Gan- 
ga | Tel. 5601261 | Quick 
Code: 019216 | 

Play pa baby. 25fls | Wega 
di baby | Afl. 25.00 | Tel. 
5616062 | Quick Code: 

011811 | 

BH pa esun cu ta duna pecho 
| Size M | Afl. 20.00 | Tel. 
7373343 | Quick Code: 

015773 | 


Varios 

Cover di galaxy s5 nobo 
Ganga | Tel. 5601261 
Quick Code: 019217 | 


Departamento di Impuesto: 


Fin di luna ta e ultimo dia cu por entrega e declaracion 
y paga e impuesto di ganashi 2015 


ORANJESTAD - Depar- 
tamento di Impuesto ta 
informa e clientenan di 
impuesto di ganashi, cu 
dia 31 di mei 2016 ta e ul- 
timo dia cu por entrega e 
declaracion di impuesto 
di ganashi 2015 y haci e 
pago corespondiente. 
Declaracion provisional si 
acaso e cliente no ta alcansa 
pa entrega su declaracion de- 
fmitivo pa dia 31 di mei 2016, 


e cliente lo mester entrega 
un declaracion provisional 
(Voorlopige aangifte’) y haci 
e pago corespondiente. Sola- 
mente si entrega e declaracion 
provisional y haci e pago con- 
cerni, e ora e declaracion ey ta 
fungi automaticamente como 
un peticion pa prolongacion 
di termino. E ora e cliente 
lo ricibi un carta den cual ta 
confirma cu a prolonga e ter- 
mino pa entrega e declaracion 


defmitivo cu 6 luna, esta te cu 
dia 30 di november 2016. Pa 
e clientenan cu ta mantene e 
aña economico no igual cu e 
aña calendario, mester con- 
sulta e nota informativo of e 
website di Departamento di 
Impuesto pa mira e ahusta di 
e fechanan fmal pa entrega e 
declaracion y haci pago. 
Departamento di Impuesto 
ta haci un apelacion na su 
clientenan pa no warda te na 


ultimo cu e entregamento di 
declaracion y haci e pago co- 
respondiente. Clientenan cu 
a fmalisa nan cuenta anual di 
2015 por pasa caba pa entrega 
nan formulario di impuesto 
di ganashi 2015 y haci e pago 
corespondiente prome cu dia 
31 di mei 2016. Cobransa 
adicional si no cumpli cu en- 
tregamento di e declaracion 
provisional y/of e declaracion 
defmitivo, e cliente lo haya 


un cobransa adicional esta un 
‘naheffmgsaanslag’ y un boet. 
Esaki tambe ta e caso si acaso 
e cliente a paga un suma me- 
nos cu locual el a declara na 
impuesto di ganashi. E boet 
pa no cumpli cu entregamen- 
to di e declaracion ta maximo 
2.500 florin si no haci e pago 
di impuesto di ganashi of no 
haci e pago corectamente, e 
boet ta maximo 10.000 florin. 
□ 


Autor Arubiano Quito Nicolaas den diccionario di Oxford University 

ORANJESTAD - Na luna Americano, den cual tambe menino y masculino cu a haci tin su obranan literario in- Aparte di esaki e ta ricibi e cu- 

di juni 2016 Oxford Uni- tin esun di e autor Arubiano un impacto den e Literatura clui, pero tambe tin un in- alificacion di autor/periodista 

versity lo publica e Diccio- Quito Nicolaas. E dicciona- Caribense, Africano y Latino ventarisacion di su columna y pa su tantisimo reseñanan di 

nario di Biografia di autor- rio ta contene mas cu 2500 Americano. Den caso di e au- ensayonan cu a keda publica buki y articulonan over di lit- 

nan Caribense y Afro Latino biografia di autornan fe- tor Arubiano no solamente den revistanan internacional. eratura den corant.Q 


Departamento di Impuesto: 

Clientenan di impuesto di ganashi mester busca formulario 

di declaracion mas lihe posibel 


ORANJESTAD - Depar- 
tamento di Impuesto ta 
participa cu dentro di al- 
gun dia e clientenan di 
impuesto di ganashi mes- 
ter entrega e declaracion 
di aña 2015. 

E fecha fmal pa entrega esaki 
ta 31 di mei 2016. Mayoria 
cliente a pasa busca nan pa- 
kete di formulario caba, pero 
ainda tin hopi cliente cu no a 
haci esey. Mirando cu e fecha 
fmal ta acercando, Departa- 


mento di Impuesto ta haci 
un apelacion fuerte na e cli- 
entenan cu no a busca nan 
pakete ainda, pa pasa busca 
esaki mas lihe posibel na De- 
partamento di Impuesto. 

Na unda por busca e pakete? 
Por busca e pakete na Depar- 
tamento di Impuesto na Ca- 
macuri, na e local mas pabou 
banda di unda ta busca plachi 
di number di auto. Pa acelera 
e proceso di entregamento di 
e pakete, ta conseha pa trece 


un copia di e extracto di reg- 
istro di Camara di Comercio 
pa por mustra e datonan di e 
empresa y tambe kende ta e 
persona responsabel pa e em- 
presa. Alabes Departamento 
di Impuesto ta pidi pa bin cu 
e ‘persoonsnummer’ di e em- 
presa pa asina e otorgamento 
por bay mas lihe. 

Si cliente mes no por bus- 
ca su pakete 

Si cliente mes no por busca 


e pakete di su empresa, e por 
podera un otro persona pa 
busca esaki pe. Den e caso 
ey mester duna e represent- 
ante un ‘machtigingsbrief’. 
E ‘machtigingsbrief’ no por 
ta mas bieu cu un luna y e 
mester indica specificamente 
cu e ta valido pa impuesto di 
ganashi. Lamentablemente 
Departamento di Impuesto 
lo no otorga un pakete si no 
tin e ‘machtegingsbrief’. 
Manera conoci, e ley di im- 


puesto di ganashi a cambia y 
ta sumamente importante pa 
e clientenan tene na cuenta 
cu e ultimo dia pa entrega e 
declaracion y haci pago di 
e belasting ta dia 31 di mei 
2016. 

Pa e clientenan cu ta mantene 
e aña economico no igual cu 
e aña calendario, mester con- 
sulta e website di Departa- 
mento di Impuesto pa mira 
e fechanan fmal pa entrega e 
declaracion y haci pago. Q 

Jennifer Arends-Reyes(AVP): 

Ningun discusion mag escala na manera cu a sosode diaranson 



ORANJESTAD - Segun 
Sra. Arends-Reyes e tawa- 
ta presente na un reunion 
di comision central di- 
aranson ultimo, caminda 
cu a añadi dos cambio di 
fecha pa biahe di Parla- 
tino, cu a consulta Griffier 
mes ora na momento di 
e peticion y e griffier no 
tawatin nada contra di 
esaki. 

Algo cu ta pasa regularmente 
cu peticionnan di tur fraccion 
sea ta di AVP, MEP of PDR. 
Casi tur comision central ta 
añadi punto di agenda y si ta 
peticionnan of invitacionnan 
extra cu no ta presupuesta ta 
tuma mas tempo pa dicidi 
riba nan. 

Tur Parlamentario tin 2 biahe 
di Parlatino pa aña y ta pasa 


cu si nan no por asisti un 
fecha nan ta pidi den un re- 
union pa comision central pa 
asisti durante otro fecha, un 
otro reunion. Den e caso di 
diaranson, tawata un biahe di 
Panama a wordo cambia pa 
un otro biahe di Panama, e 
fecha so lo a cambia. Y un di 
Cuba pa Paraguay pa un otro 
miembro. 

Den pasado departamento di 
fmansas ta wak si locual tin 
presupuesta pa cada cambio 
wordo surpasa, lo ta sug- 
eri un biahe mas barata of ta 
haci adaptacion. Sra. Arends- 
Reyes te ainda ta lamenta cu 
ta uza e argumento cu ta pa 
via di e punto di agenda aki 
so, cu griffier mes a aproba, ta 
e base cu a discuti asina feroz. 
Sin cu tawata cu intencion 
di malicia, e ta un procedura 
normal den cualkier reunion 
di comision central. 

Oposicion mes ta haci uzo 
di esaki regularmente pa haci 
cambionan di biahe. Pa ad- 
ministracion ta bon pa De- 
partamento di Finansas sa, pa 
no boek biahenan cu miem- 
bronan no lo asisti. Ta den 
un comision central so esaki 
ta posibel pa haci cambio. Ta 
di comprende si cu e discu- 
sion di biahenan di trabou ta 
un topico hopi sensitivo y cu 
griffiernan lo a vocifera nan 
preocupacion pa cu e presu- 
puesto, pero no lo ta un top- 
ico nobo cu no por yega na 
palabracionnan of cu ta pidi 
cooperacion di miembronan 
di Parlamento formalmente. 
Si no ta surpasa e presupues- 
to di biahe di Parlamento 
lo ta e prome aña cu esey lo 
pasa y si esey ta e intencion 
di antemano cu yegada di un 
griffier nobo mester tawata 


mas cla cu tur miembro di 
Parlamento. 

Sra. Arends-Reyes nunca 
por a pensa cu un discusion 
cu tin un topico cu pa hopi 
aña ta discuti riba dje por a 
yega asina leu. Sra. Arends- 
Reyes tawata t’ey presente 
pa e reunion y despues di e 
reunion, es mas, e discusion- 
nan a cuminsa tras di su stoel 
di Parlamento. 

Na momento cu e discusion- 
nan a cuminsa cu tono di bos 
mas halto y nan a cuminsa 


pusha Sra. Arends-Reyes su 
stoel mirando cu e discusion 
ta pasando tras di su stoel 
cerca di stoel di Dammers. 
Sra. Arends-Reyes a lanta for 
di su stoel pasobra no por ta 
asina cu bo ta haya bo den 
un situacion cu bo no a pidi 
pe y bo no por yuda cu nada, 
a opta di bay den e gang pa 
motibo cu caminda ta discu- 
tiendo no tin mas espacio, pio 
pa bo keda sinta y su colega 
Kelly a yega pa yuda calma 
e situacion. Den e gang Sra. 
Arends-Reyes hunto cu Sr. 
Hilario Donker cu tawata 


presente e momento ey pa 
un otro entrevista, tawata 
scucha e discusion fuerte y 
palabranan menos nechi den 
direccion di otro. A keda den 
sala den nan stoel Sr. Roos y 
Sr. Bikker. 

Straño tawata cu Sr. Bik- 
ker no a lanta for di su stoel 
pa yuda para e discusion cu 
a bay for di man siendo cu 
por a scucha Sr. Kelly tawata 
yama Sr. Bikker pa yuda su 
persona. Pa motibo cu Sra. 
Arends-Reyes a lanta for di 


su stoel y hala bay den e gang 
e no a presencia cu su propio 
wowo tur e acusacionnan cu 
a bin dilanti di su coleganan 
contra otro. Tampoco ora e ta 
saliendo pa e porta e no por a 
wak bon kico tur ta pasando. 

Ta menciona su nomber 
como un testigo pero tampo- 
co e tin wowo riba su lomba 
y no por bay traha storia cu 
e no a wak cu su wowo. Sra. 
Arends-Reyes no conoce su 
coleganan asina y no ta com- 
prende dicon no a puntra 
otro pa sinta papia e situacion 


hunto un rato cu griffier. Ta 
un situacion masha fastioso 
a presenta, cu ta totalmente 
inaceptabel y di lamenta cu a 
pasa. 

Violencia verbal of di mishi 
cu otro di cual banda cu ta, 
ta hopi robes! Y Sra. Arends- 
Reyes ta desaproba esaki to- 
talmente! Den Parlamento 
cada biaha ta pasa hopi cos, 
pero pa e yega e extremo aki si 
mester ta un les pa tur miem- 
bro. Respet pa otro, dialogo 
y confiansa cu otro pa por 


atende topiconan sensitivo, 
den priva, na mesa of den un 
reunion di comision central 
mes cu tin mas miembro pa 
informa y atende cu e topico 
aki manera a yega di pasa den 
pasado. Un cos si ta sigur cu 
locual a pasa den Parlamento 
diaranson no lo por ripiti su 
mes mas y mester traha mas 
ariba respet y comunicacion 
cu otro. Y violencia verbal 
y mucho menos cu ta mishi 
cu otro pa motibo di defen- 
sa propio of no tampoco ta 
aceptabel! Sra. Arends-Reyes 
ta termina bisando. □ 



Gerick Croes: Kier desmenti categoricamente tur acusacion infunda 


ORANJESTAD - Den ul- 
timo simannan a sali yen 
publicacion y rumornan 
ta core rond relaciona cu 
Gerick Croes lo malversa 
of a comete fraude. 

Mi persona kier desmenti 
categoricamente tur acusa- 
cion infunda y sin base haci 
contra mi persona. 

E publicacionnan aki ta per- 
hudica mi como profesional 
hbo-er pa haya un trabou y ta 
p’esey mes mi a cana e camin- 
da legal pa limpia mi nomber. 

Awe mi a bay corte hunto 
cu mi abogado Richie Kock 


pa un caso cu mi a entama 
contra di partido MEP Mo- 
tibo tawata cu mi kier haci mi 
nomber limpi. Y p’esey mes 
mi a scoge e caminda cu mi 
tin derecho riba dje. Den mi 
caso sumario mi a enfatisa mi 
inocencia den e caso aki. 

Hues a scucha tur dos banda 
y e sentencia a wordo poni pa 
17 juni binidero. 

Hues a duna oportunidad pa 
e partidonan yega na un are- 
glo mutuo y esey ta e status 
di e caso na e momento aki. 
E unico cos cu ami kier ta mi 
derecho pues mi bon nomber 
bek.Q 

ORANJESTAD- Ariba 
cantidad di pregunta di 
prensa na Wyatt-Ras du- 
rante conferencia di pren- 
sa semanal di fraccion di 
AVP el a contesta cu e ta 
contra violencia den Par- 
lamento tanto di homber 
pa homber, muhe pa 


Mervin Wyatt-Ras (AVP): 

Cu violencia no ta resolve diferencia di opinion 


muhe, homber pa muhe y 
muhe pa homber. 

Nos tin cu duna ehempel na 
pueblo y p’esey cada Parla- 
mentario tin cu wak con e ta 
comporta su mes den Parla- 
mento. Den e caso di ayera 
no tabata durante reunion. 
Pa motibo cu Wyatt-Ras no 
tabata ey durante henter e 
suceso e no por husga. Si e ta 
haya di lamenta cu mester a 
uza violencia. 

Por a mira si grabacion di un 
parlamentario den sala. Ta 
keda cu den hopi ocasion ta 
discuti pa motibo di biahe. 
Den Wyatt-Ras su trayectorio 


politico di casi 15 aña y tambe 
como Presidente di Parla- 
mento pa 4 aña no ta straño 
cu ta discuti pa biahe pero no 
a bay asina leu. 

Den e caso aki na momento 
cu vice-Presidente ta guia 
reunion e ta responsabel pa 
e reunion y si Parlamentari- 
onan pidi pa pone un agenda 
punt ta su responsabilidad pa 
duna nan. Pero actualmente 
pa motibo cu tin un situa- 
cion cu salud di Presidente e 
no por guia reunion den sala, 
e discusion a surgi tocante 
maneho pa cu biahe. Pa cu 
maneho e Presidente ta re- 
sponsabel. 


E diferencia di opinion lo 
keda si no sinta pa papia y 
yega na otro. Tur dos a en- 
trega keho y pues mester 
warda e resultado. Pero e ta 
keda un situacion ferfelo. 
Ta ken a cuminsa y ken tin 
falta ta por tin discusion 
den esaki,mirando cu am- 
bos colega ta bisa diferente, 
sinembargo segun Wyatt-Ras 
mester tin sero violencia en 
special ora ta trata un Presi- 
dente y un vice-Presidente, 
kendenan tin un funcion di 
ehempel. 

Ariba e pregunta si tin san- 
cion Wyatt-Ras a contesta cu 
ta keda na cada Parlamentario 


haci loke e ta sinti pa haci pa 
loke a pasa. Finalmente ta 
Presidente di Parlamento ta 
esun responsabel pa Parla- 
mento y su funcionamento. 

Wyatt-Ras ta spera cu por sali 
for di e situacion aki paso tra- 
bou mester sigur respet si bo 
ta gusta otro of tin diferencia 
di opinion, pero sin violen- 
cia. Como representante di 
pueblo bo f ey pa representa 
tur ciudadano y ta solamente 
nan por husga e parlamentar- 
io y/of Presidente/vice-Presi- 
dente. Wyatt-Ras ta ripiti cu 
e ta spera cu lo sali for di e 
situacion aki entre su colega- 
nan. Q 


Paul Gibbs (MEP): 


Gabinete Eman a converti Caya Betico Croes den un Ghost town! 


ORANJESTAD- S.O.S. 
Caya Betico Croes. Desde 
cu a cuminsa cu e renoba- 
cion di Caya Betico Croes 
tiendanan a cuminsa cera 
un tras di otro. Ora cu 
construccion di e caya a 
cla y tram a cuminsa core 
por a mira pronto cu e no 
a trece suficiente bishi- 
tante. 

E benta no a mehora compara 
cu prome cu e renobacion. 
Hustamente el a bay atras 
pasobra a cera e caya pa auto 
pasa. Gran parti di e bishi- 
tantenan tabata semper keiro 
den auto, ta wak algo y ta di- 
cidi di laga pasaheronan baha 
of ta bay para y bay cumpra. 
Locual a caba di mata Caya 


Betico Croes ta e parkeerme- 
ter. 

Aunke mi persona a colecta 
na september mas di 1200 
firma contra parkeermeter 
cual mayoria ta comerciante y 
trahado den centro di ciudad, 
Gobierno no tabata tin oido 
pa esaki. 

E resultado cu no tabata tin 
oido pa esaki ta cu awo nos 
centro di ciudad a bira un 
ghost town: Mas tienda a cera 
nan porta y hopi mas ta bay 
cera pronto. 

Nos ta papia di tiendanan cu 
ta existi pa hopi aña caba y 
tambe tiendanan cu a inverti 
hopi den e fachada di e edi- 
ficio. 



Gobierno mester haci un ri caya bek pa auto por pasa kitamento di e parkeermeter. 
cambio urgente door di hab- atrobe y e mas importante ta e S.O.S Caya Betico CroesQ 


Francis Jacobs (MEP): 

AVP ta mustra claramente cu nan ta aproba violencia contra hende muher! 


ORANJESTAD- Mirando e 
echo di loke cu a tuma luga 
entre Presidente y Vice presi- 
dente di Parlamento e siman 
aki ta mustra claramente cu 
henter fraccion di AVP ta 
aproba violencia di hende 
homber contra hende muher. 

Echo condenabel 
Desde cu a tuma luga e echo 
segun e demanda cu Sra. 
Marisol Lopez-Tromp a en- 
trega na warda di polis di 
a ser agredi cu un mokete 
ricibi na su cachete di Chris 
Dammers, ningun momento 
so por a scucha ningun po- 
litico, parlamentario y ni un 
Minister di AVP a sali bin di- 
lanti y condena e echo aki cu 
un dama (President di Par- 


lamento) a ser agredi pa un 
hende homber (Vice Presi- 
dente di Parlamento). 

Distancia no ta un opcion 
O sea bo ta pisca of bo ta carni, 
es decir o sea bo ta aproba of 
bo ta condena violencia con- 
tra hende muher. Na e mo- 
mentonan aki ta claramente 
demostra cu fraccion di AVP 
den su totalidad no a reac- 
ciona ningun momento y no 
a mustra ningun momento 
so cu nan ta apoya nan colega 
Sra. Marisol Lopez-Tromp 
publicamente y demostra cu 
nan ta contra violencia contra 
hende muher. Por compro- 
nde cu e “cabayeronan” di 
AVP talbes no a haci esaki pa 
simplemente pa no perde nan 


machismo, pero distanciando 
bo mes di e acto asina cobarde 
aki ta mustra claramente dos 
cos: 1. Bo a perde bo hom- 
bresa y 2. Bo ta demostra cu 
bo ta apoya violencia contra 
hende muher. Peor ainda 
unda e damanan parlamen- 
tario di partido AVP a keda? 
Parlamentarionan Clarisca, 
Desiree, Reyes, Mervin, Var- 
lack y Min. Michelle, unda 
boso ta? Distancia boso mes 
no ta un opcion o sea bo ta 
aproba of bo ta condena vio- 
lencia contra hende muher. 

A kibra ley, unda nos ley a 
keda? 

Si asina mes, a kibra ley pa- 
sobra segun ley constitucio- 
nal, una bes cu un acusacion 


wordo entrega oficialmente 
na Cuerpo Policial y peor 
un hende muher di a wordo 
agredi pa un hende homber 
automaticamente e persona 
aki sin importa ningun clase 
di diferencia mester wordo 
deteni. 

Dicon no a detene Dammers 
ainda? Por considera e acusa- 
cion aki uno di indole di un 
nivel hopi grave mes, pasobra 
ta Presidente di Parlamento 
cu ta e organo di mas halto 
den representacion di nos 
pueblo a ser agredi y a entrega 
e keho aki oficialmente y no a 
detene Dammers? 

Movemento Electoral di 
Pueblo (MEP) 


Movemento Electoral di 
Pueblo ta condena e echo aki 
completamente y lo no laga 
e situacion aki para keto sin 
cu esaki ta wordo investiga. 
E echo aki ta completamente 
condenabel. 

Parlamento di Aruba ta e cas 
di nos pueblo y mester ta 
ehempel di respet pa comun- 
idad y nos ciudadanonan den 
nos pueblo! 

Un mensahe cla y raspa pa 
fraccion di AVP: Sea Bo ta 
aproba of bo ta condena vio- 
lencia contra hende muher, 
distancia bo mes no ta un op- 
cion y comunidad di Aruba 
mes lo condena boso si boso 
bira lomba y solamente dis- 
tancia boso mes! □ 














DIASABRA 28 MEI 


^lBISTA POLITICO 


NDIA 


Minister Otmar Oduber: 

Mi ta invita MEP y PDR pa dialoga riba Ley di All-inclusive 


ORANJESTAD- Mi ta in- 
vita e politiconan aki pa 
ta sincero y para banda di 
pueblo. 

Durante e ultimo simannan 
aki Minister Oduber ta re- 
uniendo cu diferente gremi- 
onan riba e topico di ley di 
All-inclusive. 

E mandatario ta satisfecho cu 
e forma cu e dialogonan ta 
wordo hiba. Den un forma 
hopi habri a combersa riba 
e puntonan y a aclaria varios 
informacion incorecto cu a 
keda transmiti. "Por a nota 
claramente un disturbio hopi 
grandi den e informacion pa 
cu e cambio di ley cu tin cu 
bay Parlamento. 

Den e reunion cu AHATA 
nos a mustra e echo cu e 
gremionan entre otro Ca- 
mara di Comercio y ATIA, ta 
hayando informacion incor- 


ecto y nos ta lamenta esaki." 
Minister ta indica cu den e 
discusion cu tin cu ta trata 
un topico asina importante 
pa Pais Aruba mester tin mas 
sinceridad. E ley aki lo trata 
e balansa sano di entre e mix 
cu tin di acomodacionnan, 
unda lo kier crea un control 
pa e crecemento agresivo di e 
modelo All-inclusive cu nos a 
conoce den e ultimo añanan. 
Politica a sa di hunga su rol 
den e discusion aki. 

Sr. Oduber ta splica cu politi- 
conan cu ta hibando e debate 
aki mester defmi nan mes. 
"Mi ta scucha for di miem- 
bronan di partido MEP y 
PDR, tur papia di ’mita car- 
ni y mita pisca’. Nan ta bisa 
ban regla All-inclusive pero 
sin duna un solucion con pa 
regla esaki." 

A dura casi 3 aña pa haci e 
estudionan adecuado pa por 


tin documentacion na nan 
luga pa asina percura cu e ley 
ta riba mesa caminda ta mus- 
tra e direccion cu Gobierno a 
scoge cu ta na interes general 
pa Pais Aruba. E mandatario 
ta indica cu politiconan no 
kier defini nan posicion, nan 
no kier duna un opinion y 
kier keda bon cu tur hende. 
"Politiconan cu kier keda bon 
cu tur hende nunca por yega 
na un decision importante pa 
nan pais. Den e caso aki nos 
sa cu e ley por tin situacion cu 
'e sapato ta primi' cerca esnan 
cu ta opera un hotel of cu ta 
doño di un hotel, pero di otro 
banda economia di Aruba ta 
asina dependiente di turismo. 
Mester corda cu 90% di nos 
habitantenan ta depende di e 
sector aki. Interes general no 
por keda perhudica pa interes 
personal." 

E mandatario ta indica cu 
e posicion di tanto lider di 


MEP como lider di PDR 
no ta cla. "Den tur declara- 
cion nan ta bay di acuerdo cu 
mester bin cu un regulacion 
pa locual ta All-inclusive pero 
den e mesun rosea ta purba 
ataca Gobierno y Minister, 
bisando cu esaki no ta e miho 
forma. Pero nan no ta bisa 
con si ta e miho forma." 

Sr. Oduber no ta kere cu 
mester mas tempo defacto e 
ta indica cu e ley aki mester 
a pasa caba mirando cu na e 
momentonan aki tin nego- 
ciacionnan tumando luga pa 
mas hotel pasa pa cadenanan 
All-inclusive. 

Gobierno a demostra nan 
posicion di kier regula y 
mantene e balansa cu a haci 
Aruba su Turismo exitoso 
durante añanan y no tin es- 
pacio pa politiconan cu no 
por tuma un posicion fiho. 
Minister Oduber ta comenta: 


"Nos no tin espacio pa po- 
liticonan cu no ta 'ni carni ni 
pisca' y ta prefera di ta bon cu 
tur hende. Aki ta interes gen- 
eral ta conta!" 

E mandatario ta termina 
bisando cu tanto PDR como 
MEP tin cu stop di haci po- 
litica, y stop di wak e interes 
personal di nan partido, pero 
para banda di pueblo, para 
banda di interes general. 
Gremionan den un forma 
hopi constructivo a participa 
treciendo algun punto dilanti 
cu ta aporta na converti e ley 
den uno miho. " Mi ta invita 
e politiconan aki pa ta sincero 
y dialoga riba e ley di All-in- 
clusive. Si nos mester adapta 
e ley nos lo haci esaki, si tin 
algun idea pa haci di esaki un 
ley mas coherente y acepta- 
bel, trece padilanti. Pero mas 
cu tur cos mi ta invita nan pa 
para banda di pueblo." Q 


Mervin Wyatt-Ras (AVP): 

Diaranson a reuni cu comision cu a entrega manifiesto di salud na Parlamento 




ORANJESTAD- Parla- 
mentario Mervin Wyatt- 
Ras durante un reunion 
di comision di Salud y di 
Asuntonan Social a reuni 
cu e comision cu a entrega 
un manifiesto titula “no 
mas tristesa pa negligen- 
cia pa cu nos salud” na 
Parlamento dia 21 di april 
ultimo. Durante e re- 
union a scucha e comision 
su splicacion y preocupa- 
cion pa cu puntonan di e 
manifiesto. 

A aclaria e tarea di Parlamen- 
to cu ora haya un Peticion 
por escrito den e caso aki e 
manifiesto y si presidencia 
manda esaki pa un comision, 
e comision ta investiga e top- 
ico pa asina entrega comision 
central su pensamento of re- 
sultado. 

E comision tin cu a tene su 
mes na proceduranan. A 
scoge pa scucha instancianan 
den e comision paso den caso 
presidencia di parlamento lo 
a scoge pa reunion publico e 
comision lo no a haya e tarea 
ey. Den comision por a papia 
cu actornan na un forma hab- 
ri. Despues a pidi un reunion 
di caracter habri cu Minister 
di Salud pa tur hende por 
sigui e reunion via televi- 
sion of website. E echo cu 
a scucha e comision ultimo 
no kiermen cu a falta respet 
na ningun hende si no neta- 


mente scuchando nan ultimo 
por splica kico ta e siguiente 
paso cu ta traha un rapport 
di tur e combersacionnan cu 
cierto recomendacionnan pa 
gobierno. 

Paso e partner di combersa- 
cion di parlamento ta gobi- 
erno. Parlamento ta controla 
gobierno pues e por mand’e 
recomendacionnan. Na mo- 
mento cu e comision caba di 
traha su relato ta keda tambe 
na cada parlamentario pa 
sigui haci nan trabao di con- 
tinuacion pa loke ta trata e 
tema. 

Den e caso aki Wyatt-Ras ta 
haya importante pa bisa na 
prome luga ora a hiba comb- 
ersacion cu e diferente part- 
nernan e interes di nos ciu- 
dadanonan ta na prome luga. 


Si un patiént tin critica mes- 
ter tum’e na serio y purba di 
yud’e. Si un patiént entrega 
un keho e tin derecho pa 
ricibi un contesta ariba dicho 
keho y cu ta atende e keho. 

Igual e profesional medico 
tin derecho di su defensa. 
Wyatt-Ras por bisa cu e y 
su coleganan den comis- 
ion a tuma tempo pa scucha 
diferente preocupacionnan 
di Sra. Krozendijk, Sr. Ber- 
nabela, Sr. y Sra. Narrain, Sr. 
Kock y Sra. Kock y lo traha 
riba e relato di tur comber- 
sacionnan cu lo ser trata den 
comision den e siman di 6 di 
juni venidero. 

Wyatt-Ras a informa alabes 
cu por cierto awe hunto cu 
colega Desirée de Sousa- 
Croes lo trata den comision 


di Asuntonan Social y Salud y 
comision di Husticia e relato 
y recomendacionnan tocante 
di e manifiesto di Abuso sex- 


ual di mucha entrega na Par- 
lamento dia 27 y pronto lo 
trata e relato aki den reunion 
di Comision Central. □ 

Prome Minister Mike Eman: 

A bishita centro di San Nicolas 


RANJESTAD - Como 
parti di Accion di Bario, 
Prome Minister Mike 
Eman y Minister di Asun- 
tonan Economico ing. 
Mike de Meza a bishita 
centro di San Nicolas pa 
mira pa nan mes e ultimo 
desaroyonan. Trabounan 
di embeyecemento den 
centro di ciudad y di edi- 
ficionan ta andando y a 
combersa cu comerciante 
y habitantenan di e area. 
Fei comerciantenan taba- 
ta tin hopi interes di tende 
di e Ministernan e ultimo 
desaroyonan relaciona 
cu e deal cu gobierno di 
Aruba a yega cu Citgo Pe- 


troleum Corporation pa 
opera e refineria na San 
Nicolas. 

“E bishita di awe tabata spe- 
cial pasobra nos tin diferente 
proyecto importante pa San 
Nicolas, parti di nan tin di 
haber directamente cu me- 
horacion di calidad di bida y e 
otronan tin di haber cu noti- 
cia importante y nobo cu nos 
tin pa comercio y habitan- 
tenan di San Nicolas,” Prome 
Minister Mike Eman a bisa 
na fmal di e bishita. Tabata 
importante, e mandatario a 
bisa, pa haya comentario riba 
loke a haci caba y tambe en- 
cuanto proyectonan cu tin na 


caminda. 

Durante e caminata e man- 
datarionan a pasa na tur e 
areanan cu a y ta drechando 
den centro di San Nicolas ca- 
minda a saluda trahadonan y 
tambe a haya informacion di 
con e trabounan ta bayendo. 
E mandatarionan a bishita 
proyecto di renobacion di 
San Nicolas Store cu ta mus- 
tra di ta bay bira un bunita 
adkiricion pa mehoracion di 
e centro. 

Importante durante e bishita 
aki na San Nicolas tabata e 
combersacion cu comercian- 
tenan estableci den centro 



di e ciudad. Durante cada 
un di e bishitantenan tabata 
haya informa riba e acuerdo 
cu Gobierno a yega na dje cu 
Citgo pa loke ta reapertura di 
e refineria. 

A splica e comerciantenan 
cu falta ainda algun detaye 
prome cu por yega na firma 
e documento final, aunke cu 
tin un acuerdo caba, y tambe 
e documentonan mester pasa 
Parlamento. Pero, e man- 
datario a expresa, “ora bo 
tin un empuhe economico 


grandi, manera reapertura di 
e refmeria, e lo duna e co- 
munidad di San Nicolas, un 
desaroyo no solamente eco- 
nomico, pero tambe social y 
di calidad di bida. Awe p’esey 
nos a comparti e bon noticia 
cu e comunidad cu bon re- 
cepcion,” Eman a expresa. 

Despues di a pasa den centro 
di San Nicolas, e mandatari- 
onan a cana den Village y a fi- 
nalisa nan bishita na e cancha 
di basketball cu ta wordo bon 
uza pa hobennan di e bario.Q 


Minister Mike de Meza: 

Nos ta sigui traha pa hiba San Nicolas na 
e siguiente nivel di bienestar socio economico 



ORANJESTAD - Dia- 
huebs mainta e yiu ilustra 
di San Nicolas a haci un 
bishita hunto cu Prome 
Minister Mike Eman 
den caya principal di 
San Nicolas, como tam- 
be Village. Mirando tur 
e proyectonan finalisa y 
esnan actualmente den 
ehecucion, e mandatari- 
onan semper ta busca pa 
tin un contacto directo cu 
e ciudadano y asina haya 
feedback riba nan mane- 
ho. u Bo ta mira hendenan 
ta hopi contento ora nan 
mira nos. Nan ta bisa bo cu 
esaki ta un Gobierno cu en 
berdad ta sinti cu a duna 
atencion na San Nicolas,” 
asina Minister de Meza a 
comparti. 

For di Promenade den B. 


van der Veen Zeppenfeld- 
straat caba tabatin trahadonan 
laborando duro riba loke ta e 
embeyecemento di e caya aki. 
Ministernan a pasa cuminda 
y gradici nan pa e dedica- 
cion pone na mehoracion di 
e ciudad. Siguientemente a 
cana bay pariba cuminda tur 
esnan den cada oficina, cada 
negoshi y tambe wardando 
bus na stacion. E delega- 
cion tabata compaña pa en- 
tre otro President di SNBA 
(San Nicolas Business Asso- 
ciation), personal di GKMB 
(Gele Koorts en Muskieten 
Bestrijding), Bo Bario y otro 
agencianan gubernamental. 
Minister de Meza a bisa cu for 
di entrada den Gobierno na 
2009, Gabinete Mike Eman 
I su enfasis tabata pa drecha 
infrastructura di San Nico- 
las. Prome Minister Eman a 


pusha su ekipo pa yega na cas 
di tur esnan cu ta biba na San 
Nicolas, specialmente esnan 
di menos entrada. 
Inmediatamente trabou a 
cuminsa na De Vuyst, den 
Village, Mabon, etc. a drecha 
e infrastructura renobando 
cayanan manera Pastoor 
Hendrikstraat y poniendo 
drempel pa trafico. Tambe 
a construi, renoba y am- 
plia facilidadnan deportivo 
manera Joe Laveist Sport 
Parky parkenan manera Lago 
Heights y e Xander Bogaerts 
Lago Heights Sport Park. 
Otro ehempel ta 'Carnival 
Village' mes. 

E Minister di Asuntonan 
Economico, Energia y Medio 
Ambiente a splica cu scol- 
nan manera St. Augustinus 
College y Abraham de Veer 


School cu pa añanan no a 
haya mantencion, awendia 
ta manera dos scol comple- 
tamente nobo pasobra nan a 
cambia totalmente y a keda 
masha bunita mes. “Esaki ta 
trabounan cu a wordo haci te 
hasta ora cu refmeria no taba- 
ta den operacion,” Minister 
de Meza ta pensa. 

Ocho aña despues hopi a 
wordo haci y no a caba ai- 
nda. Pronto e di dos fase di 
renobacion di Village ta bay 


cuminsa caminda ta bay con- 
strui un cura pa e casnan di 
FCCA. Minister Mike de 
Meza a bisa cu “Ta diferente 
proyecto den un plan total. 
Na prome hopi hende no 
por a compronde, pero awor 
si ta mir’e. Ta proyectonan 
grandi cu normalmente ta 
tuma luga cada 30 pa 50 aña; 
nos a haci tur den dos gober- 
nacion Gabinete Mike Eman 
I y II pa e pais aki por bay na 
e siguiente nivel di bienestar 

socioeconomico.’O 

Pastoor Catolico ta bisa cu rebeldenan Colombiano 

a libera periodista Spaño 

BOGOTA, Colombia 
(AP) - Rebeldenan iski- 
erdista a libera e period- 
ista Spaño cu tabata perdi 
na e region sin ley di Co- 
lombia, poniendo un fin 
na e siman largo cu a trece 
memoria di e conflicto 
bek, cu hopi a kere ta den 
pasado. 

“Danki tur hende cu a resa pa 
mi”, Salud Hernandez-Mora 
a bisa diabierna, den su co- 
mentarionan na un radio lo- 
cal, despues di a wordo libera. 


Rebeldenan a identifica nan 
mes como miembronan di 
Ehercito Liberacion Nacio- 
nal (ELN) a entreg’e na un 
delegacion bou liderazgo di 
un clero Catolico na Cata- 
tumbo. Ramon Torrado, un 
pastoor cu a participa na e 
mision humanitario, a bisa cu 
e tabata mustra cansa despues 
di e odisea largo, pero banda 
di esey e ta bon di salud. E 
pastoor a bisa cu rebeldenan 
a bisa cu nan lo libera e otro 
2 periodistanan mas tarda di- 
asabra. 


Hernandez-Mora ta un core- 
spondiente pa hopi tempo cu 
e corant Spaño E1 Mundo y 
un di e pais su columnistanan 
mas prominente. E1 a dispar- 
ce siman pasa, cual a shock 
Colombianonan cu a expe- 
riencia logronan di siguridad 
dramatico den añanan recien. 
Hernandez-mora a wordo 
mira pa ultimo biaha dia 21 di 
mey, ta discuti cu un homber 
no identifica y a wordo hiba 
riba un brommer pa un luga 
desconoci. Dos periodista 
di RCN a disparce 48 ora 


despues, mientras cu nan ta- 
bata cubri e buskeda di e pe- 
riodista Spaño. 

Region Catatumbo na parti 


cultiva masha hopi coca y ta 
caminda ta trafica cocaina pa 
Venezuela. 

Banda di ELN, Ehercito 



noordoost di Colombia ta Liberacion Popular ta activo 
entre e pais su regionnan di ainda na e area, mescos cu 
mas pober. E ta un area cu ta FARC.Q 


Sentencia di 10 aña den caso ‘Thunder From Down Under’ na Las Vegas 


LAS VEGAS (AP) - Un 
homber cu a admiti di los 
tiro mientras cu e tabata 
horta costuum y otro ar- 
ticulonan di e show mas- 
culino “Thunder From 
Down Under” na maart 
2014, a wordo sentencia na 
10 pa 25 aña di prizon di 
estado di Nevada. 

Joey Kadmiri a bisa Corte na 
districto Clark diahuebs, cu 
el a uza methamphetamine 
prome cu e tiramento patras 


di escenario na Excalibur 
Hotel-Casino cu polis a bisa 
a laga 2 empleado di e show 
cu kima di polvo. 

“Mi kier tira culpa riba e dro- 
ga”, el a bisa, segun un corant 
di Las Vegas. “Pero mi mes- 
ter culpa e persona cu a uza e 
droga, cual ta ami.” 

Su abogadonan Yi Lin Zheng 
y John Momot a bisa cu Kad- 
miri di 26 aña, a wordo abusa 
pa su tata ora cu e tabata mu- 
cha, y ta sigui cu problema 
mental. 


Kadmiri a declara su mes cul- 
pabel na november ultimo, 
pa posesion ilegal di arma, 
agresion y ladronicia den e 
caso “Thunder” - y agresion 
cu arma causando lesion den 
un caso separa di violencia 
domestico. 

E caso ey ta di supuesto se- 
cuestro, asalto, cu arma, ca- 
minda el a tene un muhe cera 
den un cashi na november 
2013. 

Den e caso di tiramento, 
Kadmiri a admiti cu el a bay 
patras di escenario na e show 
di striptease cu tema Austra- 
liano, caminda polis a bisa 
cu el a wordo gara pa miem- 
bronan di e show muscular, 
ora cu e tabata piki den nan 
pertenencianan. 

Dos trahado a keda herida, 
incluyendo un cu polis a bisa 
a wordo gara pa fragmento di 
un muraya ora cu un otro a 
dal Kadmiri su man ora cu e 
tabata tira e arma cerca di e 
homber su cabes. 

Testigonan a bisa cu Kadmiri 
tabatin un T-shirt di brand- 


weer di Sydney bisti y a iden- 
tifica su mes como un miem- 


bro nobo di e elenco ora cu 
el a wordo aresta. Despues el 
a bisa reporteronan cu e taba- 
tin mester di e disfraz pasobra 
e tabata kere cu hende tabata 
purba maf e. 

Kadmiri a admiti den corte cu 
e ta tuma remedi pa paranoia 
y depresion, y e a pasa den 
varios examinacion psico- 


logico y cu huesnan a purba 
determina si e ta competente 


pa wordo husga. 

Fiscal a bisa cu el a falsifica su 
problema mental. 

Kadmiri a wordo husga na 
juli 2014 cu un otro abogado, 
pa 9 acusacionnan federal 
cu por a mand’e prizon pa 
decadanan den prizon di es- 
tado si el a wordo condena 
den e caso aki. Q 

Dr. Heimlich ta uza maniobra cu su nomber pa salba muhe 



CINCINNATI (AP) - E 
ciruhano retira di 96 aña, 
cu a inventa e maniobra 
Heimlich, a uza e manio- 
bra pa salba un muhe cu 
a pega cu cuminda, na un 
centro pa hende grandi. 

Dr. Henry Heimlich tabata 
den comedo na Deupree 
House na Cincinnati, camin- 
da e ta biba, ora cu un muhe 
di 87 aña, sinta banda di dje, 
a pega cu cuminda, dialuna 
anochi. 

Un di e empleadonan di e 
comedo, Perry Gaines a bisa 
prensa, cu Heimlich a saca e 
pida hamburger di e muhe 
su luchtpijp y el a recupera di 
biaha. 


Heimlich a bisa cu e tabata 
comiendo ora cu el a bira 
wak e muhe sinta banda di 
dje, kende su cara tabata cam- 
biando color y a ripara cu e 
tabata pegando. E1 a bisa cu el 
a bay su tras y a cuminsa cu e 
tecnica. 

“Manera cu mi a haci e mani- 
obra Heimlich, e pida carni 
cu un pida weso den dje, a 
bula afo di biaha”, el a bisa. 

E victima, Patty Ris, a bisa 
diabierna cu e no por a hala 
rosea y Heimlich a core bin 
para su tras y a saca e pida 
cuminda di su garganta. 
“Defmitivamente lo mi a 
muri e ora ey”, Ris, kende a 
bisa cu e ta sinti bon diabi- 
erna y cu e no tabatin niun 


efecto di e incidente, a bisa. 
“No tin duda di esey.” 

Ris a bisa cu despues cu el a 
haya su rosea bek, Heimlich a 
splic’e kico el a haci. E1 a bis’e 
despues: “Dios a pone mi den 
e stoel band’i bo.” 

Den un entrevista diabi- 
erna, Heimlich a bisa cu ta- 
bata e prome biaha cu el a 
uza su maniobra, y cu su yiu 
homber Phil Heimlich a bisa 
cu e ta kere cu el a hacie bon. 
Pero e dokter a bisa cu den 
un otro caso, den un entrev- 
ista cu BBC News Online na 
2003, cu el a aplica e tecnica 
di emergencia, 3 aña prome. 

E maniobra Heimlich ta 
encera presion aplica na un 



persona cu ta pegando, den 
un esfuerso pa lanta e diafrag- 
ma y forsa aire den e pulmon 
pa los cualkier obheto. 
Heimlich a bisa cu el a desa- 
roya e maniobra lesando sto- 
rianan di hendenan cu a pega 
den restaurant y consecuent- 
emente hopi di nan a muri. 
Durante añanan, el a aparece 


na radio y television, incluy- 
endo den “Tonight Show 
Starring Johnny Carson” pa 
discuti y demostra e manio- 
bra. 

Heimlich su bista di con y ki 
ora e maniobra mester wor- 
do uza, a pone den posicion 
oponente cu hendenan den 
area medico. □ 


Corte na Argentina ta sentencia ex dictador pa Operacion Condor 



BUENOS AIRES, Argen- 
tina (AP) - Reynaldo Big- 
none, e ultimo president 
militar di Argentina su 
dictadura, a wordo sen- 
tencia na 20 aña di prizon 
diabierna, pa e desapari- 
cion di mas cu 100 hende, 
durante e conspiracion di 
Operacion Condor. 


E programa a wordo lansa na 
añanan 1970 pa 6 dictador 
Sur Americano cu a uza nan 
red di agencia di polis secreto 
den un esfuerso combina pa 
jaag nan oponentenan politi- 
co na e region y elimina nan. 
Bignone di 88 aña, a wordo 
acusa di ta parti di asociacion 
ilicito como parti di Opera- 


cion Condor y di abusa di su 
poder ora cu e tabata presi- 
dent. E ex general kende ta- 
bata lider di Argentina na 
1982 -1983, ya ta sintando 
un sentencia di bida largo, 
pa varios violacion di dere- 
chonan humano durante e 
dictadura di 1976 pa 1983. 

E huicio, cual a cuminsa na 



2013, tin 16 otro ex oficial 
militar envolvi y 105 victima 
di por lo menos 4 pais. E pida 
evidencia clave ta un cable di 
un agente di FBI declasifica, 
cu a wordo manda na 1976, 
cu ta describi den detaye e 
conspiracion pa comparti in- 
teligencia y elimina iskierdis- 
tanan na Zuid America. 

Operacion Condor a wordo 
lansa pa dictador Chileno 
Augusto Pinochet, kende a 
recruta e dictadornan di Zuid 


America. E1 a crece pa inclui 
Chile, Argentina, Bolivia, 
Brazil, Paraguay y Uruguay. 
Pero e conspiracion a bay mas 
leu cu esey: gobierno Meri- 
cano a determina despues cu 
e agentenan Chileno envolvi 
den Condor a mata e pais su 
ex embahador Orlando Lete- 
lier y su assistent Mericano 
Ronni Moffitt na Washington 
D.C. na spetember 1976, y a 
busca otro hende den exilio 
na Europa den esfuerso pa 
elimina nan.Q 

Aries 


Bo tawata traha hopi duro y pa hopi tempo 
largo a yega tempo pa bo duna bo curpa un 
descanso, amor suerte y placa ta batiendo na 
bo porta ta tempo pa bo inverti y demostra bo 
capacidad fmanciero bo number di suerte pa 
awe ta : 7, 29, 18, 10, 45, 15 



Taui 


Bo ta bay tin un hende hopi importante cu ta 
bin bishita bo, e por ta un socio of un persona 
cu ta prepara pa pone pasonan firme den bo bida 
financiero. Esaki ta un momento di pensa bon 
y pone bo mente y enfoca ariba locual bo kier y 
bay pe exito ta den bo caminda Tauro. Bo num- 
ber di suerte pa awe ta: 16, 30, 19, 11, 46, 8 

E temporada aki mester ta un temporada di 
alegria den bo bario y ta tempo pa bo pordona 
y lubida pasado y cuminsa un epoca nobo y 
limpi esaki ta pa habri bo caminda cu ta yena 
di e flor di abundancia y amor. Bo number di 
Q^Uj|^|gierte pa awe ta : 11, 31, 20, 12, 1, 9 


Esaki ta un bon dia pa bo medita of haci estudio 
I spiritual pa drecha bo aura mirando cu e aña aki 
cos nan no a bay di e bon pa bo Cancer pero e 
aña aki tin un cambio grandi pa bo cancer. Bo 
number di suerte pa awe ta: 31, 32, 21, 13, 2, 10 




Cancer 


Awe e relacion cu bo tin cu bo amigo amiga 
casa yiu of bisiña of estrenonan mester ta di un 
manera hopi alegre y positivo mirando cu bo 
suerte ta cambiando sea cauteloso den e dianan 
aki bo number di suerte pa awe ta: 46, 33, 22, 
14,3, 11 



Leo 


Ta temporada di reflexion y di duna pas pa esey 
ta e temporada pa abo Virgo duna pordon pa 
asina habri bo luna exitoso y yena cu abundan- 
cia, bo number di suerte pa awe ta: 8, 34, 23, 
15, 4, 12 



Virg 





Joker 

Letter 




Bon noticia pa bo libra despues di basta tempo 
ta bay yega na bo un persona di otro pais y trece 
^ e cos cu tanto bo ta desea sea honesto cu bo mes 
‘y habri bo wowo pa asina e amor y luz cu e strea 
ta trece pa bo na abundancia. Bo number di 
^ suerte pa awe ta: 16, 35, 24, 19, 5, 13 

Un aumento di salario ta trece hopi felicidad pa 
bo y por haci pa bo sinti bo mes bon den bo 
cas. Bo energia por causa un poco cansancio awe 
pero sea trankilo esaki ta algo cu ta pasa normal 
bo number di suerte pa awe ta: 25, 36, 30, 17, 

Scorpio 6 ’ 14 

Pasenshi semper a brinda cu exito y pa esey den e 
dianan aki bo mester tin hopi pasenshi mirando 
cu bo ta drentando den un epoca di cambio pa bo 
bida esaki ta trece e inkietud y instabilidad den bo 
pero sea trankilo esaki ta temporal. Bo number di 
g^gH^^ggte pa awe ta:41, 37, 26, 18, 7, 15 

Un raspando di colornan ta briya den bo ca- 
minda esey ta e anuncio di positivista y suerte 
na abundancia controla bo emocionnan y tene 
cuidou cu cartera preto hasa e colo cora cu ta e 
yabi di bo suerte. Bo number di suerte pa awe 

Capricornio ^ ^ 

E exitonan den bo careda ta exitonan cu ta in- 
^spira bo sigui lucha pa un careda miho y e exi- 
tonan ta habri ful nan porta pa exito di entrada 
p pa 2014 esaki ta trece un positivismo exitoso pa 
bo Acuario; bo number di suerte pa awe ta: 12, 

AquairiBf 8,20 ; 9,17 _ 

E personanan cu ta rond di bo e temporada aki 
ta pa duna bo e sosten y e amor pa asina dunado 
e positivismo cu bo tin mester, sea trankil Piscis 
mirando cu bo tin un cambio den bo bida. Bo 
number di suerte pa awe ta :21, 40,29,24,10,18 

Pisces 

Robert Arends: Responsabilidad di AZV? 


ORANJESTAD - Atrobe 
prensa ta yen di informa- 
cion tocante e trabao di 
dokternan di cas relaciona 
cu e seccion di ayudo di 
emergencia na hospital . 
Como cliente di AZV nos 
por puntra nos mes si AZV 
ta djis firma contract cu 
dokternan di cas sin pone 
condicionnan di trabao? 

Ta supone cu AZV sa ki ora 
dokternan di cas NO ta dis- 
ponibel pa e clientenan di 
AZy pasobra ta conoci cu 
dokternan di cas na Aruba 
no ta traha/disponibel 24/7 pa 
clientenan. Pues logico ta cu 
tin un cantidad di oranan den 
siman cu no tin dokternan di 


cas disponibel di moda cu cli- 
entenan den caso di enferme- 
dad lo busca ayudo caminda 
cu si tin ayudo disponibel. 
Awor si hospital y AZV ta 
haya cu e seccion di emer- 
gencia na hospital no ta e luga 
adecuado pa busca ayudo ora 
dokternan di cas no ta dis- 
ponibel anto por fabor AZV 
bin cu un solucion y habri 
un luga caminda clientenan 
si por acudi ora dokternan di 
cas no ta disponibel. 

Studia e posibilidad pa bin cu 
un punto pabou y un punto 
pariba di brug (por ta un na 
hospital mes y un na instituto 
medico na San Nicolas) unda 
clientenan,durante cierto 


oranan di dia, por acudi ora 
dokternan di cas no ta dis- 
ponibel. Na mes momento 
cobra e clientenan ora nan 
bay e luganan ey pa ayudo 
cu normalmente un dokter 
di cas tin cu duna. Cobrando 
pa e servicio ey ta haci e cli- 
entenan mas consciente cu 
nan tin cu bay dokter di cas 
caminda no ta cobra nan. 

Banda di e estudio ey ta b 

on pa AZV studia tambe e 
posibilidad pa bin cu un call- 
center exclusivamente pa 
duna informacion riba pre- 
guntanan tocante ki remedi 
por aplica o kico por/mester 
haci den caso cu algo pre- 
senta, ora dokternan di cas no 


ta disponibel ni na telefon , y 
e cliente no sa kico pa haci. 
E callcenter aki lo reduci e 
bishitanan( no necesario) na 
dokternan di cas y asina duna 
dokternan di cas mas tempo 
pa dedica na clientenan cu si 
mester di wordo mira pa un 
medico. Tur parti di mundo 
callcenternan ta duna infor- 
macion cu nan tin nan di- 
lanti den computer , pues no 
necesariamente mester di tin 
mediconan sinta na e callcen- 
ter ; que hubo uza e gradua- 
donan den medicina cu no ta 
cualifica pa funciona como 
medico na Aruba? Por lo me- 
nos por bin cu un proefpro- 
ject pa mira si un callcenter 
cu informacion medico ta 


funciona y ta yuda. 

Si AZV no ta/ke bin cu un 
callcenter cu ta duna infor- 
macion medico , kisas boti- 
canan lo por bin cu un call- 
center pa duna informacion 
y na mes momento informa 
e cliente cua remedi e por 
cumpra y haya na botica. 

Sistemanan tin cu wordo 
adapta ora ta necesario pa por 
cumpli cu loke clientenan ta 
desea; djis bisa cu clientenan 
tin cu siña ki ora si of ki ora 
no por bay seccion di emer- 
gencia na hospital no ta so- 
luciona un problema medico 
cu un cliente tin y e no sa 
kico haci ora dokter di cas no 
ta disponibel. Q 


Seferino Tromp: 

No busca solucion cerca bruha 


ORANJESTAD- Awendia 
bo por mira cu hopi hende 
ta desviando di e caminda 
di Dios y nan ta bibando 
den un bida cu no ta are- 
gla, un bida sin Dios y nan 
ta busca nan solucion cer- 
ca bruhanan cu ta ofrece 
tur sorto di yudansa. 

Tin hende consciente y in- 
consciente ta buscando e ca- 
minda di satanas pa soluciona 
nan problemanan. Den 1 
Timoteo 4: 1-2: e Spirito San- 
to ta bisa claramente, cu den 
e ultimo tempo algun hende 
lo nenga nan fe, pasobra cu 
nan lo tende na spiritonan di 
eror y di doctrinanan diabol- 
ico. Nan enseñansa ta bini di 


hendenan mentiroso y hip- 
ocrita, cu tin nan consenshi 
marca cu e señalnan di diabel. 

Awendia bo por mira, tende y 
lesa di diferente bruhanan cu 
ta duna nan servicionan via 
radio y prensa y nan ta ofrece 
tur sorto di solucionnan. 

Boso nan mester tene cuidao 
cu e sorto di hendenan aki cu 
no ta bini di Cristo Hesus, cu 
no ta bini di Iglesia y cu no 
tin aprobacion di sacerdote. 
Nan ta hendenan cu ta den 
creencia diabolico y nan no 
tin ningun poder di Cristo 
Hesus pa cura hende of pa 
haci milagernan. 


Hopi hende sin fe ta birando 
lomba pa Dios y nan ta bay 
purba nan suerte cu e wolf- 
nan bisti den cuero di carne. 
Den Levitico 19: 26,30 Dios 
ta bisa: no practica e adivi- 
nacion y no mete boso den 
bruheria. No practica e spir- 
itismo y ni consulta cu e adi- 
vinonan, pues boso ta bira 
impuro pa e motibo ey. Ami 
ta e Dios Yave. 

Dios ta adverti pa no bay 
den e camindanan robes, pa 
boso no comete pica grandi 
y ofensivo contra Dios. No 
core yama y no core bay na 
e luganan cu nan ta ofrece. 
Prome cu tur cos, bay na un 
pastoor di bo Parokia of bay 


na un hende cristian y na un 
persona hopi spiritual, pa nan 
por duna bo un bon conseho 
y spierta bo di e hendenan cu 
bo kier a acerca. 

Boso sa cu satanas tin su 
discipelnan pa haci milager, 
pa boso kere y pa boso cay 
den su trampanan? Laga un 
hende spiritual of un pastoor 
yuda bo, resa cu bo y duna 
bo un bon conseho, pa bo no 
cay den trampanan di satanas. 
Den e di prome Mandamen- 
to di Dios ta prohibi hende di 
bay na e sorto di luganan di 
consulta di bruhanan. 

Den Exodo 20: 5-6 Dios ta 
bisa: Pasobra Ami, Yave boso 


Dios, ta un Dios celoso. Mi ta 
castiga Mi yiunan, nietonan y 
bisanietonan pa e maldad di e 
mayornan ora nan bay con- 
tra di Mi. Pero Mi ta mustra 
faborabel hasta na mil gen- 
eracionnan na esunnan cu ta 
stima Mi y cu ta observa Mi 
10 Mandamento. 

Den Bijbel 1 Corintionan 10: 
21-22 Cristo Hesus ta ad- 
verti: Boso no por bebe di e 
copa di Señor y den mesun 
tempo ta bebe di e copa di 
e demoñonan. Boso no por 
participa na e Cena di Señor 
y tambe di e demoñonan. 
Acaso boso kier provoca e ra- 
bia di Señor? Of acaso boso ta 
mas fuerte cun’E? □ 


Rifa lo tuma luga diadomingo awor 

Fundacion Juan Pablo Duarte ta felicita 
tur mama Dominicano na Aruba riba nan dia 


ORANJESTAD - Funda- 
cion Dominicana Aru- 
banse Juan Pablo Duarte 
ta informa cu nan rifa lo 
tuma luga diadomingo 
awor d29 di Mei pa 6’or at- 
ardi den cuadro di Dia di 
Mama Dominicano. 

Presidente di e fundacion aki, 
sr. Winston Tavarez a haci 
un suplica na comunidad en 
general y comercio pa coop- 
era cu e rifa aki pa asina nan 
por haya fondo pa cubri nan 
gastonan. 

E prome premio ta un ticket 
pa Republica Dominicana y 


100 dollar cash danki na Pawa 
Dominicana. 

E di dos premio ta un fm di 
siman na Riu Palace Aruba. 
E di tres premio ta un Lap- 
top. E di cuater premio ta un 
compra na balor di 150 florin 
na comestibel danki na Fru- 
teria Santo Domingo. 

Ticket ta costa 5 florin y e sor- 
teo lo tuma luga via tombola. 
E sorteo mes lo ta pa 6pm na 
nan oficina situa dilanti Plaza 
Juan Pablo Duarte na Playa 
cerca di hospital bieu. Tur 
hende cu kier ta presente pa 
mira e rifa tuma luga ta mas 


cu bon bini. 

Fundacion Dominicana Aru- 
banse Juan Pablo Duarte kier 
a gradici tur hende cu yuda y 
tur medio di prensa pa nan 
sosten. 

E rifa ta pa e fundacion Do- 
minicana Arubanse Juan 
Pablo Duarte por sigui cubri 
su gastonan. 

Alaves sr. Tavarez den nomber 
di e directiva di e fundacion 
aki ta expresa nan mensahe di 
feliz Dia di Mama Dominica- 
no na tur mama Dominicano 
na Aruba. □ 

CLASIFICADO ECONOMICO 


PERSONAL GRATIS MAX 20 PALABRA - TA ACEPTA AVISO FOR Dl 9:00 AM - 4:00 PM 


PASA LAGA BO AVISO NA OFICINA Dl BON DIA ARUBA WESTRAAT #22 


TA HUUR 


Appartament grandi di 
33m2 pa 1 of 2 persona, 
na San Miguel, Noord 
5 minuut di tur Hotel 
Tel. 592-2688 


TA BENDE 

Plachi di glas 2 1/2 meter 
xl meter x 8mm 
Kozijn di ceder 
lessenaar Fl. 25 
Kashi di paña FI.50 
Tel. 561-7112/567-6844 
Joe 


TA HUUR 

Semana 34 La Cabana 
Beach and Raquet Club 
25 Agst -1 Sept. 
para 4 personas. 
Bloque C - Apto. 311 
Tel. 0058 414 6457772 
0058 414 063 6219 
E-mail 

darwinrichard501 @hotmail.com 


TA BENDE 


un cas plus 1 apto na 
Caya Magasina, Brazil 
Afls. 190.000 yama 

Tel. 592-9966 


TA BENDE 

Cashi di cushina di plywood 
3/4, top graniet, un cashi 
ariba di plywood 3/4 den 
bon condicion prijs pa nan 2 
Awg.1.250 
Tel. 661-2081 


SERVICIO PUBLICO 


un señora responsable 
ta busca trabou di cas 
ta strica, laba, cushina, wak 
pa hende grandi y mucha 

Tel. 641-2615 


SERVICIO PUBLICO 


Ta busca trabou pa 
cuida mucha of hende 
grandi y tambe ta haci 
trabou di cas 

Tel. 748-2588 


FOR SALE 

House Esmeralda 
780 mts2 3 bdr, 3 baths, 
kitchen, living room, dinning 
room, marmol floor. By 
owner $350.000 
Awg 630.000 
Tel. 600-5393 


TA HUUR 


1 di juni cas na Savaneta 
ariba caminda grandi, 2 
camber, 2 airco, 2 baño, 
cushina, lugar pa parkeer, 
cura cu mata dilanti. Ideal 
pa pareha of pa oficina. 

Afls. 975 p.l. Dep Fls. 1.450 
Interesadonan serio yama 
Tel. 585-1582 


TA BENDE 


Cas situa na Socotorolaan 
25, 3 camber cu closet, 

2 baño, sala comedor, 
cushina, porch, cura. 
Central pa tur caminda . 
Prijs taxatie rapport 
Awg. 278.000 
Prijs pidi den man 
Awg. 225.000 
Tel. 593-0909 


SERVICIO PUBLICO 


Ta busca trabou pa traha na 
cas den tur ramo. Un 
señora serio y responsabel. 
Por ta part time of full time. 
Pa cuida mucha of hende 
grandi. Pa info. 

Tel. 567-7663/641-2615 



Yena aki bao c siguientQ informacion: 

FOR SALE 

Toyota Yaris 2004 
Autom/ Beige 
caba di aña su full service 
Radio/ no airco. 

Aw.4.500 
Tel. 594-5108 


FOR SALE 

Lasmachine marka 
Lincoln 

450-SEA riba wiel 
variable voltage. 
DC-ARC welding power 
source 110-220 coriente 
Por yama 
Tel. 563-3583 


FOR RENT 


OFFICE 

in the Mainstreet 
Caya Betico Croes 19-21 
Calypso Bldg 2nd Floor 
Elevator Operated, Air-condition 
5 Office Spaces 
For information 
Call 582-3142 
Meredith 


SERVICIO PUBLICO 

l’m looking for a job 
as a waiter or any 
restaurant no matter what 
position 

Tel. 740-6116 


TA BENDE 


Un cas grandi 1200m 
cu espacio na banda apart. 
banda di caminda grandi di 
Tanki Leendert pa 
Oranjestad, bon pa 
negoshi, oficina, dokter, etc 
Tel. 560-8929 


SERVICIO PUBLICO 

Professional 

Photographers 

Photo shoot in Aruba 
weddings, couple, corporate 
event, senior, new born and 
more call us: 

Tel. 749-2533 
730-5695 


LOOKING FOR 


persons to work on a 
marketing project doing 
survey. Need persons that 
can speak Spanish or 
English. Applicants must be 
available all day, be 
responsible & outgoing. 
Company will train.Please 
send resumes to 
cportella@hoperesearcharoup. 

com 


TA BUSCA 

Pizzeria search for employ 
with or without kitchen 
experience. Please Call to 

+297-6608637 


TA OFRECE 

Servicio de limpieza en 
general, pintura, chapi, 
plomeria, construccion y 
renovacion. 

Tel.660-7997 
whatsapp+297-660-7997 
+58424-6628183 


SERVICIO PUBLICO 

Construction 
ta pega blokkie, pleister, 
plafond, mosaico, azulejo, 
vloer dak, cura, plafond bow 
dak, cas completo, nos ta 
arubiano y cu bon prijs 
Tel. 661-2081 


SERVICIO PUBLICO 


Promocion di Santo 
pa pleister y pega bloki 
Turtipo di graniet. 
Corta mata chiquito y grandi 
y tira sushi afo 
Tel. 562-2532 


TA HUUR 

cas 2 camber cu baño c/u 
amoblado bon prijs, no 
mascota, no mucha chikito 

TA BENDE 

matanan di fruta, sorsaca, 
papaya, mango, nan ta 
grandi. Dulce di papaya 

Tel. 594-9069 


TA BUSCA 

Trabou di cas of oficina- 
Restaurant 

Tel:641-9217 of 
600-1491 


TA BUSCA 


Trabou den cualkier area. 
tambe si bo mester persona 
pa decoracion pa 
Recibimento, bruid, 15 aña, 
cualkier fiesta of evento 
por yama 
Tel:641-9217 of 
600-1491 


SERVICIO PUBLICO 

Ta duna bijles di ajedrez 
Tambe ta yuda muchanan 
di basis school secundario 
cu huisjwerk den 
materianan cu ta dificil 
Tel:568-9748 / 600-0678 

Monumentenbureau 

A bay inspecciona e cas di luz y bentana di e faro 



HUDISHIBANA - E faro 
situa na Hudishibana ta 
den pleno restauracion y 
ta avansando bon. 

Na comienso di e proyecto 
a desmantela e cas di luz di e 
faro pa wordo restaura. Reci- 
entemente Sra. Daphne Ev- 


ery a representa Monumen- 
tenbureau pa inspecciona e 
cas di luz di e faro y alabes e 
bentananan na Venezuela. 

Monumentenbureau a wor- 
do compaña pa sr. Anko van 
der Woude di IMD cu ta e 
arkitecto di e proyecto y con- 


huntamente cu Monumen- 
tenbureau ta efectua e mane- 
ho di e construccion. 

Na Venezuela sr. Every y sr. 
van de Woude a controla tur 
e midinan y alabes e calidad 
di restauracion di e cas di luz 
y alabes sra. Daphne Every a 
controla e bentana di palo, pa 



asina den e luna binidero tur 
esakinan wordo transporta pa 
Aruba. 

E acabado di e bentananan 
lo wordo haci na Aruba. E 
contratista di e proyecto ta 
Eco Aruba Line Develop- 
ment N.V y ta cumpliendo 
cu su trabao. E contratista a 
fmancia e biahe di trabao. Tur 
e trabaonan na Venezuela ta 
wordo haci pa sub contratista 
di EcoAruba line Develop- 
ment N.V 

E faro ta propiedad di Stich- 
ting Monumentenfonds y ta 
fmancia e proyecto impor- 
tante aki. Stichting Monu- 
mentenfonds tin hopi aña ta 
traha estrecho cu e departa- 


mento di gobierno, Monu- 
mentenbureau. Monumen- 
tenbureau ta e organo encar- 
ga cu tur aspecto general di 
monumento y principal ta e 
expertonan riba restauracion. 
Directora di Monumenten- 
bureau, sra. Yvonne Webb- 
Kock, cu ta lider di e proyec- 
to ta hopi contento con e 
proyecto ta desaroya y alabes 
con dedica e grupo ta, cu ta 
traha riba e proyecto di res- 
tauracion di nos faro. E vision 
di Minister di Cultura, sr. Ot- 
mar Oduber, conhuntamente 
cu Monumentenbureau, ta 
realisando rescatando y res- 
taurando nos patrimonio pa 
nan keda pa nos siguiente 
generacionnan. □ 


Segun autor di biografia di Miguel Pourier, su vision tabata: 

“Como pais bo no por gasta mas di loke bo por afford...” 


ORANJESTAD - Diaran- 
son anochi e periodista 
y autor di Corsou, sra. 
Benadette Heiligers a haci 
un presentacion di su obra 
mas reciente, esta “Miguel 
Pourier. Leven om te di- 
enen”, dilanti un publico 
mayoria di nan di origen 
Boneriano, interesa pa 
sa mas riba e bida di nan 
paisano y estadista naci na 
Rincon. 

E introduccion di e buki aki 
na Cas di Cultura a conta cu e 
presencia di e famia mas cer- 
cano di e politico Antiano cu 
a fayece un par di aña pasa. 

E autor Heiligers a bisa cu 
e buki aki ta producto di un 
trabou di investigacion cu el a 
cuminsa varios aña pasa, pero 
cu despues di un tempo di 
lag’e para un rato, el a tuma 
e reto aki bek, despues cu e 
famia di Pourier a acerca su 
persona den cuadro di e in- 
stalacion di un fundacion cu 
ta percura mantene bibo e 
memoria di e ex prome min- 
ister di Antia. 

Nan ta material cu el a yega di 


compila di archivonan tanto 
na Hulanda como na Corsou, 
y notanan di e mesun Miguel 
Pourier (d.f.m) cu nan famia 
a laga den consideracion di 
e autor aki. Sra. Heiligers a 
lamenta cu Pourier a bay laga 
nos sin autorisa ni conoce e 
biografia aki skirbi na Hulan- 
des y inspira den su bida. 

Biografia 

Pourier mes na su ultimo aña 
di su bida a yega di skirbi al- 
gun di su recuerdonan masha 
valioso di Rincon. E autor y 
periodista ta rescata esencia 
di Pourier su bida di infancia 
den e cunucu di nan mayor- 
nan den su isla natal Bonaire. 
E ta recrea Miguel su bida hu- 
milde na su pueblo Rincon, y 
tambe e sentimento di protec- 
cion hopi grandi di Miguel su 
mama. Igualmente e cambio 
di bida di e hoben Pourier na 
Corsou y na Hulanda. Tambe 
con un persona timido a sufri 
un metamorfosis y el a trans- 
forma su mes den un figura 
publico ora cu a drenta den 
arena politico. Pues e buki 
aki ta relata diferente etapa of 



fase rond di e personahe aki. 
E buki tambe ta laga conoce 
su lesadonan riba Pourier su 
triunfonan y derotanan como 
politico. Pourier su ideal po- 
litico di mantene un Antia 
uni tabata un golpi duro pe. 
Sra. Heiliger a describi ma- 
gistralmente den su presenta- 
cion ora cu el a bisa: “Sinem- 
bargo nada di esey no tabata 
comparabel cu e ciclon cu el 
a haye despues di e referen- 
dum estatal di 1993 na Cor- 
sou”. 

Den e referendum aki un 


75% di e votado a vota pro 
pa mantene e islanan di An- 
tia hunto, y considerando cu 
Pourier a lidera e ideal aki, tur 
hende a pidi e yiu di Bonaire 
drenta politica bek (ya cu el 
a bay pa sector priva) pa bin 
encabesa esaki, ya cu e par- 
tido politico existente tabata 
contra. Aunke e no a logra 
mantene e union di Antia, el 
a drenta politica cu e creacion 
di un partido politico nobo pa 
participa den eleccion di feb- 
ruari di 1994, unda el a haya 
un victoria “aplastante”, se- 
gun e periodista. 

Otro situacion dificil cu como 
mandatario Pourier a pasa 
aden tabata e presion pisa fei 
Hulanda y Fondo Monetario 
Internacional (IMF) pa sanea 
fmansa publico di Antia. Pa 
loke ta Aruba ta wordo con- 
ta e aprecio y admiracion di 
Miguel Pourier tabatin pa Er- 
nesto Petronia, Betico Croes 
y Hendrick Croes. Tambe e 
compromiso y inteligencia di 
nos funcionarionan den ma- 
teria fiscal durante e curson- 
an cu el a bin duna na Aruba. 


Na fmal di e presentacion e 
linguista y promotor cultural 
sr. Mirto Lacle a realisa un 
entrevista cu e autor Heiliger 
caminda el a forma un serie 
di pregunta inspira riba e pro- 
duccion di e buki y e inkietud 
di e publico pa sa mas di dje. 

Entre nan pa kico e periodista 
aki a dicidi di skirbi e buki 
aki rond di e personahe di 
Miguel Pourier y no e bio- 
grafia di otro politiconan An- 
tiano di gran reconocemento. 
E1 a bisa cu e tabatin diferente 
motibo, y sin cu e kier crit- 
ica nada di niun otro prome 
minister, un di nan tabata cu 
Pourier a bini cu un maneho 
cu awendia nos no por ni 
imagina nos mes cuanto re- 
sistencia e tempo ey e mane- 
ho ey tabatin. “E tabata algo 
masha simpel. Su vision taba- 
ta simplemente cu como pais 
bo no por gasta mas di loke 
bo por afford”, e autor a bisa. 
E1 a agrega cu Miguel Pou- 
rier a aplica e vision aki den 
tal extremo cu e turbulencia 
social cu a compaña e proceso 
ey tabata hopi remarcabel.Q 

Diadomingo di ‘Corpus Cristi” 


Un Snechi di Palabra di Dios 




ORANJESTAD- Corpus 
Cristi I lect: Gen 14, 18-20/ 
Salmo 110/11 lect: 1 Cor 11, 
23-26/Evangelio: Lc 9,11-17 
Den e tempo aya Hesus a pa- 
pia cu hende tocante reino di 
Dios. Tambe 

E1 a cura esnan cu tabatin 
necesidad di cura. Ora solo 
a cuminsa baha, e diesdos 
discipelnan a bay cerca He- 
sus y a bisa: “Manda e mul- 
titud bay, ya nan por bay e 
pueblonan y pueblesitonan 
den bisindario, pa nan haya 
luga di drumi y cuminda pa 
come. Pasobra aki nos ta na 
un luga solitario.” 

Hesus a contesta: “Boso mes 
duna nan di come, no!” 

Nan di: “Nos no tin mas cu 
cinco pan y dos pisca. 

Acaso Bo kier pa nos bay 
cumpra cuminda pa tur e 
hendenan aki?” Ta asina cu 
tabatin mas o menos cinco 
mil homber ey. Hesus a bisa 
su discipelnan: “Pone tur 
hende sinta den grupo di mas 
o menos cincuenta.” Nan a 
obedece y pone tur hende 
sinta. Hesus a tuma e cinco 
pannan y e dos piscanan; E1 a 
hisa su cara na shelo y gradici 
Dios. E1 a kibra e pannan y 
duna su discipelnan pa nan 
parti pa e hendenan. Tur 
hende a come suficiente y e 
discipelnan a yena diesdos 
macutu cu loke a sobra. 
Palabra di Señor 

Mensahe 

Hesus ta comparti cu su 
pueblo. E ta papia cu nan 
tocante di reino di Dios, E 


ta cura enfermonan y fi- 
nalmente E ta duna nan di 
come. Hesus su discipelnan 
uzando nan logica humano, 


ta propone pa despedi di 
hende, pa nan mes resolve e 
problema di cuminda. 

Pero Hesus ta probecha di e 
circunstancia, pa mustra nan 
cu si nan tin fe y presta un 
cooperacion minimo, Dios 
por haci cosnan grandi. Tin 
biaha nos no ta comparti cu 
otro, sin para keto na e echo 
cu loke nos por duna, ta un 
gota den e ocean di necesi- 
dad. 

Pero cada gota ta haci dife- 
rencia, cada pida pan cu nos 
ta comparti cu otro, of yuda 
otro cu algun detaye cu ta 
parce ‘insignificante’ pa nos 
ta haci diferencia. Esey He- 
sus kiermen ora E ta bisa 
nan: ”Boso mes duna nan di 


come” y despues trece e cin- 
co pannan y e dos piscanan. 
Loke Hesus a haci despues 
ta mustra nos e grandesa di e 
milager divino. 

Prome, Hesus a mira shelo; 
despues a haci un oracion di 
alabansa; kibra pan y fmal- 
mente a pasa esey pa su dis- 
cipelnan pa nan parti esey pa 
pueblo. 

Algo similar a pasa na ora di 
ultimo cena (Lc. 22,19) y na 
mesa di Emaus (Lc. 24,30). 

E punto clave di e acontec- 
imento aki ta e mirada di 
Hesus na shelo. E mirada aki 
ta yuda hende compronde di 
unda e pan aki ta bini. Pero 
tambe e ta cuminsa crea 
base pa acepta e misterio di 
Eucaristia y reconoce Hesus 
como pan cu a baha foi she- 
lo. Den pasado Israelitanan a 
mira solamente riba suela pa 
recoge e mana cu nan a haya 


den desierto. 

Si nos mira solamente con pa 
haya pan material y satisface 
nos hamber y otro necesidad- 
nan corporal, nunca nos lo 
descubri e balor di Eucaristia 
y busca nos alimento spiritu- 
al. Celebrando awe e solem- 
nidad di “Corpus Cristi”, laga 
nos wak shelo y pidi Dios pa 
duna nos wowonan di fe pa 
descubri Hesus su presencia 
den cada hostia consagra y 
busca cu frecuencia e alimen- 
to aki cu ta duna bida eterna. 

ORACION 

Alaba y bendiciona sea 
semper Hesus den 
Santisimo Sacramento 
di altar! 

PROPOSITO 

Evalua participacion di bo 
persona y di bo famia na cele- 
bracion di Santa Eucaristia. □ 




Parokia Sagrado Curason di Hesus: 
Celebracion di Corpus Cristi 


SAVANETA- Diadomingo 
29 di mei Iglesia ta celebra e 
Solemnidad di “Corpus Cristi”. 
Den nos parokia di Savaneta/ 
Pos Chikito lo tin un misa spe- 
cial pa duna honor na Curpa 
y Sanger di Hesus pa 9’or di 
mainta, combina cu procesion 
eucaristico pa 4 altar riba tere- 
no entre misa y scol. 

E solemnidad di Corpus Cristi ta 
yama nos atencion riba presencia di 
Hesus den Sacramento di Eucaris- 
tia, y pa medio di procesion ta mus- 
tra nos cu Hesus kier sali y bishita 
su pueblo. 

Na mesun tempo e procesion aki 


ta un muestra publico di nos fe 
den Hesus presente den Eucaris- 
tia. Hesus mes a bisa nos:”Esun cu 
ta come mi carni y bebe mi sanger 
tin bida eterno”. P’esey mester ta 
sumamente importante pa cada un 
di nos di ricibi Hesus den Santa 
Comunion di un forma digno y 
frecuente. 

Na un manera particular nos ta 
invita na e celebracion aki tur mu- 
cha cu e aña aki a ricibi nan prome 
Santa Comunion na Savaneta y Pos 
Chikito (cu nan paña di fiesta) nan 
mayornan, muchanan di nos scol- 
nan y tur fiel en general. 

Bin celebra hunto cu nos Hesus su 
presencia den Eucaristia.Q 

llde Trekking op 26 mei 2016 
Waarvan proces-verbaal was opgemaakt 
en ondertekend door C.Antonia namens de 
Procureur-Generaal, de getuigen en de 
directeur a.i. van de Landsloterij. 


Iste Priis 


27324 

2,000 

27325 

200,000 

27326 

2,000 



2de Priis 


29408 

1,500 

29409 

40,000 

29410 

1,500 


3de Priis 


25536 

1,250 

25537 

20,000 

25538 

1,250 


J.J. Drenthe-Marten 

Getuigen: 

A. Zijlstra 
S.Puriel 


www.landsloterij.org 


UREN VAN UITBETALING: 


CURAÇAO 

Tel: 462-4088 

ARUBA 

Oranjestad 

Tel: (002975) 824784 

San Nicolas 

Tel: (002975) 845200 


8.00 - 15.00 ( maandag t/m vrijdag ) 


8.00- 12.00 en 13.30-16.30 
8.30 - 16.00 ( maandag t/m vrijdag ) 


BONAIRE Maandag tot en met vrijdag 

8 tot 11 uur voormiddag 
1 tot 3 uur namiddag 
Tel: (0717) 7047 


ST. MAARTEN 

Tel: 0017215424536 


7.15-12.30 


SABA s.v.p. bellen 

Tel. 0017215228528 



ST. EUSTATIUS 

FAX 0318-4051 


0318-2236, 0318-2640 



















































































































PRIJS Dl DOLLAR 
INTERNACIONAL 


US DollarA 

1.00 USDAT 

Argentine Peso 

13.998555 

Australian Dollar 

1.391011 

Bahraini Dinar 

0.376868 

Botswana Pula 

11.150114 

Brazilian Real 

3.617132 

British Pound 

0.683805 

Bruneian Dollar 

1.375930 

Bulgarian Lev 

1.751879 

Canadian Dollar 

1.303311 

Chilean Peso 

687.710392 

Chinese Yuan Renminbi 

6.566509 

Colombian Peso 

3052.969813 

Croatian Kuna 

6.730933 

Czech Koruna 

24.282379 

Danish Krone 

6.682982 

Emirati Dirham 

3.672910 

Euro 

0.898548 

Hong Kong Dollar 

7.766209 

Hungarian Forint 

282.620021 

Icelandic Krona 

125.184804 

Indian Rupee 

66.998417 

Indonesian Rupiah 

13618.237939 

Iranian Rial 

30333.600151 

Israeli Shekel 

3.845212 

Japanese Yen 

109.911021 

Kazakhstani Tenge 

336.250345 

Kuwaiti Dinar 

0.302150 

Latvian Lat 

0.631499 

Libyan Dinar 

1.373000 

Lithuanian Litas 

3.102505 

Malaysian Ringgit 

4.080681 

Mauritian Rupee 

35.389572 

Mexican Peso 

18.473002 

Nepalese Rupee 

107.261289 

New Zealand Dollar 

1.490254 

Norwegian Krone 

8.340156 

Omani Rial 

0.384840 

Pakistani Rupee 

104.742996 

Philippine Peso 

46.676216 

Polish Zloty 

3.941989 

Qatari Riyal 

3.640688 

Romanian New Leu 

4.047983 

Russian Ruble 

66.342803 

Saudi Arabian Riyal 

3.750195 

Singapore Dollar 

1.375930 

South African Rand 

15.670579 

South Korean Won 

1181.811156 

Sri Lankan Rupee 

147.098224 

Swedish Krona 

8.337333 

Swiss Franc 

0.992630 

Taiwan New Dollar 

32.543178 

Thai Baht 

35.708508 

Trinidadian Dollar 

6.655199 

Turkish Lira 

2.954993 


SERVICIO m 

BOIICANAWARDA 


Oranjestad: Kibrahacha Tel: 
582-2007 

San Nicolas: San Nicolas 
Tel: 584-5712 


DOKTER NA WARDA 


Oranjestad San Nicolas 

Dr. Esschendal Dr. Wever 

Tel. 586-0334 Tel. 584-5155 


Dia: 

Fecha: 

Crucero: 

Yegada: 

Salida: 






Diaranson 

4mei 

MONARCH 

06.00 

18.00 

Diahuebs 

5 mei 

CARNIVAL 

CONQUEST 

07.00 

16.00 

Diaranson 

11 mei 

MONARCH 

06.00 

18.00 



MS EXPEDITION 

10.30 

22.30 

Diahuebs 

12 mei 

CARNIVAL 

SPLENDOR 

08.00 

16.00 

Diaranson 

18mei 

MONARCH 

07.00 

17.00 

Diahuebs 

19mei 

ADVENTURE OF 

THESEAS 

07.00 

18.00 

Diaranson 

25 mei 

PACIFIC PRINCESS 

06.00 

16.00 



MONARCH 

07.00 

17.00 


Por fabor tene na cuenta cu e schedule crucero por cambia 


SERVICO Dl TAXI 

Aruba Transfer Tour & Taxi C.A. 

Pos Abao #41 
RO.Box 723 Aruba 
Tel: 582-2116/582-2010 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1928 
E-Mail: tas@setarnet.aw 



EMERGENCIA 

911 

Polis 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Centro Medico 

523-8833 

Warda Costa 

913 

Seguridad Naccional 11911 

Botica 

Aloe 

584-4606 

4 Centro Medico 

584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Cervicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupiaal 

583-8560 

Utilidad 

Setar 

117 

Web 

525-4600 

Elmar 

523-7147 

Funeraria 

Aurora 

588-6699 

Ad Patres 

584-2299 

The OliveTree 

584-8888 


Centrale Bank van Aruba 

Daily Exchange Rates - 05/27/2016 



CeNIRAEJ 13 HSK \'AS A HL HA 


1 

Currency 

2 

Buying from Public 

n 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.34 

1.36 

1.38 

CHF 

179.50 

180.22 

181.02 

GBP 

2.54 

2.59 

2.65 

JPY 

160.96 

162.43 

164.06 

EUR 

197.11 

198.91 

200.91 

DKK 

25.76 

26.48 

27.28 

NOK 

20.42 

21.14 

21.94 

SEK 

20.45 

21.17 

21.97 

For amounts up to Afl. 100,000 

SERVICIO 



FUNDACIONNAN 


Cas Di Cultura 

Vondellaan 2 Aruba 
297-582-1010 

F AD A 

Campanastraat 5 Aruba 

297-583-2999 

297-583-9610 



Bo kier cuida un pushi? 
Yama awo! Aruba Animal 
Shelter 582-1623 Wayaca 
128B 

Donacion Aruba Ani- 
mal Shelter - Bank ac- 
count RBC Royal Bank 
7700000032451794 


F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 


Animal Care Clinic: 
582-8382 

Contreras Veterinary 
Services: 

587-0917/593-0404 

Veterinary Services: 
585-0400 (Pick up of 
injured animals) 


Cas Animal & 

Ambulance: 

742-8732 

Veterinaire Kliniek Wayaca: 

582-1720/593-0603 

Serlimar: 

584-5080 (Pick up dead 
animals) 


Ideanan pa recicla 



Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 




Bo kier duna un puppy un hogar? 

E cacho ta yama Jerry y e ta gusta wega tur dia 
Yama awo! Aruba Animal Shelter 582-1623 Wayaca 128B 
Donacion Aruba Animal Shelter - Bank account RBC Royal 
Bank 7700000032451794 

Sudoku BON DIA, train bo mente 


3 


4 

6 

1 




5 

7 


8 




3 


6 




9 


3 

4 



8 


7 




5 

1 



2 


7 


5 


4 


6 




9 

1 



2 

4 

8 


3 

5 

2 



7 







9 



1 


6 



9 

2 

8 



Bon bini na Sudoku Bon Dia. 
Riba e pagina aki nos ta brin- 
da bo tur dia tres sudoku den 
e siguiente secuencia, Facil, 
Medio. Pa resolve bo ta pone 
number den cada cuadra di 
tal forma cu cada rij crusa of 
bay abou tin e number un 
solo biaha. 


Tambe den cada cuadra 
chikito compara cu esun mas 
grandi tambe tin e number- 
nan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 


Balanan de bacalou 



Ingredientenan 

• 12 ons (3/4 lb) di bacalou sala 

• lVz copi batata machica 

• 2 cuchara di parsley corta fmi 

• 2 webo grandi 

• 1 siboyo chikito corta chikito 

• azeta canola pa hasa 
Pa herbe e bacalou: 

• 4 copi awa, dividi 

• 1 siboyo chikito geslice fini 

• 1 blachi bay 

• 4 pipita di peper hente 

Preparacion 

1. Fresca e bacalou. Draai, kita e cuero y wesonan y corta den 
pidanan chikito. 

2. Herbe e bacalou. Den 2 copi awa sudder 1 siboyo chikito 
geslice fmi, 1 blachi bay y 4 pipita di peper hente. E)espues di 
5 minuut, agrega e bacalou y 2 copi awa. Ora cu e ta sudder, 
tapa e weya y quitte for di candela, pa e bacalou no bira duro. 

Bo por laga e bacalou den e likido aki den frigidere, te ora cu 
bo ta cla pa uzo. 

3. Pa forma e bala: drain e pisca y hila bon den un conchi. 
Agrega e batata machica. Bati 2 webo cu un tiki salo y agrega 
nan na e pisca y batata. Agrega e parsley, e siboyo gechok, salo 
y peper na smaak. 

4. Warda ± % ora prome cu bo traha e balanan; nan mester 
ta ± T/ 2 -in grandi. Hasa e balanan den suficiente azeta bon 
cayente (375°F - 190°C). Pone nan ariba papel di cushina pa 
seca y despues disfruta 

Con pa haci siboyo caramel 



Ingredientenan 

Como ehempel nos ta uza: 

• 2 siboyo geel 

• 1 planchi teflon 

• 3 cuchara di azeta 

Nota: Caramelisa kier men 
cushina te ora nan bira hopi 
bruin, pero no kima. E ta 
facil pa logra y e resultado 
ta siboyonan bruin cushina 
cu un sabor dushi. Esey no 
ta straño, pasobra bo a caba 
di cambia e sucu paden di e 
siboyonan na caramel, p’esey 
mes e nomber. 

Preparacion: 

1. Purba corta e siboyonan e 
mesun grandi. Esey ta hopi 
importante pa nan tur hasa 
mesun tanto. Sino e chiki- 
tonan ta cuminsa kima, 
prome cu e grandinan a cara- 
melisa. 

2. Keinta e azeta ariba un 
candela mediano. Una vez cu 
e azeta ta cayente, agrega e si- 
boyonan. 

3. Cuminsa draai mes ora pa 
tur siboyo wordo cubri cu e 
azeta. 

4. Laga e siboyonan cushina, 


mientras bo ta keda draai 
for di e fondo pa permiti cu 
tur siboyo haya mesun tanto 
tempo contact cu e fondo 
cayente. 

5. Keda draai nan y bo lo rip- 
ara cu e siboyonan ta perde 
nan volumen dor cu nan awa 
a cuminsa vapora y nan ta 
cuminsa bira bruin. 

6. Asina cu e cuminsa bira 
bruin, baha e candela un poco 


pa reduci e riesgo cu nan ta 
kima. Keda wak nan y draai 
mas. Mientras cu e sucu den 
nan ta caramelisa, nan ta bira 
mas y mas bruin. No laga nan 
pasa e colo maron, pasobra e 
ora nan ta na punto di kima. 

7. Asina cu nan yega e colo 
cu bo kier, kita e planchi for 
di candela y mesora saca nan 
pone ariba un tayo pa nan 
stop di cushina. 

Frisian Flag: 

Ta cla pa celebra dia di lechi 


ORANJESTAD- Desde 2001 e or- 
ganisacion FAO ( Food and Agri- 
culture Organisation of the United 
Nations ) a introduci un dia special 
pa celebra lechi y conhuntamente 
rond mundo nan ta celebra “World 
Milk Day” riba prome di juni cu 
diferente actividad na unda ta edu- 
ca riba nutricion y e beneficionan 
cu ta bin ora bo tin un dieta rico 
di lechi. 

Cuminsando dialuna 30 di Mei e team 
di Frisian Flag y Compra ltd, distri- 
buidor di Frisian Flag na Aruba, lo 
bishita diferente scol basico manera 
Mon Plaisir y Cristo Rey entre otro cel- 
ebra cu esunnan mas hoben dia Inter- 
nacional di Lechi. Lo treat e muchanan 
y educa nan over di e importancia di 
bebe lechi regularmente. 

Pa culmina e celebracion lo tin un 
evento den Caya Betico Croes diasa- 
bra 4 di Juni, unda tur mucha lo dis- 
fruta na e Holland Fun Farm di Frisian 
Flag. Esaki ta un experiencia special- 
mente diseña pa educa un mucha riba 
e proceso cu lechi ta pasa den dje, pa 
asina nos tur por disfruta di un dushi 
glas di lechi. E Holland Fun Farm lo 
ta ubica den Caya Grandi diasabra 4 di 
Juni y muchanan tin chens pa siña con 
ta chica lechi di un baca, lo tin compe- 
tencia di pintamento, diferente wega y 
Spin The Wheel. 

Lo tin e 2 Frisian Flag Dino Jump pa 
asina muchanan por hunga un rato y 
lo tin oportunidad pa saca potret pa 
asina recorda e dia. Adicionalmente si 
bo cumpra cualkier producto di Fri- 
sian Flag na bo supermercado preferi y 
trece bo recibo durante e evento bo ta 
gana premio instantaneo tambe! 

Bin cu e famia pa asina pasa un rato 
agradabel cu e chikitin di cas y disfru- 
ta di e dia di lechi cu Frisian Flag. Pa 
mas informacion for bishita e pagina di 
Facebook di Compra ltd. 

Aruba Murals Project: 

E comunidad di Aruba por mira e desaroyonan creando e capital cultural 



ORANJE STAD - Actu- 
almente San Nicolas ta 
conociendo diferente de- 
saroyonan cu ta tumando 
luga, un cu sigur ta hala 
atencion ta Aruba Murals 
Projects’. 

Esnan cu ta pasa banda di e 
murayanan na San Nicolas 
por a nota cu den dos dia mas 
muraya a haya un pintura. 
Ta trata aki di e di dos fase di 
AME Ministerio di Turismo, 
Transporte, Sector Primario y 
Cultura a inicia cu e proyecto 
aki cu sigur ta un proyecto 
positivo pa Aruba y pa e de- 
saroyo cultural cu tin na San 
Nicolas. 

Esaki ta un manera tambe 
cu ta promove arte publico 
rond di nos isla. Consehero 
di Minister Oduber, Sra. In- 
dra Zaandam ta duna di con- 
oce cu awor a cuminsa cu e 


Robert Tromp cu ta e direc- 
tor di e proyecto AMP con- 
huntamente cu muchanan 
hopi entusiasma na scol di 
arte e tempo ey. Sinembargo 
e aña aki lo sigui un biaha mas 
cu Aruba Murals Projects’ y e 
importancia di e proyecto aki 


por menciona cu un persona 
Arubiano pero cu ta biba na 
Hulanda, Sr. Sandro Angela 
for di su propio boluntad a 
tuma contacto cu oficina di 
e mandatario y kier a colab- 
ora den e proyecto di Aruba 
Murals Projects’ esaki ta un 


Arubianonan y mas bunita di 
esaki ta cu ta mira generacion 
bieu y nobo cu ta envolvi den 
cultura y arte. Sinembargo e 
mandatario mes ta trahando 
duro riba e desaroyo di San 
Nicolas unda cu tin diferente 
trabaonan ta andando pa em- 


e desaroyonan cu ta tumando 
luga. NA mes momento Sra. 
Indra Zaandam ta haci un 
invitacion na tur artistanan 
di Aruba y cu ta interesa pa 
tuma contacto cu Robert 
Tromp pa asina mira e posibi- 
lidadnan con nan tambe por 
forma parti di Aruba Murals 
Projects’. 

Tambe tin trabaonan andan- 
do den e parti di promenade 
unda cu e caya aki lo bay bira 
un caya artistico. E fundacion 
‘CRAFT’ cu ta di e artesano 
nan lo bay habri un di dos ed- 
ificio na San Nicolas pa asina 
promove nan producto na 
tanto hendenan local como 
tambe turistanan cu ta bishita 
nos pais. 

E di dos parti aki cu nan lo 
bay habri ta unda cu e cliente 
por mira e artesano nan con 
nan ta traha y alabes cum- 
pra nan productonan local. 



di dos parti di Aruba Murals 
Projects cu un enfoke riba e 
importancia di arte, cultura, 
social y educativo pa desar- 
oyo di Aruba. 

Aña pasa a traha cu e artista 


ta pa mustra e forsa y e po- 
tencial di arte y cultura tin 
den esaki. B Segun Sra. Indra 
Zaandam na e momentonan 
aki oficina di Minister Ot- 
mar Oduber ta orguyoso di 


iniciativa bunita y cu sigur e 
mandatario ta sostene. 

Cada persona cu haci bishita 
den e area di Nicolaas Store 
por mira un bunita pintura di 
Aruba y cu ta di nos propio 


beyece e area pa asina e tur- 
istanan tin mas atraccion pa 
disfruta di dje. 

E invitacion ta keda pa e co- 
munidad di Aruba haci un 
bishita na San Nicolas y mira 


Segun Sra. Indra Zaandam 
asina poco poco e comunidad 
di Aruba por mira e desaroy- 
onan cu lo crea e capital cul- 
tural y movemento cultural 
tambe. □ 


Concierto Dominical Donny Lacle diadomingo 
awor na Biblioteca Nacional 


ORANJESTAD- Comis- 
ion organisado di Con- 
cierto Dominical Donny 
Laclé, ta invita tur aman- 
tenan di e concierto aki y 
pueblo di Aruba en gen- 
eral pa e concierto di luna 
riba diadomingo 29 di mei 
2016. 

Esaki lo tuma luga na Biblio- 
teca Nacional situa den Mad- 
urostraat. Pa llor di mainta 
algun studiante di Scol di 
Musica, Rufo Wever ta habri 
e concierto y lo presenta un 
variacion di musica crioyo y 



semi- clasico. Despues nos 
ta haya presentacion di Amy 
Sorinio, ken ta un cantante, 
cu a cuminsa su carera na Fil- 
ipina y despues di a presenta 
den varios pais grandi, diado- 
mingo durante nos concierto 
sigur lo laga nos impresiona 
di su bunita bos, hopi expre- 
sivo. Los 3, bou guia di Erick 
Uchtmann lo cera nos con- 
cierto tocando musica cri- 
oyo bailabel cu lo pone hopi 
hende canta cu nan y los e 
pianan. Nos kier recorda tur 
hende un biaha mas cu Bib- 
lioteca Nacional no ta un res- 


taurant, no por swipe. Si bo 
ta desea di come of bebe algo 
esaki por, pagando cu ticket 
cu bo por cumpra na entrada. 
Y si bo resta ticket bo por en- 
trega nan y haya bo placa bek. 
Entrada ta gratis, pero du- 
rante pausa lo pasa rond un 
caha di glas cu ta duna tur 
hende oportunidad pa haci 
un donacion y di e manera 
aki contribui pa yuda nos ho- 
ben musiconan talentoso cu 
nan estudio. 

E concierto ta cuminsa pa ex- 
actamente 1 lor di mainta y lo 
termina pa l’or di merdia.Q 

University of Texas: 

Koffie por yuda reduci riesg'o di impotencia 


ORANJESTAD - Bebien- 
do dos pa tres copi di kof- 
fie tur dia por reduci un 
hende homber su riesgo 
pa mal funcionamento di 
ereccion (ED). Esaki ta se- 
gun estudio haci reciente- 
mente. 

Causa di impotencia 

ED of impotencia ta e mal 
funcionamento sexual 

mas comun bou di hende 
homber, afectando mas di 18 
miyon desde edad di 20 bay 
ariba, na Merca. ED por ta 
un condicion hopi fastioso 
pa hende homber, causando 
perdida di confiansa den nan 
mes, stress y problema den 
relacion. Mayoria caso di ED 
ta causa pa problema fisico, 
incluyendo presion halto, 
gordura, obesidad, diabetes 
y colesterol halto, aunke cu 
e por wordo causa pa prob- 
lema psicologico tambe. 

Investigadonan di e estudio 
aki, guia pa David Lopez di 
“University of Texas Health 
Science Center” na Houston 


ta bisa: “Estudionan anterior 
a indica cu cafeina consumi 
via koffie, refresco y bebida 
di energia, por mehora ED, 
aunke cu tin scarsedad di es- 
tudio bou di e populacion cu 


ta investiga e asociacion aki. 
Como tal, Sr. Lopez y cole- 
ganan a haci uzo di 2001-04 
data di “National Health and 
Nutrition Examination Sur- 
vey” (NHANES), cu ta un 
programa di estudio cu ta 
evalua salud y nutricion di 


Americanonan, pa investiga 
e rol di consumo di koffie y 
ED. 

Riesgo ta baha cu 42% 

E informacion analisa a en- 


volve 3624 hende homber di 
20 aña bay ariba cu a wordo 
identifica cu ED durante un 
entrevista riba computer. For 
di e hendenan homber aki, 
40,9% tin peso di mas peso, 
30,7% ta gordisimo, 51% ta 
sufri di presion halto y 12,4% 


ta diabetico. 

E investigadonan a calcula 
nan consumo di cafeina door 
di analisa informacion di nan 
dieta 24 ora, acumula door 
di puntra e participantenan 
pa raporta tur locual cu nan 
a come y bebe e dia anterior. 
E cafeina cu a wordo evalua 
tabata di koffie, refresco, be- 
bida deportivo, bebida pa en- 
ergia y te. 

Total, e team a haya cu 
homber cu consumi entre 
85 - 170 milligram di cafeina 
diario tabatin 42% menos 
probabilidad pa wordo diag- 
nostica cu ED, mientras cu 
esunnan cu a consumi entre 
170 - 303 milligram di cafei- 
na pa dia tabatin 39% menos 
probabilidad pa wordo diag- 
nostica cu ED, compara cu 
hende homber cu ta consumi 
entre 0-7 milligram di ca- 
feina pa dia. 

E team ta nota cu e cantidad 
di cafeina mencion di cual 
riesgo ta menos, a ekivalente 
na bebe dos pa tres copi di 


koffie pa dia. Adicional, mas 
consumo di cafeina a reduci 
riesgo di homber cu ta peso 
di mas, obeso y esunnan cu 
tin presion halto tambe, Tur 
cual ta condicionnan di fac- 
tor di riesgo. Sinembargo, Sr. 
Lopez ta menciona cu cafeina 
no a baha e riesgo di ED pa 
homber cu tin diabetes. “Di- 
abetes ta un di e factornan di 
riesgo di mas grandi pa ED, 
pues esaki no a cay como sor- 
presa,” el a agrega. 

A pesar di esaki, e team a 
conclui cu nan resultado ta 
mustra claramente cu cafeina 
ta baha riesgo pa ED, si con- 
sumi 2 pa 3 copi diario. 
Mientras cu e mecanismo 
exacto tras di e asociacion 
no ta cla ainda y falta pa haci 
investigacion riba por ehem- 
pel homber cu problema di 
curason, e investigadonan 
ta opina cu cafeina ta causa 
un serie di efecto cu ta causa 
relahacion di e curpa (cual 
ta inclui e musculo di e pe- 
nis), cual ta aumenta fluho di 
sanger. □ 



University ofBasel: 

Escogencia di cuminda, tentacion of un gusto fuerte 



Bo tin e escogencia entre 
dos cuminda: un chuculati 
of un bolo. Kico ta influ- 
encia bo decision? E gana 
pa ta saludabel? E nece- 
sidad pa algo sucu? Segun 
un estudio, bo escogencia 
por wordo influencia pa 
bo memoria di e coy come. 

E estudio tambe ta revela cu 
e influencia di memoria den 
escogencia di cuminda ta bin 
di aumento di comunicacion 
entre dos area di e celebro, e 
“hippocampus” y e “ventro- 
medial prefrontal cortex” 
Lider di e estudio ta Sebastian 
Cluth y coleganan di “Uni- 
versity of Basel na Suisa. 
Segun e investigadonan, hopi 
decision cu nos ta tuma a 
base diario, manera “Unda 
nos mester bay come awe?” 
ta guia pa informacion cu nos 
tin como memoria. Sinem- 
bargo, e proceso neurologico 
bou di e decision aki no ta cla. 
Sr. Cluth y coleganan lo sigui 
investiga den esaki. 

Investigacion 

E team a haci uzo di 60 par- 
ticipante hoben pa e estudio 
y a mustra nan 48 snacks in- 
cluyendo diferente chuculati, 


pretzel y chips, riba un pan- 
taya di computer. Cada snack 
a wordo poni strategicamente 
na diferente parti area di e 
screen, y e participantenan a 
wordo puntra pa “rate” cada 
snack na nan preferencia. 
Siguiente, e participantenan a 
wordo someti na fMRI, du- 
rante cual nan a wordo puntra 
pa scoge entre 2 snacks con- 


stantemente. Sinembargo, 30 
participante a wordo mustra 
solamente e sitio di e snack, y 
nan mester a corda cua snack 
tabata eynan. E otro 30 par- 
ticipantenan a haya pa mira e 
snack riba e screen. 
Resultado: participantenan 

a scoge snacks cu nan por a 
corda 

For di e experimento, e in- 


vestigadonan a saca afo cu e 
participantenan a opta pa e 
snack cu nan a corda unda 
cu nan tabata situa. Tambe, 
e participantenan a scoge e 
snacknan cu nan por a corda 
miho, hasta si e tabata esun- 
nan cu nan a “rate” como mas 
abou. 

E escogencia di cuminda di e 
30 participantenan cu a wor- 


do mustra e snack directa- 
mente riba e pantaya di com- 
puter durante e MRI tabata 
di acuerdo cu nan “rating” di 
preferencia. For di e scan di 
MRI, e team por a evalua e 
actividad di celebro di e par- 
ticipantenan durante nan es- 
cogencia di cuminda. Esaki a 
permiti nan pa crea un mod- 
elo matematico cu ta mustra 
con memoria ta influencia e 
proceso di tuma un decision. 
For di esaki, nan a identifica 
un aumento den comunica- 
cion entre e area di e celebro 
envolvi cu memoria (hip- 
pocampus) y e region cu ta 
tuma decision (ventrome- 
dial prefrontal cortes, segun 
e participantenan tabata haci 
nan escogencia. 

Comentando riba e resulta- 
donan sr. Gluth ta bisa: “Nos 
estudio ta crea un brug en- 
tre dos area di investigacion 
central di psicologia, esey ta 
investigacion riba ‘memoria’ 
y ‘tumamento di decision’.” 
E team ta agrega cu scan di 
MRI ta provee un compren- 
demento exacto di con e dos 
areanan di e celebro ariba 
menciona ta comunica cu 
otro den e proceso. Q 

WHO: Un cambio genetico 
chikito lo por haci tur san- 
gura masculino 


Bo no mester tin rabia 
riba tur sangura, sola- 
mente esunnan femenino. 
Nan ta esunnan cu ta ch- 
upa nos sanger y ta trans- 
miti pathogens den e pro- 
ceso. 


Nix 

Cambionan na Nix a resulta 
den deformacion si orga- 
nonan sexual, ora cu nan 
silencia e gene completa- 


mente, e masculino mutante 
a perde cierto caracteristica 
riba nan genitalnan, y ora cu 
nan gene a wordo expresa na 
cierto parti di e genome, e fe- 
menino mutante ta resulta cu 
genitalnan masculinisa. 

“Nix ta provee nos cu opor- 
tunidadnan existente pa con- 
trola sexo di sangura, den e 
lucha contra malesanan con- 
tagioso”, Tu a bisa. 


Mientras cu investigadonan 
no por a completa e conver- 
sion di sexo cu un switch di 
Nix, e sanguranan aki tabata 
infertil y no por a pasa nan 
gene pa e siguiente genera- 
cion. 

E ta un comienso, y un dia lo 
por descubri mas factornan 
M cu lo por yuda combati e 
plamamento di malesa.Q 



Sanguranan femenino Ae- 
des aegypti, en particular, ta 
responsabel pa plamamento 
di virusnan cu ta causa male- 
sanan doloroso cu tin biaha 
por ta mortal. 

Awo investigadonan lo por a 
identifica un gene cu ta yuda 
determina e sexo den e espe- 
cie ey. 

Nan ta yam’e Nix. Si e fun- 
ciona, esaki kiermen cu 
strategianan pa controla san- 
guranan den futuro, lo draai 
rond di converti sanguranan 
femenino den masculino, 
cual no ta presenta peliger, of 
lo por elimina e sanguranan 
femenino mas mortal. 

Segun World Health Organi- 
zation, varios cien miyon di 
hende na mundo ta na riesgo 
di infeccionnan causa pa pica 
di sangura, manera dengue, 
keintura geel y chikungunya. 

Pa mala suerte, ta masha difi- 
cil pa identifica genenan sin- 
gular den e parti di genome 
di e insecto, caminda nan 
version di nos chromosom 
Y ta situa. P’esey investiga- 
donan no tabata capaz di saca 
afo cua ta e gene determi- 
nante masculino, cu yama M 
factor, te awo. 

Despues di analisa e Aedes 
aegypti masculino su DNA 
genomico, e team bou di guia 
di Zach Adelman di Virginia 
Tech, y Zhijian Tu, a identi- 
fica un gene candidato cu ta 
presenta tanto den sanguran- 
an masculino adulto, como 
den embryonan cu ainda ta 
den desaroyo. 

Nan a uza un herment pa 
edita gene pa controla e ex- 
presion di e gene aki, M fac- 
tor Nix, y a descubri cu e ta 
necesario pa cuminsa desar- 
oyo masculino. 

No solamente e ta rekeri, e 
ta suficiente. “E secuencia 
exacto di evento cu ta con- 
duci na desaroyo di sangura 
masculino, no ta cla”, Adel- 
man a bisa. “pero nos sa cu 
Nux ta na top y esey ta loke 
ta conta.” 



C/jr^>((( ’> (/( (( /('/(( ((/( /((/(( (/( (/(('(( /((( '*'/'(•(('((' t/i C:/)ioó y 'fjre/j//(o, (( /(((/ /((/(( /((">, //(( r^/C'X' 'J(//(((. taf(( y wc/c ate/itc 



. jfo/ait - "/fin • Áfec/ó') 

//-(/5- /928 +<9$Ht6a. 2/-00-20/6 

{///(('(( /' (/( t/r Qrt/r (>((/( €)?(( /yr - • y)r('xk((( 
)/l((/(/rr (/( (/r C)/'(/(' c((/( * //. )/\i((ó O/y/c(')/('/' 


Fundador y director di 
A.S.CA. N.V. 

Fundador / Co-fundador di Wit Gele Kruis Aruba, Stg. Algemene Bejaardenzorg Aruba, Stg. Katholiek Onderwijs Aruba, 

Stg. Fundacion pa Hende Muhe den Dificultad, Asistencia Social Oranjestad, St. Hyacinthusgroep Savaneta, St. Tharcisiusgroep 
Dakota, Federatie Antilliaanse Jeugdzorg Afd. Kring Aruba, Asociacion Trabao di Hubentud Aruba, 

Stg. Cede-Antiyas en Stg. Cede-Aruba. 


Esposa: Edna Meelis-Arendsz 

Yuinan: Marcel y Maristella Meelis-Geerman 

Giséle y Ramsay Acosta-Meelis 
Rouel y Malyce Meelis-Koolman 


Nieto- y nietanan: Ghislaine, Jean-Martin y Isabelle Meelis 
Christian y Gabriélle Acosta 
Elise y Sophie Meelis 

Rumannan: fGerda y tHarry Soudant-Meelis y famia 

Leny y fHerman Koster-Meelis y famia 
t Joke Meelis y famia 

Sua y cuñanan: Walter y Ella Arendsz-de Cuba y famia 
Erica Arendsz y famia 
Edwina y John Fellerhof-Arendsz y famia 
Eric y Wina Arendsz-Kock y famia 
Franklin y Ineke Arendsz-Rijnders y famia 


Famia: 


tAlé y Ina Geerman 
Frido y Margo Koolman 


Amigonan di cas: 


t John y Diet Booi 
Frido y Rica Bemadina 


Ayudantenan: Marianne, Osiris, Albania, Maria-Eugenia 


Francine y Ben Geerars-Meelis y famia 
tHuub y tNetty Meelis-Tummers y famia 


Aura y t Juan de Cuba-Arendsz y famia 
Diana y Remigio Wever-Arendsz y famia 
Edwin y Rita Arendsz-Croes y famia 
Imelda y Jorge Medina-Arendsz y famia 


tBoy y Evelina Acosta 


Ronny y Andrea Tchong 


Ihanan: Franklin Arendsz, llka Croes-Wever, Lily Gonzalez-Croes, Milly Schwengle, Joan Koolman, 

Franny van Zijl-Soudant, Celine Poot-Meelis, Michaél van der Poel, Remi Wever, Jedina Romero. 


Demas famianan, amigonan y conocinan 


Diahuebs 26 di mei 2016 di 6.30 p.m. te 9.00 p.m. tin oportunidad pa duna condolencia na 
Royal Funeral Home na Cumana. Nos lo despedi di nos estimado Jan 
diasabra awor dia 28 di mei 2016 di 1.00 p.m. te 3.30 p.m. na Pro Catedral San Francisco de Asis na Oranjestad. 
Despues di un Santo Sacrificio di Misa nos lo compaña Jan pa su ultimo lugar di sosiego na Santana Sabana Basora. 
Despues di entiero lamentablemente nos lo no por ricibi bishita na cas. 


Na lugar di flor of krans, un donacion na Stichting Algemene Bejaardenzorg Aruba y 
Wit Gele Kruis Aruba lo ta altamente aprecia. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Norma Theresia Bennett 

Mihor conoci como “Mami” 
^22-08-1937 - f23-05-2016 

Acto di entiero lo wordo anuncia despues 



Neurologen Praktijk M.J.M. Meelis 

Joh^n Mortin “Jan” Meeii$ 

"i ■tooriwi, i t mói 
Afuba. PTM^ SOTt 3 

Ua bkjA EW di Ur M.J.M. Mmlia y ^uogro d- iMrLniEnlln F. M&elhiTGttflnrtttn 

A-tridi wt «0^ lolfl ^tt rL rmy wi 0 rt. 1 ril p fTi fo y yijpm 

na CaEcrfnil Gto f iWVdKO A*a dcHpu&a llfl Ganlo SbWrietó-di Misa 



Hunta di Supervision, Directie y Personal di Stichting Algemeen 
Pensioenfonds Aruba ta expresa palabranan di profundo condolencia 
na famia di señora 


Clara Kelly - Maduro 

Mama di nos colega sra. Grecia Feliciana - Kelly. 
Cu señora Clara Kelly - Maduro sosega na paz. 



TW: 333-0867 t 330-6WS ^ 53M4<B 
Fnsl. 5 &E- 669 G 

Lagrima y flornan por seca su recuerdonan y tur loke el a 
haci y nifica pa nos lo keda graba pa semper den nos mente 
y curason. “Cerca Dios mi alma ta na paz, ta di dj’E mi sal- 
bacion ta bini” Salmo 62:1 

Cu honda pena, pero conforme cu boluntad di Dios nos ta 
anuncia fayecimento di : 

Regina Maria Maduro 

Mihor conoci como “Tarin” of “Rina” 

★06-09-1947 -121-05—2016 

Su rumannan : f Tarcisio Maduro 

fPetra “Petraia” Maduro 
f Sildo Maduro y yiu 
f Ruben Maduro y Maria Maduro 
f Nelson Maduro y Chinda Maduro 
fjoacquin Maduro 
Lucio Maduro Y Lucia Maduro 
Otilio “Ti” Maduro 

Sobrina- y sobrinonan : Jeannine, Chariselle, Ivo, Ray- 
mond, Lupe, Mary-Lou, Mary-Ann, Yeeman y nan re- 
spectivo famia Su ihanan, primo- y primanan, bisiñanan 
y conocinan. Adres pa condolencia : Royal Funeral Home 
diabierna, 27 di mei 2016 for di 7’or pa 9’or di anochi. 

Acto di entiero lo tuma lugar diasabra, 28 di mei 2016 di 
2’or pa 4’or di atardi na Misa Papa Juan Pablo II na Tanki 
Leendert, despues lo sali pa Santana Pastoor Kraanwinkel 
na Paradera. Disculpa nos, pero despues di entiero nos no 
ta ricibi bishita di condolencia na cas. 



^Anrñfa T 

“ Señor ta mi Wardador, mi’n tin falta di nada; Den cunucu 
di yerba berde E ta ponemi sosega, E ta hibami na awa 
trankil, pa mi bolbe haña forsa.” Salmo 23:1,2,3 
Cu honda pena, pero conforme cu boluntad di Dios, a bai 
drumi den brasa di Señor: 



Theresita Odulia Gomes 

Mihor conoci como “Teresa” 

*5 september 1933 - + 26 mei 2016 
Na nomber di su: 

Ruman: Felicia Noguera Gomes 

Sobrina cu a cuide ultimo: Marina Bareño 

Demas: sobrina y sobrinonan, prima y primonan, 
ihanan, amigo y amiganan, comer y compernan, 
bisiñanan,conocirnan. 

Special den Cas: Clifford y Kristy Maduro, Marlaine Bare- 
ño 

Amigonan di kas: Mirna, Flor, Astrid, Elsa, 

Demas Lamia: Gomes, Bareño, De Cuba, Ras, Noguera, 
Arends, Ching,Wouters, Martijn, Koolman. 

Ta invita tur familia y conocirnan pa asisti na acto di despe- 
dida y cremacion cual lo tuma lugar dialuna 30 di Mei 2016 
for di 9’or pa ll’or di mainta na Aurora Euneral Home. 
Adres pa condolencia: Noord Cura-Cabai 118 diasabra dia 
28diMei,2016 - 7.00 - 9.00 anochi. 

Nos disculpa si nos por a lubida algun familiar of conocir 
den momento di nos tristeza. 

Despues di entiero lamentablemente nos no ta ricibi bishita 
di condolencia na kas. 

Lagrima y flornan por seca su recuerdonan y tur loke e la haci y nifica pa nos lo keda 
graba pa semper den nos mente y curason. 

“Cerca Dios mi alma ta na paz, ta di dj’E mi salbacion ta bini” 

Salmo 62:1 

Cu inmenso tristesa na nos curazon, nos ta participa fayecimento inespera di: 

Paula Carrasquero - Heyden 

Carinjosamente jama: "^Chonchon” of “Oma” 

* 22 June 1940 - + 26 Mei 2016 

Na nomber di su: 

Esposo: Candido “Candito”Carrasquero 

Yiunan: Anthony 

Robert y Maritsa 

Mescos yiu: Mirtha y Edwin “Todd” 

Nieto y nieta: Tiziana y Jamir 
Robsander 

Rumannan: Pablo Heyden y famia 

Paulita y Victor “Toy” Chaljub y famia 
Vera Heyden y famia 
Salomon Heyden y famia 
Frans Heyden y famia 
Mariano y Reyna Heyden y famia 
Thomas y Eta Heyden y famia 
Nick Heyden 

Marietje y Tuyo Croes y famia 

Tanta: Tina Wolffy famia 

Bertha Christiaans y famia 



^.Aurora^ 

CEDElf 

Centrn pil “ 

Desaroyo y ARUBA 

Cu profundo tristeza 
nos ta anuncia fayecimento di: 



Johan Martin Meelis 

* 11 mei 1928 +21 mei 2016 

Na Bida, co-fundador di CEDE Aruba y varios otro organisacion 

Directiva y personal di CEDE Aruba ta extendenan mas sincero condolencia 
na famia y conocirnan di Sr. Johan Meelis. 


Swa: Juan “Ciro” Carrasquero y famia 
Amigonan di cas: Maria y Ronny Winklaar 

Mama di su nietonan: Sonia Perez 

Sobrino y sobrinanan, primo y primanan, comer y comper- 
nan , ihanan, famia na Aruba y Curacao y demas famia: Car- 
rasquero, Heyden, Chiquito, Chaljub, Bogaerts, Joe, Croes, 
Wolff, Christiaans, Figaroa, Kelly, Tromp, Dirksen, Wink- 
laar, Perez, Todd y demas famia ta invita tur amigo y ami- 
ganan , bisinjanan y conocirnan pa asisti na e acto di entierro 
cual ta tuma lugar diamars 31 di Mei 2016 pa 4.00 di atardi 
saliendo for di Misa Sta. Anna pa Santana catolico na Noord. 
E restonan mortal lo ta reposa for di 2.00 di atardi den Misa 
Sta. Anna na Noord. 

Disculpa nos si den nos dolor y tristesa nos por a lubida algun 
miembro di famia y amistades. 

Adres pa condolencia Royal Funeral Home na Cumana di- 
aluna 30 di Mei 2016 di 7.00 - 9.00 PM 
Nos ta lamenta cu despues di entierro nos no por ricibi bishi- 
ta di con 


X 


STICHTING VOOR VOLKSHYGIENE VAN 

Het Wit Gele Kruis Aruba 

Sinds 1959 ten dienste van de Arubaanse gemeenschap 



Cu irimenso tristeza na nos curazon, directiva y personal kier a 
participa fayecimento di: 

Sr. Johan Martin "Jan" Meelis 

Fundador di nos Fundacion Wit Gele Kruis Aruba 

Nos ta extende nos mas profundo condolencia na demas famianan 
y hopi forza den e momentonan dificil aki. 

Cu Jan sosega na paz. 


TER NAGEDACHTENIS AAN EEN 
GEWAARDEERDE ZWAGER 

Misschien hebben wij Jan in zijn leven op 
aarde niet genoeg op waarde geschat, en 
misschien ook niet voldoende qewaardeerd. 
Wii weten wel dat hij vooral op sociaal 
geoied altijd in de weer was op zijn mede- 
mens bij te staan. 

Wij menen namens al diegenen die door Jan 
zijn bijgestaan - hetzij rechtstreeks, hetzij 
middels een stichting of dergelijk, of zelfs 
anoniem - te kunnen spreken wanneer wij 
stellen dat Jan zeker gemist zal worden, OOK 
in onze eigen familie-kringen. 

Jan, ondanks je leeftijd, menen wij dat je 
toch te vroeg bent heen gegaan, en nu in 
vrede rust bij onze Heer God. 

Je schoonzusters en schoonbroers: 

Aura de Cuba-Arendsz en familie, 

Erika Arendsz en familie Lin, 

Diana en Mimi Wever-Arendsz en familie, 
Edwina en John Fellerhof-Arendsz en familie, 
Imelda en Jorge Medina-Arendsz en familie, 
Walter en Ella Arendsz- de Cuba en familie, 
Edwin en Rita Arendsz- Croes en familie, 

Eric en Wina Arendsz- Kock en familie, 
Franklin en Ineke Arendsz-Rijnders en fami- 
lie. 

Jan, rust in vrede! 

A batisa uniformnan nobo 

Balashi y Ecotech ta sostene Leftovers 40+ Baseball Team 


ORANJESTAD- Re- 
cientemente Balashi y 
Ecotech a uni forsa pa 
hunto sponsor un ekipo 
nobo di baseball, u Left- 
overs 40”, cu ta consisti di 
hungadonan serio cu un 
bon reputacion den base- 
ball na Aruba. 

E team a ricibi nan uniform- 
nan nobo siman pasa y ta cla 
pa sigui hunga e torneo an- 
dando actualmente cu hopi 
gana y orguyo. 

E evento pa batisa e uniform- 
nan a tuma luga na Balashi 


Nacional Balashi y Ecotech. 
Nicole Martina, Sales Man- 
ager di Balashi, a splica cu 
Ecotech a acerca nan pa hun- 
to sostene e ekipo nobo. 

Nan ta hungando un torneo 
actualmente, fanaticonan di 
Balashi ta hopi orguyoso di ta 
sponsor di un team di base- 
ball awo y lo uni cu nan na 
diferente wega pa brinda nan 
apoyo. 

Tin algun team di adulto di 
softball cu nan ta sponsor 
caba, pero esaki ta e prome 
team di baseball cu ta carga e 




Beer Garden den presencia di nomber di Balashi riba e uni- 
miembronan di e team y rep- form. Balashi a brinda e team 
resentantenan di Brouwerij sosten cu e uniform, como 




tambe cu productonan di 
Brouwerij Nacional Balashi. 

Ramoncito Croes, manager 
di Ecotech, a conta cu ora a 
acera su per 

Wsona a bay mira ta ken ta 
hungadonan di e ekipo y ta e 
ora ey a constata cu ta algun 


hungado cu un historia gran- 
di nan tras cu sigur merece e 
apoyo. 

E decision pa sponsor un 
team manera Leftovers 40 ta- 
bata uno facil, el a agrega. 

Jozef Everon como dirigente 


di Leftovers 40 a gradici Bal- 
ashi y Ecotech pa e uniform- 
nan y a anuncia cu actual- 
mente e liga 40 ta hungado 
dos rond di torneo tur diasa- 
bra y cu lo tin semi-fmal y 
fmal di e torneo ora cu e dos 
rondnan caba. □ 
























